year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2021 | 51 | Formaður samninganefndar Evrópusambandsins er bjartsýnn eftir fyrsta dag fundarhalda um framtíð kjarnorkusamningsins við Írana. Fulltrúar Evrópusambandsríkja, Bretlands, Rússlands og Kína funduðu með Írönum í Vínarborg í gær með það fyrir augum að koma kjarnorkusamningnum frá 2015 aftur í gagnið. | Enrique Mora, aðalsamningamaður Evrópusambandsins um framtíð samningsins, var vongóður eftir fyrsta fundardaginn. Hann sagði viðræðurnar hafa einkennst af þeirri tilfinningu, að það sé bráðnauðsynlegt að endurlífga kjarnorkusamninginn. Samningurinn kveður á um að Íranar hætti að auðga úran, veiti eftirlitsmönnum Alþjóðakjarnorkumálastofnunarinnar aðgang að kjarnorkuverum sínum og fleira sem miðar að því að tryggja að þeir geti ekki komið sér upp kjarnavopnum. Á móti skulu Vesturveldin aflétta olíusölubanni og öðrum refsiaðgerðum gegn Íran. Donald Trump, fyrrverandi Bandaríkjaforseti, dró Bandaríkin einhliða út úr samningnum árið 2018 og innleiddi viðskiptahindranir og aðrar refsiaðgerðir gegn Írönum að nýju. Eftir það tóku Íranar til við að auðga úran umfram það sem samningurinn leyfir og hindra aðgang eftirlitsmanna Alþjóðakjarnorkumálastofnunarinnar að kjarnorkuverum sínum og úranbirgðum. Joe Biden, Bandaríkjaforseti, hefur lýst vilja til að gera Bandaríkin aðila samningsins á nýjaleik, að uppfylltum ákveðnum skilyrðum. Íranar segja Bandaríkin hins vegar verða að stíga fyrsta skrefið og gerast aðilar að samningnum áður en þeir fara að setja öðrum skilyrði. | null |
2021 | 51 | Ríkissjóður verður rekinn með 169 milljarða króna halla á næsta ári samkvæmt fjárlagafrumvarpi fjármálaráðherra sem kynnt var í morgun. Útgjöld til Landspítalans aukast um 2,6 milljarða króna. | Komið öll blessuð og sæl. Ég er hingað mættur til að fara yfir meginatriði úr fjárlagafrumvarpinu.
Samkvæmt frumvarpinu sem Bjarni Benediktsson fjármálaráðherra kynnti í morgun verður ríkissjóður rekinn með 169 milljarða króna halla, sem er þó 120 milljörðum minni halli en í fyrra. Mikill hallarekstur er til kominn vegna áhrifa heimsfaraldursins.
Mesta höggið er vegna minni tekna í ríkiskassann. Umsvifin í hagkerfinu eru minni en í venjulegu árferði og skatttekjur dragast þar af leiðandi saman um 89 milljarða.
Á útgjaldahliðinni fer langmest í heilbrigðismál. Framlögin aukast um 16,3 milljarða milli ára, þar af um 7 milljarða vegna byggingar nýs Landspítala. 2,6 milljarðar bætast í rekstur Landspítalans.
250 milljörðum er varið í málefni aldraðra en þar er helsta breytingin sú að frítekjumark atvinnutekna verður tvöfaldað, fer úr hundrað þúsund krónum í tvö hundruð þúsund.
Örorkubætur hækka um 5,6 prósent frá fjárlögum síðasta árs, þar af verður sérstök 800 milljóna króna hækkun, til viðbótar við almennar prósentuhækkanir.
Framlög til loftlagsmála hækka um milljarð, fæðingarorlof verður lengt og barnabætur hækka. Framlög til menntamála aukast samhliða fjölgun námsmanna og meiru verður varið í nýsköpun. Tekjuskattur einstaklinga í lægsta þrepi lækkar sömuleiðis.
Fram kemur í gögnum ráðuneytisins að skuldasöfnun ríkissjóðs verði stöðvuð árið 2025. Til að ná því markmiði þarf að ráðast í 37,5 milljarða króna niðurskurð árin 2023 til 2025, upphæð sem nemur rúmlega einu prósenti af landsframleiðslu.
Forsendur frumvarpsins eru þær að 5,3 prósenta hagvöxtur verði á næsta ári, að faraldurinn fari dvínandi og að hingað komi 1,4 milljónir ferðamanna. Áfram verði efnahagsbati og útflutningur haldi áfram að aukast og verði drifinn áfram að útflutningi af áli og stórri loðnuvertíð. | null |
2021 | 51 | Björn Leví Gunnarsson þingmaður Pírata segir engar áherslubreytingar í fjárlögum frá kosningum og Logi Einarsson, formaður Samfylkingarinnar segir ríkisstjórnina skorta kjark til framfara. Fréttastofa hitti þá á Alþingi fyrir fréttir og fékk fyrstu viðbrögð við fjárlagafrumvarpinu. | Við stöndum á ágætis grunni, vegna þess að skuldastaða ríkissjóðs er góð. Þess vegna er engin afsökun fyrir því að við ráðumst ekki í meiri stórhuga framfarir. Það er engin sókn í loftslagsmálum, engin í menntamálum og það virðist eins og ójöfnuður komi þessari ríkisstjórn ekki við. Ástandið er nægilega gott til þess að við gætum verið djarfari og kjarkaðri, og kostað töluverðu til, til að koma okkur í betri stöðu á næstu árum.
Hvað hefðir þú viljað sjá? Ég hefði viljað nýta þetta svigrúm til að ráðast í stærri aðgerðir í loftslagsmálum, sækja fram í menntamálum. Síðan þarf að vinda ofan af þessum órétti sem hér þrífst, engin sókn í húsnæðismálum, barnabótakerfi er óbreytt og mér sýnist að öryrkjar muni enn þá dragast aftur úr venjulegu launafólki.
Ég sé ákveðið skáldaleyfi tekið í skattalækkununum eins og þeim er stillt upp í stjórnarsáttmálanum, þar eru skrítnar raunhækkanir á skattleysisþrepum og persónuafslætti og það einhvernveginn kallað skattalækkun. Kannski verða einhverjar breytingar seinna á kjörtímabilinu, en við fyrstu sýn þá er ekkert í þessum fjárlögum sem endurspegla kosningarnar sem við erum að fara í gegnum.
Það er allt óbreytt frá fyrri fjármálaáætlun, miðað við þær spurningar sem ég hafði, það eru lýðfræðilegar breytingar og hagrænar breytingar og þess háttar, það eru engar áherslubreytingar. Þá veltir maður fyrir sér hvers vegna vorum við í kosningum, haustkosningum seint að ári, og þingið fær þrjár vikur til að afgreiða fjárlög. Þetta er algjör bilun. | null |
2021 | 51 | Ekkert skipulagt eftirlit hefur verið með rafmagnshlaupahjólum sem komast yfir leyfilegan hámarkshraða á göngu- og hjólastígum. Guðbrandur Sigurðsson, aðstoðaryfirlögregluþjónn í umferðardeild, segir brýnt að lögregla fái einföld úrræði til þess að bregðast við rafhjólum sem skapi hættu á göngustígum. | Og ég tek undir það að við höfum verulegar áhyggjur af þessu í dag, svo ég tali nú ekki um skammdegið núna. Þar sem svart malbikið, og jafnvel blautt, virðist gleypa umhverfið. Og þegar við fáum þessi slys, þessi alvarlegu slys núna undanfarið þá er maður bara á nálum að dagurinn sleppi slysalaus eða slysalítill.
Lögum samkvæmt mega vélknúin tvíhjóla ökutæki með einum öxli ekki komast hraðar en 25 kílómetra á klukkustund. Mörgum slíkum hjólum er þó nokkuð auðvelt að breyta svo hámarkshraði verði allt að tvöfalt meiri. Tilkynningum til lögreglu þar sem vegfarendur lýsa áhyggjum af hjólahraða hefur fjölgað í takt við auknar vinsældir þessa ferðamáta.
Þannig að við skoðum, og sérstaklega þegar verða umferðarslys, að þá náttúrulega skoðum við þetta og málið er kannað, hvort þetta komist hraðar. Svo geta mál farið fyrir dóm mögulega, þá er það dómara að komast að því hvort sé einhver refsing í slíkum málum eða ekki, sem geta mögulega túlkað þetta fyrir okkur. En hins vegar er regluverkið óskýrt. Og við höfum verið í samstarfi við ákærusviðið hjá okkur og ákærusviðið okkar líka við ríkissaksóknara, og menn virðast vera sammála um að þarna sé þurfi að skýra, betri skýrleika til að ná utan um þetta. Og lögregla fái einföld úrræði til að fylgjast með og takast á við það. | null |
2021 | 52 | Meirihluti svissneskra kjósenda lýsti í gær stuðningi við lagasetningu og aðgerðir ríkisstjórnarinnar til að hefta útbreiðslu COVID-19 í landinu. Efnt var til þjóðaratkvæðagreiðslu um löggjöf sem meðal annars heimilar stjórnvöldum að meina fólki aðgang að ýmsum viðburðum þar sem margir koma saman nema það sé fullbólusett, hafi fengið sjúkdóminn og náð sér eða geti framvísað nýju, neikvæðu covid-prófi. | Útgönguspár bentu til þess að vel yfir sextíu prósent kjósenda hefðu samþykkt löggjöfina og niðurstöður í 16 af 26 kantónum landsins sýndu 61,9 prósenta stuðning við hana. Kjörsókn var um 64 prósent. Auk þess að heimila margs konar sóttvarnaaðgerðir kveða lögin á um heimildir til hárra fjárveitinga til fyrirtækja og starfsfólks þeirra, sem orðið hafa fyrir búsifjum í heimsfaraldrinum.
Smitum hefur fjölgað mikið og hratt í Sviss að undanförnu, eins og í svo mörgum Evrópuríkjum. Á þriðjudag vöruðu heilbrigðisyfirvöld við því að fimmta bylgjan væri að skella á landinu. Þá var meðalfjöldi nýrra smita 5.200 á dag, sem er fimmfalt meira en áður. Andstæðingar löggjafarinnar höfðu sig mjög í frammi í aðdraganda þjóðaratkvæðagreiðslunnar og nokkrum sinnum sló í brýnu milli þeirra og lögreglu, sem beitti hvoru tveggja táragasi og gúmmíhúðuðum stálkúlum. Michelle Cailler, Mísséll Kallíé, talskona samtaka sem kalla sig Vini stjórnarskrárinnar, sagði það einstaklega hættulegt lýðræðinu að fela ríkisstjórninni jafn víðtækar valdheimildir og felast í löggjöfinni. | null |
2021 | 52 | Íslenska karlalandsliðið í körfubolta mætir sterku liði Rússlands í undankeppni HM 2023 í dag. Leikmenn íslenska liðsins hafa fulla trú á verkefninu. | Þetta er annnar leikur beggja liða í undankeppninni en Rússar lögðu Ítali í fyrsta leik og Ísland vann Holland. Rússar eru þó töluvert sterkari en Hollendingar en íslenska liðið er vel undirbúið.
segir Hjalti Þór Vilhjálmsson aðstoðarþjálfari íslenska liðsins. Engir áhorfendur voru leyfðir á leik Íslands og Hollands. Í dag verða þeir leyfðir, þó aðeins 30 prósent af þeim fjölda sem kemst fyrir í höllinni.
segir Jón Axel Guðmundsson leikmaður liðsins. Hilmar Smári Henningsson er einn af yngri leikmönnum íslenska liðsins og segir það mikinn heiður.
Segir Hilmar. Leikur Íslands og Rússlands hefst í dag klukkan fimm og verður sýndur beint á RÚV tvö. Upphitun hefst í HM stofunni hálftíma fyrr.
Íslenska kvennalandsliðið í fótbolta leikur á morgun gegn Kýpur í undankeppni HM 2023. Íslenska liðið vann 5-0 sigur í fyrri leik liðanna í haust og því mætti tala um skyldusigur á morgun. Glódís Perla Viggósdóttir segir að þrátt fyrir það muni íslenska liðið ekki eiga í vandræðum með að mótivera sig fyrir leikinn.
Leikur Íslands og Kýpur í undankeppni HM kvenna í fótbolta verður í beinni útsendingu á RÚV á morgun klukkan fimm. | Leikmenn íslenska karlalandsliðsins í körfubolta telja sig eiga góða möguleika gegn Rússlandi í undankeppni HM í dag. Bæði lið unnu fyrsta leik sinn í riðlinum. |
2021 | 52 | Ráðherrar ríkisstjórnarinnar skiptust á lyklum í morgun og eru nú allir komnir með lykla að sínu ráðuneyti. | Hringekjan hófst í heilbrigðisráðuneytinu klukkan níu þar sem Willum Þór Þórsson, nýr ráðherra, tók við lyklunum að heilbrigðisráðuneytinu af Svandísi Svavarsdóttur. Willum segir þetta leggjast vel í sig.
Þaðan lá leiðin niður á næstu hæð í Skógarhlíðinni þar sem Guðmundur Ingi Guðbrandsson fyrrverandi umhverfisráðherra tók við lykunum að félagsmálaráðuneytinu.
Utanríkisráðuneytið var næst í röðinni þar sem Guðlaugur Þór Þórðarson afhenti Þórdísi Kolbrúnu Reykfjörð Gylfadóttur lyklavöldin, en hún verður ekki lengi á skrifstofunni fyrsta daginn.
Fráfarandi menntamálaráherra fékk tveimur nýjum ráðherrum lykla, en bæði Ásmundur Einar Daðason og Áslaug Arna Sigurbjörnsdóttir taka við skólamálum, Áslaug við háskólum en Ásmundur öðrum skólum ásamt auðvitað fleiri verkefnum.
Segir Ásmundur Einar Daðason. Og Áslaugar Örnu bíða ærin verkefni einnig.
Kristján Þór Júlíusson hefur nú kvatt hið pólitíska svið og hans síðasta verk var að afhenda Svandísi Svavarsdóttur lyklana að sjávarútvegs- og landbúnaðarráðuneytinu og hún er spennt.
Og á næstu hæð fyrir neðan tók Lilja Alfreðsdóttir við lyklum að nýju ferðamála- viðskipta og menningarmálaráðuneyti af Þórdísi Kolbrúnu.
Þessu til viðbótar tók Jón Gunnarsson við lyklunum að dómsmálaráðuneytinu pg Guðlaugur
Nánari umfjöllun um þetta má finna á vefnum ruv.is og auðvitað í útvarp síðar í dag og í sjónvarpinu í kvöld. | Margir ráðherrar skiptust á lyklum í morgun. Sumir bæði afhentu og tóku við, en einnig bættust tveir nýir ráðherrar við. |
2021 | 52 | Karlmaður á fimmtugsaldri, sem lögreglan skaut og særði á Egilsstöðum í ágúst, hefur verið ákærður fyrir tvær tilraunir til manndráps, brot í nánu sambandi og vopnalagabrot. Í ákærunni kemur fram að tveir drengir flúðu undan byssumanninum og földu sig í skógi eftir að hann beindi hlaðinni haglabyssu að þeim. Byssumaðurinn er sagður hafa ætlað sér að bana föður þeirra. | Í ákærunni er tekið fram að maðurinn hafi verið undir áhrifum áfengis þetta kvöld. Hann er meðal annars ákærður fyrir brot í nánu sambandi en hann er sagður hafa hafa hótað sambýliskonu sinni með því að beina skammbyssu að henni.
Hann er síðan ákærður fyrir tilraun til manndráps, húsbrot, eignaspjöll og vopnalagabrot. Hann er sagður hafa ruðst inn í íbúðarhús við Dalsel, vopnaður hlaðinni haglabyssu og hlaðinni skammbyssu með þeim ásetningi að bana húsráðanda. Samkvæmt ákæru hitti hann ekki húsráðanda fyrir þar sem hann hafði yfirgefið húsið skömmu áður.
Byssumaðurinn er sagður hafa skotið þremur skotum úr haglabyssunni innandyra og tveimur skotum úr skammbyssunni. Hann er sömuleiðis sagður hafa skotið þremur skotum úr haglabyssunni á tvo bíla og sex skotum úr skammbyssunni á annan bílinn.
Manninum er einnig gefið að sök að hafa hótað tveimur drengjum í verki með því að beina hlaðinni haglabyssu að þeim þar sem þeir sátu í sófa á heimili sínu við Dalsel. Drengirnir eru sagðir hafa brugðist við með því að flýja út um dyr og síðan inn í nærliggjandi skóg.
Hann er síðan ákærður fyrir tilraun til manndráps og brot gegn valdstjórninni. Í ákærunni er hann sagður hafa skotið þremur skotum úr haglabyssu að tveimur lögreglumönnum sem voru í vari við bíl. Í ákærunni er hann einnig sagður hafa gengið að lögreglubíl og ógnað þar lögreglumanni með hlaðinni haglabyssu .
Drengirnir tveir og faðir þeirra krefja byssumanninn um tæpar átta milljónir í skaða-og misakbætur. Sambýliskona byssumannsins krefur hann um eina og hálfa milljón.
Lögregla skaut manninn í kviðinn og gekkst hann undir aðgerð á Landspítalanum. Í yfirlýsingu kom fram að lögreglan taldi sig hafa fylgt eðlilegu verklagi en lögregluþjónar sem komu að aðgerðinni þáðu sálræna aðstoð. | null |
2021 | 52 | Fjölmargar stofnanir og verkefni færast milli ráðuneyta við uppstokkun ríkisstjórnarinnar. Heiti ráðuneyta verða óbreytt þangað til þingið hefur lagt blessun sína yfir þau samkvæmt nýrri verkaskiptingu. | Verkaskiptingu milli ráðuneyta má sjá í forsetaúrskurði sem birtist á vef stjórnartíðinda í morgun.
Verkefni forsætisráðuneytis, fjármálaráðuneytis og heilbrigðisráðuneytis eru óbreytt frá því sem áður var. Annars staðar eru töluverðar hræringar. Lilja Alfreðsdóttir, sem verður ferðamála-, viðskipta- og menningarmálaráðherra, fær verkefni sem áður tilheyrðu atvinnuvegaráðuneyti og menntamálaráðuneyti. Undir hana munu heyra stofnanir eins og Samkeppniseftirlitið, Ríkisútvarpið, Ferðamálastofa, Neytendastofa, Þjóðleikhúsið og hvers konar safnastarfsemi.
Áslaug Arna Sigurbjörnsdóttir, nú ráðherra vísinda, iðnaðar og nýsköpunar tekur að sér verkefni úr menntamála-, atvinnuvega- og samgönguráðuneytinu. Hún verður meðal annars yfir háskólum, Menntasjóði Námsmanna, Tækniþróunarsjóði og Hugverkastofu. Þá fara fjarskipti á hennar borð úr samgönguráðuneytinu.
Ásmundur Einar Daðason, er mennta- og barnamálaráðherra. Þar undir heyra mál leikskóla, grunnskóla og framhaldsskóla sem og íþrótta- og æskulýðsmál. Hann verður yfir Menntamálastofnun, umboðsmanni barna og Íslenskum getraunum auk þess sem það kemur í hans hlut að reisa nýja þjóðarleikvanga.
Verkefni Guðmundar Inga Guðbrandssonar, félagsmála- og vinnumarkaðsráðherra, verða að mestu óbreytt en þjónusta um alþjóðlega vernd færist til hans þótt Útlendingastofnun verði áfram undir dómsmálaráðuneytinu.
Þá fær Sigurður Ingi Jóhannsson, innviðaráðherra húsnæðis- og skipulagsmál á sitt borð, þar með taldar Húsnæðis- og mannvirkjastofnun og skipulagsstofnun.
Ráðherra umhverfismála bar áður titilinn umhverfis- og auðlindaráðherra en verður nú umhverfis-, orku- og loftlagsráðherra. Orkumál og náttúruvernd verða þess vegna í fyrsta sinn á sömu hendi. Guðlaugur Þór Þórðarson gegnir því embætti og verður til að mynda yfir Orkustofnun, Umhverfisstofnun, Veðurstofu Íslands og Minjavernd. | Fjölmargar stofnanir og verkefni færast á milli ráðuneyta við uppstokkun ríkisstjórnarinnar. Farið verður yfir hlutverk nýrra ráðuneyta í hádegisfréttum. |
2021 | 52 | Enn er fylgst grannt með hreyfingum íshellunnar í Grímsvötnum, sem nú hefur sigið um rúma fjóra metra. Rennsli er farið að aukast lítillega í Gígjukvísl en Bjarki Kaldalóns Friis, náttúruvársérfræðingur hjá Veðurstofu Íslands segir það sé aðeins tímaspursmál hvenær fari að hlaupa undan jöklinum. | En það má alveg búast við að sigið í Grímsvötnum sjálfum geti verið allt að hundrað metrar. Svo það er auðvitað búið að síga 4 og hálfan metra af þessum kannski 100 metrum. Það er auðvitað lítill hluti enn þá. En eins og er mældist einn skjálfti þarna í morgun rétt norður af Grímsvötnum en það er samt ekki byrjuð að mælast aukning í skjálftavirkni eða neitt svona. Auðvitað eins og við segjum vatnið er á leið niður og kemur fram einhvern tímann þarna. Það var talað um einn til tvo daga þarna í síðustu viku, en það auðvitað stenst ekki neitt svo það er auðvitað talað áfram um bara daga í þetta. Vatnið gæti komið niður í dag en það getur komið niður eftir nokkra daga, við erum ekki viss sko. | null |
2021 | 53 | Mismunandi sýn ríkisstjórnarflokkana á lykilmálaflokka skýrir langar stjórnarmyndunarviðræður að sögn Eiríks Bergmanns Einarssonar, stjórnmálafræðings. Þá segir hann að á einu kjörtímabili sé hægt að láta einhver málefni sitja á hakanum, en það geti nú reynst flóknara. | Þetta er sko ríkisstjórn sem að náttúrulega er komin reynslá á hana, hún er búin að starfa eitt kjörtímabil en þetta er ríkisstjórn mjiög ólíkra flokka. Og þetta er sko ríkisstjórn sem er auðvitað þess eðlis að þar sem að sjónarmið eru mjög gagnstæð þá hafa þau málefni kannski setið dálítið á hakanum. Það gengur kannski alveg eitt kjörtímabil en það er erfiðara þegar svona samstarf framlengist. Þá væri það helst þetta, að skoða málin sem stóðu út af, hvort það sé einhver raunveruleg stefna eða hvort það sé raunveruleg stefna. | null |
2021 | 53 | Sérfræðingur í smitsjúkdómum segir fulla ástæðu til að stíga á hemilinn vegna omicron-afbrigðis kórónuveirunnar. Afbrigðið er algjörlega nýtt, breiði mjög hratt úr sér og mögulega sé ekki ráðrúm til að afla gagna og velta vöngum. | Það er betra að bregðast við og gæta kannski meðalhófs í því heldur en að bíða mjög lengi og afla ganga, einfaldlega vegna þess að þessi ógn sem steðjar að okkur, allri heimsbyggðinni að hún er þess eðlis að hún tvöfaldar útbreiðslu sína kannski á fjögura, fimm daga fresti og á meðan við erum að velta vöngum fer faraldurinn úr böndunum.
Magnús segir raðgreiningar sýna að afbrigðið sé ekki endurbætt útgáfa af delta heldur sé alveg nýtt og virðist hafa flogið lengi undir radar. Mögulega hafi afbrigðið þróast lengi innan sama einstaklings.
Þetta omicron illmennisafbrigði sem þú nefndir það hefur mun fleiri stökkbreytingar heldur en fyrri afbrigði og þær eru á stöðum sem skipta mjög miklu máli fyrir okkur og fyrir varnir líkamans og það er ástæðan fyrir því að stigið er á heimlinn og sagt nú skulum við sjá hvað er í gangi. | null |
2021 | 53 | Suðurafríski læknirinn sem uppgötvaði Ómikrón-afbrigði COVID-19 segir sjúkdómseinkenni þess mun vægari en í fyrri afbrigðum. Því séu harðar aðgerðir ekki nauðsynlegar nú. Ísrael hefur ákveðið að loka landinu fyrir útlendingum. | Ísraelsmenn hafa ákveðið að banna útlendingum að koma til landsins vegna útbreiðslu ómikrón-afbrigðis COVID nítján. Læknirinn sem uppgötvaði afbrigðið segir sjúkdómseinkennin mun vægari en í fyrri afbrigðum og því séu harðar aðgerðir ónauðsynlegar að sinni.
Helstu aðgerðir þjóðanna hingað til gegn hinu nýja afbrigði hafa aðallega falist í því að banna ferðalög frá sunnanverðri Afríku. Bretar gripu auk þess í gær til skimunarskyldu á alla sem koma þangað og grímuskyldu í verslunum og almenningssamgöngum, sem reyndar tekur ekki gildi fyrr en á þriðjudaginn. í gærkvöld tilkynnti Naftali Bennett forsætisráðherra Ísraels að erlendum ríkisborgurum verðu meinað að koma til landsins.
Við þurfum að viðhalda afreki Ísraelsríkis í baráttunni við Delta-afbrigðið, sem er opið og virkt ísraelskt samfélag. Og til þess þurfum við harðara eftirlit á landamærunum, sagði Bennett.
Í morgun var tilkynnt að afbrigðið hefði greinst í Ástralíu - í ferðamanni sem var að koma frá Suður-Afríku.
Almenn afstaða vísindamanna og stjórnvalda hefur verið að rétt sé að grípa til harðra aðgerða strax meðan vísindamenn rannsaka afbrigðið betur. Yfirvöld í Suður-Afríku hafa gagnrýnt þetta og Angelique Coetzee, suðurafríski læknirinn sem uppgötvaði þetta afbrigði fyrst, er á sama máli. Hún sagði í þættinum Andrew Marr Show á BBC í morgun að einkennin séu mun mildari en almennt gerist með COVID-sjúklinga - aðeins þreyta og mildur höfuðverkur - enginn hósti, hálsbólga eða áhrif á bragð- og lyktarskyn.
Coetzee segir að enginn þeirra hafi verið lagður inn á sjúkrahús og hún hafi talað við starfsfélaga sína annars staðar sem hafi haft sömu sögu að segja. Þegar Coetzee var spurð hvort Bretar væru að fara á taugum að óþörfu segir hún að líklega hafi afbrigðið verið í Bretlandi lengi, það hafi bara enginn tekið eftir því þar sem einkennin séu ekki dæmigerð fyrir Covid.
Nú myndi ég svara því játandi að Breta séu að fara á taugum. En kannski verður komið annað hljóð í strokkinn eftir tvær vikur, segir Coetzee. | Suðurafríski læknirinn sem uppgötvaði Ómikrón-afbrigði COVID-19 segir sjúkdómseinkenni þess mun vægari en í fyrri afbrigðum. Því séu harðar aðgerðir ekki nauðsynlegar nú. Ísrael hefur ákveðið að loka landinu fyrir útlendingum. |
2021 | 53 | Formaður Hafnarsambands Íslands segir að hafnir landsins grípi í tómt þegar leitað er eftir reglum um sláturskip. Skipin taki eldislax beint úr kvíum án þess að greiða hafnargjöld. Skorað er á stjórnvöld taka notkun sláturskipa til skoðunar. | Hafnasamband Íslands hefur áhyggjur af komum sláturskipa sem taka eldisfisk beint úr kvíum og sigli burt án þess að greiða hafnargjöld. Á sama tíma geri eldisfyrirtækin kröfu um góðar hafnaraðstæður og þjónustu.
Lúðvík Geirsson, hafnarstjóri í Hafnarfirði og formaður Hafnasambands Íslands, segir að töluverður ágreiningur sé á milli hafna og fiskeldis um hvernig innheimta eigi aflagjöld og gjöld fyrir aðra þjónustu.
Þá er margt í þjónustunni við þessa starfsemi sem er að eiga sér stað úti á hafnarsvæðinu án þess að menn greiði nein gjöld fyrir að vera þarna á þessu svæði. Varðandi fóðurskipin. Varðandi, varðandi það að koma olíu á skip sem eru þarna úti á svæðinu og svo er það nýjasta sem tengist núna þessum sláturskipum. Það er að segja aflinn kemur ekkert á land heldur er hann tekinn um borð í skip úti á firði beint úr kvíunum og slátrað þar og siglt með hann í burt. Menn auðvitað sitja eftir með það að svæðin og plássin eru ekki að hafa neinar eðlilegar tekjur af þessari starfsemi.
Sveitarfélögin hafi þar að auki þrýst á um að tekin verði upp eðlileg greiðsla fyrir þann afla sem kemur að landi og er unninn þar. Frumvarp um heimild ráðherra til að setja reglugerð þar um dagaði uppi á síðasta þingi.
Í tvígang hafi sláturskip komið í Arnarfjörð og slátrað upp úr kvíum. Sá afli hafi ekki komið að landi og ekki verið greidd af honum nein gjöld. Hafnasambandið hvetur stjórnvöld til að setja skýrar reglur um sláturskipin.
Þetta er auðvitað nýmæli, að það komi bara skip siglandi og taki afla upp úr kvíum og verki hann og slátri úti á sjó og sigli svo bara í burtu. Og þegar menn eru að leita skýringa á því hvaða heimildir eru veittar fyrir þessu og hvernig er staðið að þessu og hvað er heimilt og hvað ekki þá bara standa menn frammi fyrir því að það hefur aldrei verið neitt hugsað út í þetta. Aldrei verið sett neitt regluverk í kringum þetta í ráðuneytunum. Við erum bara einhvern veginn langt á eftir.
Úr fundargerð stjórnar Hafnarsambands Íslands frá 12. nóvember 2021:
Lögð fram fyrirspurn Vesturbyggðar og Tálknafjarðahrepps til atvinnuvega- og
nýsköpunarráðuneytisins dags. 14. október 2021 vegna sláturskipsins Norweigan
Gannet í október 2021, þar sem 500 tonnum af eldisfisk var dælt úr kvíum í
Tálknafirði og siglt með beint til Danmerkur til vinnslu og pökkunar. Einnig lögð
fram svör ráðuneytisins um starfsemi sláturskipa í fiskeldi dags. 4. nóvember 2021.
Samkvæmt svörum ráðuneytisins er ekki fjallað um starfsemi sláturskipa í fiskeldi í
ákvæðum íslenskra laga en á grundvelli 37. gr. reglugerðar um fiskeldi nr.
540/2020 veitti Matvælastofnun heimild fyrir komu sláturskipsins á grundvelli
jákvæðrar umsagnar fisksjúkdómanefndar, þar sem talið var sannað að smitefni
bærust ekki með skipinu sem valdið geta dýrasjúkdómum.
Stjórn Hafnasambands Íslands lýsir yfir áhyggjum af notkun og starfsemi sláturskipa
í fiskeldi og þeirra neikvæðu áhrifa sem þau hafa á rekstrarumhverfi hafna. Notkun
slíkra skipa skerðir verulega tekjumöguleika þeirra hafna þar sem eldisfisk er dælt til
slátrunar og vinnslu en á sama tíma gera eldisfyrirtækin kröfu um góða
hafnaraðstæður og að þjónusta sé til staðar. Stjórn hafnasambandsins hvetur til
þess að starfsemi og notkun sláturskipa í fiskeldi verði sérstaklega tekin til skoðunar
og sett verði skýr ákvæði í lög og reglugerðir um starfsemi og notkun sláturskipa hér
við land. Samhliða þeirri vinnu verði horft til endurskoðunar á ákvæðum hafnalaga
nr. 61/2003 vegna fiskeldis, sem hafnasambandið hefur hvatt til að verði
endurskoðuð (umsögn hafnasamband Íslands 31. ágúst 2020)." | null |
2021 | 53 | Argentískur fjölskyldufaðir er mikill aðdáandi knattspyrnukappans Diego Maradona sem lést fyrir réttu ári. Yngsta barn aðdáandans og eiginkonu hans fæddist fyrir helgi og aldrei kom annað til en að skíra börn sín í höfuðið á Maradona. | Argentísku hjónin Walter og Victoria Rotundo eignuðust dreng sem hlotið hefur nafnið Diego til heiðurs knattspyrnukappanum Diego Armando Maradona sem lést fyrir réttu ári sextugur að aldri. Talið er að banamein hans hafi verið hjartaáfall en hann fór í aðgerð vegna blóðtappa í heila skömmu áður. Málaferli standa yfir gegn sjö úr hjúkrunarliði Maradonas sem sökuð eru um að hafa brugðist skyldum sínum.
Diego litli var tekinn með keisaraskurði en hjónin segja allt hafa gengið eins og í sögu, rétt eins og til hafi staðið. Sá stutti er þó ekki sá eini í fjölskyldunni sem heitir í höfuðið á knattspyrnukappanum. Tvíburadætur þeirra Rotundo hjóna eru tíu ára og heita Mara og Dona. Walter sendi Maradona mynd af sér með systurnar í fanginu og fékk til baka mynd af Maradona með myndina í höndunum.
Walter lét húðflúra þá mynd á bakið á sér. Hann segist þó aldrei hafa hitt átrúnaðargoðið sitt í eigin persónu. Walter segir marga syrgja Maradona í dag og það geri hann sjálfur en gleðin yfir fæðingu sonarins slái á sorgina og segir að þótt að 25. nóvember verði alltaf dánardægur Maradonas verði dagurinn líka afmælisdagur Diegos sonar hans. | null |
2021 | 53 | Íslenska karlalandsliðið í körfubolta mætir Rússlandi í öðrum leik sínum í undankeppni HM 2023 á morgun. Íslensku leikmennirnir segja aðstæður í Rússlandi frábærar og eru fullir sjálfstrausts fyrir leikinn. | Eftir fyrstu umferð riðilsins eru Rússar á toppnum eftir sigur á Ítölum á föstudag. Ísland vann á sama tíma Holland 79-77. Leikur Íslands og Rússlands átti að fara fram Íslandi en þar sem enginn völlur á Íslandi er samþykktur af Alþjóðakörfuknattleikssambandinu þurfti að færa hann til Rússlands. Baldur Þór Ragnarsson aðstoðarþjálfari íslenska liðsins segir aðstæður í Rússlandi til fyrirmyndar.
Sagði Baldur Þór. Elvar Már Friðriksson, leikmaður liðsins, tekur undir með Baldri, og segir íslenska liðið ekki stefna á neitt annað en sigur á morgun.
Sagði Elvar Már. Leikur Íslands og Rússlands í undankeppni HM karla í körfubolta hefst klukkan fimm á morgun og verður sýndur beint á RÚV 2 en upphitun í HM stofunni hefst klukkan hálf fimm. | null |
2021 | 54 | Íshellan yfir Grímsvötnum sígur enn og búist er við hlaupi undan Skeiðarárjökli. Lovísa Mjöll Guðmundsdóttir, náttúruvársérfræðingur hjá Veðurstofu Íslands, segir aðdragandann að hlaupi virðast ætla að verða lengri en oft áður. | Íshellan er búin að lækka um tæpa 1,6 metra og það hefur ekki mælst nein breyting á rafleiðini í Gígjukvísl. Það er örlítið farið að hækka í ánni en ekki mikið samt. Þannig að það er í rauninni, já þetta er í rauninni staðan, það er ekki hlaup hafið. Við segjum að hlaup sé hafið þegar það kemur undan jöklinum en vatnið er ekki farið að skila sér almennilega undan jöklinum. Þannig við bíðum bara eftir að það gerist. Eru einhverjar vísbendingar um að það gæti fylgt gos með þessu? Já það er alltaf möguleiki það geti skeð, þegar verður svona, ef að vatnið tæmist allt þarna þá verður svo mikill þrýsings léttir að þá getur komið gos í kjölfarið, við höfum séð það áður. | Vatnsmagn í Gígjukvísl er farið að aukast en þar hefur engin rafleiðni mælst enn. Íshellan yfir Grímsvötnum heldur áfram að síga en aðdragandi hlaups verður líklega lengri en oft áður. |
2021 | 54 | Baugur Bjólfs verður stór hirnglaga útsýnispallur í 640 metra hæð í fjallinu Bjólfi fyrir ofan Seyðisfjörð. Útsýni þar þurkir stórbrotið og á mannvikið að verða mikið adráttarafl. | Stór hringlaga útsýnispallur verður reistur á fjallinu Bjólfi fyrir ofan Seyðisfjörð. Sveitarfélagið Múlaþing ætlar að sækja í framkvæmdasjóð ferðmannastaða til að byggja pallinn sem kallast Baugur Bjólfs. Ástríður Birna Árnadóttir arkitekt er einn af höfundum vinningstillögu í hönnunarsamkeppni.
Pallurinn er sam sagt hringlaga og liggur þarna á brúninni sem heitur Bæjarbrún þar sem er einstakt útsýni niður í Seyðisfjarðarbæ. En okkar hugmynd var líka að leggja áherslu á hversu falleg náttúra er þarna í kring. Að horfa upp að fjallstindinum og bara í raun og veru að njóta þes nærumhverfis sem er við útsýnispallinn líka. Við erum að leika okkur líma með hvernig á einum stað þá svífur hringurinn eða baugurinn út fyrir Fjallshlíðina. Það er einmitt á þessum stað þar sem er þetta einstaka útsýni niður að bænum. Hluti af samkeppninni var í raun og veru hvernig við gerum þennan stað að ennþá meira aðdráttarafli fyrir Seyðisfjörð og fyrir Austurland. Það er náttúrulega bara einstakt að koma þarna uppeftir nú þegar. en verður örugglega ennþá skemmtilegra þegar þenna mannvirki er komið þarna.
Höfundar tillögunnar eru Ástríður Birna Árnadóttir og Stefanía Helga Pálmarsdóttir frá Arkibygg Arkitektum í samvinnu við Önnu Kristínu Guðmundsdóttur og Kjartan Mogensen landslagsarkitekta, Auði Hreiðarsdóttur frá ESJA ARCHITECTURE og Arnar Björn Björnsson frá EXA NORDIC | Baugur Bjólfs verður stór hirnglaga útsýnispallur í 640 metra hæð í fjallinu Bjólfi fyrir ofan Seyðisfjörð. Útsýni þar þurkir stórbrotið og á mannvikið að verða mikið adráttarafl. |
2021 | 54 | Gert er ráð fyrir að slátrun á laxi úr sjókví í Reyðarfirði þar sem sjúkdómurinn blóðþorri kom upp verði lokið annað kvöld. Sérgreinadýralæknir hjá Matvælastofnun segir veiruna sem veldur sjúkdómnum mjög smitandi innan sjókvíarinnar og að vakta verði svæði vel í framhaldinu. | Gísli Jónsson dýralæknir fisksjúkdóma hjá Matvælastofun segir stökkbreytingu vel þekktrar veiru valda því að blóðþorrinn hafi komið upp í sjókví hjá fyrirtækinu Laxa fiskeldis í Reyðarfirði. Þetta er í fyrsta skiptið sem sjúkdómurinn kemur upp hér á landi en hann ræðst á þekjuvef blóðæða.
Brýtur blóðæðarnar niður þannig að það verða miklar blæðingar í líffærum og tálknum og þessi blóð þorri, nafnið kemur að þurrð, þannig að hann blóðtæmist og verslast upp og deyr.
Nú stendur yfir slátrun á þeim 68 þúsund fiskum sem eru í kvínni, samtals 140 tonnum. Þegar hefur 50 tonnum verið slátrað og gert er ráð fyrir að slátrun verði lokið annað kvöld.
Hann er svæfður út í kví og dælt um borð í vinnubát og þar er hann hakkaður í stórum tanki og sett maurasýra og búin til svokölluð melta
Síðan siglir báturinn inn á Reyðarfjörð og þar eru tankbílar stórir sem að flytja þetta í enn stærri tank, safntank og svo á endanum skilar þetta sér til Noregs.
Í Noregi er gerð melta úr úrgangnum eins og öðrum sláturúrgangi sem Gísli segir afbragðs áburð, en þá er búið að vinna efnið þannig að það smiti ekki frá sér.
Nú vöktum við þetta og að öllu eðlilegu verður búið að slátra öllum fiski á þessu svæði þegar kemur fram á vorið, þá fer þetta svæði í hvíld og þar með ef það er einhver veira til staðar að þá deyr hún, hún lifir ekki lengi fyrir utan fiskinn.
Fiskurinn í nærliggjandi kvíum hafi ekki sýnt nein merki um smit. Hluta hefur þegar verið slátrað og segir Gísli afurðina vel hæfa til manneldis því veiran hafi ekki áhrif á menn né aðrar skepnur. Þegar öllum fisk hefur verið slátrað verður svæðið hvílt fram á vor 2023. | Alvarlegur smitsjúkdómur, blóðþorri, hefur greinst í laxi í sjókví í Reyðafirði og verður öllum fiskunum þar slátrað. Þetta er í fyrsta sinn sem sjúkdómurinn greinist á Íslandi og segir sérgreinalæknir hjá MAST brýnt að vakta svæðið vel. |
2021 | 54 | null | Flestir ráðherrar ríkisstjórnarinnar aðrir en formenn flokkanna hafa vistaskipti í nýrri ríkisstjórn. Ráðherrum í ríkisstjórninni fjölgar væntanlega um einn og kemur hann úr röðum Framsóknarmanna. Ný ríkisstjórn og nýr stjórnarsáttmáli verða kynnt á morgun. Jóhanna Vigdís Hjaltadóttir, nú sér loksins fyrir endann á.. hvað er vitað meira um innihald og atburðarásina framundan?
þulur: er eitthvað vitað um innihald stjórnarsáttmálans?
þulur: hvað með ráðherrana - hverjir verða í ríkisstjórninni?
Flestir ráðherrar ríkisstjórnarinnar aðrir en formenn stjórnarflokkanna hafa vistaskipti í nýrri 12 manna ríkisstjórn Katrínar Jakobsdóttur sem verður kynnt á morgun. Stjórnarsáttmálinn verður kynntur flokkstofnunum flokkanna í dag. | Flestir ráðherrar ríkisstjórnarinnar aðrir en formenn stjórnarflokkanna hafa vistaskipti í nýrri 12 manna ríkisstjórn Katrínar Jakobsdóttur sem verður kynnt á morgun. Stjórnarsáttmálinn verður kynntur flokkstofnunum flokkanna í dag. |
2021 | 54 | Formaður tennissambands kvenna hefur enn áhyggjur af afdrifum tennisstjörnunnar Peng Shuai, þrátt fyrir myndskeið sem eiga að gefa til kynna að hún sé heil á húfi. Svör við tilraunum til að ná sambandi við hana hafi greinilega ekki komið frá henni. | Ekkert heyrðist frá Peng Shuai í meira en tvær vikur eftir að hún sakaði fyrrverandi varaforseta landsins, Zhang Gaoli, um að hafa neytt sig í kynlíf. Ásökunina birti hún á kínverskum samfélagsmiðli annan nóvember en færslunni var síðan eytt. Tuttugasta og fyrsta nóvember sagði Alþjóða ólympíunefndin í yfirlýsingu að Thomas Bach formaður hennar hefði rætt við Peng í þrjátíu mínútur í myndsímtali ásamt enbættismönnum úr kínversku íþróttahreyfingunni. Þar stóð að Peng virtist við ágæta heilsu. Sama dag birti kínverska ríkissjónvarpsstöðin myndir af henni á tenniskeppni sagði að þær myndir hefðu verið teknar samdægurs.
Tennissamband kvenna er þó ekki sannfært. Í yfirlýsingu frá formanni þess, Steve Simon, segir að hann hafi tvisvar reynt að senda Peng tölvupóst og svörin hafi greinilega verið undir áhrifum einhverra annarra. Hann hafi miklar áhyggjur af því að Peng sé ekki laus við ritskoðun eða þvingun. Hann vilji ekki reyna þennan samskiptamáta aftur fyrr en hann hafi fengið fullvissu um að svörin séu ekki ritskoðuð.
Mannréttindasamtökin Human Rights Watch, Sameinuðu þjóðirnar, Evrópusambandið og Bretland hafa öll krafist þess að sannanir séu lagðar fram um hvar Peng sé niðurkomin og að hún sé heil á húfi.
Kínversk stjórnvöld hafa, að frátöldum myndunum, ekki gefið neitt út annað en að ásakanirnar séu rangar. Þrýstingurinn eykst þó á þá, ekki síst í ljósi þess að vetrarólympíuleikarnir hefjast í Peking í febrúar. | null |
2021 | 54 | Ríflega sextíu manns sem komu með flugi frá Suður-Afríku til Hollands í gær greindust með COVID-19. Verið er að rannsaka hvort einhverjir séu með nýja Ómíkrón-afbrigðið. Bandaríkin hafa bæst í hóp þeirra fjölmörgu landa sem banna ferðir frá sunnanverðri Afríku. | Nýja afbrigðið, sem greindist fyrst í Suður-Afríku er mögulega meira smitandi en fyrri afbrigði og gæti komist framhjá einhverjum ónæmisvörnum. Frekari rannsókna er þó þörf. Evrópusambandið ákvað í gær að banna flug frá löndum sunnanverðrar Afríku, og í gærkvöld bættust lönd á borð við Bandaríkin, Kanada og Ástralíu í þann hóp.
Í gær lentu tvær flugvélar frá Suður-Afríku á Schiphol-flugvelli í Amsterdam með alls tæplega sex hundruð farþega - önnur frá Höfðaborg, hin frá Jóhannesarborg. Sextíu og einn þeirra greindist með veiruna og er nú í einangrun á hótel í nágrenni flugvallarins. Í yfirlýsingu frá hollenska landlæknisembættinu segir að rannsakað verði eins fljótt og hægt er hvort þeir séu með ómíkrón-afbrigðið. Farþegarnir verði í einangrun í sjö daga ef einkenni gera vart við sig, en annars í fimm daga. Þeir sem ekki greindust þurfa samt að fara í sóttkví. Svo vill til að smitum hefur fjölgað töluvert í Hollandi undanfarna daga og hertar aðgerðir taka gildi þar á morgun, þar sem opnunartími veitingastaða, bara og flestra verslana verður takmarkaður.
Þá greindi félagsmálaráðherra þýska ríkisins Hesse frá því að sterkur grunur leiki á að afbrigðið sé að finna í ferðamanni sem kom til Frankfurt frá Suður-Afríku. Einkennin beri í það minnsta öll merki þess. Frankfurt-flugvöllur er sá fjölfarnasti í Þýskalandi.
Þó að margir vísindamenn séu áhyggjufullir á það ekki alveg við um alla. Andrew Pollard, framkvæmdastjóri Oxford Vaccine Group sem þróaði bóluefni AstraZeneca, sagði á BBC í morgun að stökkbreytingarnar væru á svipuðum stað í veirunni og í fyrri afbrigðum. Og þar sem bóluefnin hefðu hingað til komið í veg fyrir alvarleg veikindi teldi hann líklegt að svo yrði einnig með þetta afbrigði. Í það minnsta væri ólíklegt að önnur bylgja kæmi upp í bólusettu fólki í líkingu við þá sem reis fyrir ári. Og ef það þyrfti að breyta bóluefnunum, myndi það gerast hratt. Enn væri þó of snemmt að segja til um áhrif hins nýja afbrigðis. | null |
2021 | 54 | Martin Hermannsson átti stórleik þegar íslenska körfuboltalandsliðið vann Holland í fyrsta leik liðanna í undankeppni HM 2023 í gærkvöld. Martin, sem hefur ekki leikið með liðinu í tvö ár, segir hrikalega gaman að vera kominn aftur. | Mikið jafnræði var með liðunum í fyrri hálfleik og liðin skiptust á að hafa forystuna. Ísland lokaði fyrri hálfleiknum á þriggja stiga körfu frá Elvari Má Friðrikssyni og staðan 44-41 fyrir Ísland þegar liðin gengu til búningsklefa eftir jafnan fyrri hálfleik. Þriðji leikhluti var sveiflukenndur, íslenska liðið náði mest þrettán stiga forystu en hún var fjögur stig fyrir fjórða og síðasta leikhlutann, 62-58.
Þrátt fyrir að tapa alltof mörgum boltum sigldi Ísland að lokum tveggja stiga sigri í höfn, 79-77. Martin Hermannson reyndist atkvæðamestur með 27 stig en rúm tvö ár eru síðan hann lék með liðinu síðast.
Ísland mætir Rússlandi í næsta leik á mánudag og Martin býst við hörkuleik. | Íslenska karlalandsliðið í körfubolta vann fyrsta leik sinn í undankeppni HM 2023 í gærkvöld. Martin Hermannsson lék sinn fyrsta landsleik í tvö ár og gerði 27 stig. |
2021 | 55 | Óvíst er hvort bóluefni sem notuð hafa verið gegn kórónuveirunni til þessa dugi til að halda niðri nýju afbrigði sem greint var frá í Suður-Afríku í gær. Í ráði er að stöðva flugferðir frá löndum í sunnanverðri Afríku til Evrópuríkja. Hlutabréfavísitölur í Asíu og Evrópu hafa fallið í dag vegna tíðindanna. | Nýtt afbrigði kórónuveirunnar sem uppgötvaðist í Suður-Afríku veldur áhyggjum víða um heim. Flugferðir frá löndum í sunnanverðri Afríku hafa þegar verið stöðvaðar í nokkrum löndum til að koma í veg fyrir útbreiðslu þess. Óvíst er að hvort þau bóluefni sem notuð hafa verið gegn öðrum afbrigðum dugi.
Heilbrigðisyfirvöld í Suður-Afríku greindu í gær frá hinu nýja afbrigði veirunnar. Að þeirra sögn stökkbreytist það hratt og smitast hratt manna á milli.
Maria Van Kerkhove, yfirmaður sérfræðihóps Alþjóðaheilbrigðisstofnunarinnar sem fjallar um kórónuveirunna, sagði á fundi með fréttamönnum í Genf í morgun að suður-afrísku sérfræðingarnir hefðu unnið gott starf. Enn sem komið er væri lítið vitað um þetta nýja afbrigði en boðað hefði verið til aukafundar í dag til að fara í saumana á málinu; ekki til að valda ótta heldur vegna þess að hópurinn væri til staðar og hægt væri að kalla hann saman til að kanna hvað sé á seyði.
Van Kerkhove bætti því við að nokkrar vikur kynnu að líða þar til áhrif veirunnar hefðu verið brotin til mergjar.
Tíðindin af hinu nýja afbrigði hafa víða valdið titringi. Hlutabréfavísitölur í Asíu féllu í viðskiptum í dag og hið sama gerðist í kauphöllum í Evrópu í morgun. Forseti framkvæmdastjórnar Evrópusambandsins kvaðst í morgun vilja stöðva allar flugferðir frá löndum í sunnanverðri Afríku að sinni. Þjóðverjar og Ítalir hafa bannað flug frá Suður-Afríku frá deginum í dag og Bretar stöðvuðu allt flug frá sex löndum sunnanverðri Afríku frá hádegi. Sajid Javid heilbrigðisráðherra sagði í viðtali við BBC að nýja afbrigðið kynni að breiðast hraðar út en delta-afbrigðið og bóluefni sem fyrir eru dygðu mögulega verr gegn því en hinum.
Ráðherrann tók fram að enn hefði nýja afbrigðið ekki greinst í Bretlandi, en réttast væri að grípa til harðra aðgerða til að verja það sem þegar hefði áunnist. | Erlendir vísindamenn eru í vafa um hvort bóluefnin sem hafa verið notuð gegn kórónuveirunni til þessa dugi til að halda niðri nýju afbrigði sem nýlega greindist fyrst í Suður-Afríku. Flugferðir hafa verið stöðvaðar víða frá sunnanverðri Afríku til Evrópuríkja. Hlutabréfavísitölur hafa fallið í dag vegna tíðindanna. |
2021 | 55 | Talsverð lækkun varð í Kauphöllinni í morgun sem rekja má til nýjustu tíðinda af veirunni. Félög í ferðaþjónustu tóku mesta skellinn. Greinandi kallar hlutabréfamarkaðinn dramadrottningu. | Hlutabréfaverð lækkaði víðast hvar í heiminum í morgun. Úrvalsvísitalan hér á landi lækkaði um ríflega tvö prósent. Snorri Jakobsson, forstjóri Jakobsson capital segir fregnir af nýju afbrigði enn vera nokkuð óljósar en dýfan á hlutabréfamarkaði sé nokkuð mikil.
Það er búið að vera töluverð lækkun á gengi hlutabréfa en það eru þó mjög lítil viðskipti á bak við þessa lækkun. Það er náttúrulega ljóst að með flugfélögin, að útbreiðsla covid og nýgengi smita hefur mjög mikil áhrif á rekstur flugfélaga.
Icelandair hefur lækkað mest fyrirtækja það sem af er degi, um tæp þrjú prósent. Hann segir mestu áhrifin vera hjá félögum í ferðaþjónustu en ekki sé gott að spá fyrir um framhaldið. Í fyrri bylgjum hafi áhrifin jafnvel verið jákvæð fyrir gengi sumra fyrirtækja á markaði. Það sé eðlilegt að þeir sem standa að þeim verði smeykir, en sveiflur á hlutabréfamarkaði segi ekki alla söguna.
Markaður á það til að bregðast of hratt við, lækka of mikið eða hækka of mikið. Þau verðmöt sem ég vinn að, það eru miklu miklu meiri sveiflur í þeim og það er miklu jafnara og verðmötin endurspegla reksturinn og hvernig hagnaðurinn og hvort að rekstrararðsemi sé að batna, og það eru miklu minni sveiflur í því en nokkru sinni á markaðinum. Markaðurinn er dramadrottning. | null |
2021 | 55 | Íslenska karlalandsliðið í körfubolta hefur leik í undankeppni HM 2023 í dag þegar liðið mætir Hollandi. Hollenska liðið er tveimur sætum fyrir ofan Ísland á heimslistanum en leikmenn segjast vel stemmdir fyrir átök kvöldsins. | Craig Pedersen, landsliðsþjálfari, sagði fyrri í vikunni að það væri markmið liðsins að klára í einu af efstu þremur sætum riðilsins til að komast áfram í næstu umferð undankeppninnar, og til þess að halda áfram að fá tækifæri til að spila við bestu þjóðir heims. Ægir Þór Steinarsson, fyrirliðið liðsins, segir liðið vel undirbúið fyrir leikinn í dag.
Martin Hermannsson mun spila sinn fyrsta landsleik í tvö ár gegn Hollendingum í kvöld og hann er spenntur að klæðast íslensku treyjunni á nýjan leik. Ásamt Hollandi eru Rússar og Ítalir með Íslandi í riðli og eftir leikinn við Holland mun liðið halda til Rússlands þar sem það mætir heimamönnum á mánudag. Hollenska liðið er af svipuðum styrkleika og það íslenska ef marka má heimslista Alþjóðakörfuknattleikssambandsins. Martin segir þó að íslenska liðið þurfi að spila sinn besta leik.
Leikurinn við Holland verður sýndur í beinn útsendingu á RÚV 2 í kvöld og hefst klukkan 18:20, hitað verður upp í HM stofunni frá klukkan 18. | null |
2021 | 55 | null | Landspítalinn og Embætti landlæknis funda í dag um fyrrverandi lækni á Heilbrigðisstofnun Suðurnesja sem er til rannsóknar hjá lögreglu í tengslum við sex andlát sjúklinga á stofnuninni og meðferð fimm annarra. Læknirinn var sviptur starfsleyfi, en hefur síðan fengið takmarkað starfsleyfi sem þýðir að hann vinnur undir eftirliti og er nú starfandi á Landspítalanum. Samkvæmt Embætti landlæknis og Landspítalanum var stofnunum ekki kunnugt um umfang lögreglurannsóknarinnar og því hafa stjórnendur þeirra fundað í gær og í dag um hvernig skuli bregðast við. | Landspítalinn og Embætti landlæknis funda í dag um fyrrverandi lækni á Heilbrigðisstofnun Suðurnesja sem er til rannsóknar hjá lögreglu í tengslum við sex andlát sjúklinga á stofnuninni og meðferð fimm annarra. |
2021 | 55 | Ekki stendur til að herða aðgerðir á landamærum hér vegna nýja afbrigðisins að svo stöddu. Forstjóri Íslenskrar erfðagreiningar segir að það séu engar rannsóknir sem bendi til þess að þetta sé hættulegra en delta-afbrigðið. | Núgildandi sóttvarnareglur á landamærum gilda til fimmtánda janúar. Þórólfur Guðnason sóttvarnalæknir segir að fylgst sé með nýju afbrigði kórónuveirunnar, sem talað hefur verið um að sé skæðara en önnur afbrigði, en ekkert bendi til þess að ástæða sé til þess að herða aðgerðir að svo stöddu.
Kári Stefánsson, forstjóri Íslenskrar erfðagreiningar tekur undir það að ekki sé ástæða til þess að grípa til hertra aðgerða á landamærum. Hann segir að það séu engar rannsóknir sem bendi til þess að þetta afbrigði sé verra en Delta afbrigðið. | Sóttvarnalæknir segir að ekki standi til að leggja til hertar aðgerðir á landamærum hérlendis vegna nýja afbrigðisins. |
2021 | 55 | Glæparannsókn er hafin á tildrögum námuslyss í Rússlandi í gærmorgun. Minnst 52 létu lífið og slysið er eitt það mannskæðasta í landinu í áratugi. | Reyks varð vart ofan við námuna snemma í gærmorgun en þá voru 285 námuverkamenn neðanjarðar. 239 þeirra tókst sjálfum, eða með aðstoð félaga sinna og björgunarsveita, að komast upp en 46 voru fastir í kolanámunni. Það tókst að ná til nokkurra þeirra en fljótlega var skipulagður björgunarleiðangur til að freista þess að ná til fleiri. Það hafðist, en líklegt er að tæplega tíu björgunarmenn hafi látist. Talið er að sprenging hafi orðið í göngunum vegna gasleka en líklega létust flestir vegna súrefnisskorts. Vladimír Pútín Rússlandsforseti vottaði fjölskyldum þeirra sem létust samúð í morgun. Náman er í Kemerovo-héraði, iðnaðarsvæði í suðvesturhluta Síberíu, nærri landamærunum að Kasakstan og Mongólíu. Námuslys eru nokkuð algeng í Rússlandi og rakin til lágra öryggiskrafna, skorts á eftirliti og úreltum búnaði. Mannskæðasta námuslys í rússneskri sögu varð árið 2010 þegar 91 lést í stærstu námu landsins sem einnig er í Síberíu. Sérstök rannsóknarnefnd sem rannsakar mannskæð slys í Rússlandi hefur hafið glæparannsókn á atvikinu. Þrír eru í haldi, þar á meðal framkvæmdastjóri námuvinnslu á svæðinu. Greint var frá því í morgun að öryggisreglur hefðu verið þverbrotnar, meðal annars af þeim sem nú eru í haldi. | Þriggja daga þjóðarsorg hefur verið lýst yfir í Rússlandi vegna eins mannskæðasta námuslyss í landinu í áratugi. Minnst 52 létu lífið. |
2021 | 55 | Þingflokkar stjórnarflokkanna þriggja verða líklega ekki boðaðir til fundar vegna ríkisstjórnarmyndunar fyrr en á morgun og þingmenn bíða forvitnir og spenntir eftir niðurstöðunni. Hvorki var ríkisstjórnarfundur né þingfundur í dag. | Steinunn Þóra Árnadóttir sitjandi formaður þingflokks VG segir í samtali við fréttastofu að enn sem komið er hafi ekki verið tilefni til að kalla þingflokkinn saman en boðað verði til fundar um leið og línur fari að skýrast.
Í sama streng tekur Birgir Ármannsson sitjandi þingflokksformaður Sjálfstæðisflokksins.
Það eru allir í sjálfu sér í startholunum en það hefur hins vegar ekki verið ákveðinn einhver fundartími í dag eða á morgun eða neitt neglt niður í þeim efnum. Eruð þið ekki orðin forvitin? Jú, að sjálfsögðu.
Veist þú hversu mörg ráðherraembætti Sjálfstæðisflokkurinn fær? Nei.
Veistu hverjir koma til greina sem ráðherrar? Nei. Það hefur ekki verið rætt eða afgreitt með neinum hætti.
Nú hefur þitt nafn verið nefnt í embætti forseta Alþingis - hefur það verið rætt við þig? Það eru engar ákvarðanir sem hafa verið teknar um það.
Ég hef ekki vikist undan verkefnum.
Fyrr í vikunni sögðu formenn ríkisstjórnarflokkanna að það væri einungis dagaspursmál hvenær ný ríkisstjórn yrði kynnt. Verði svo, þá var líklega síðasti fundur fráfarandi ríkisstjórnar síðasta þriðjudag, en enginn ríkisstjórnarfundur er á dagskrá í dag.
Willum Þór Willumsson sitjandi þingflokksformaður Framsóknarflokksins býst við að þingflokkurinn verði ekki kallaður saman fyrr en á morgun og þá sitt hvorum megin við fund miðstjórnar flokksins sem þarf að samþykkja stjórnarsáttmálann.
Ég reikna nú með að formennirnir þurfi tímann í dag til þess að undirbúa stjórnarsáttmálann. Það eru allir mjög spenntir.
Veistu hverjir koma til greina sem ráðherrar? Ég myndi giska á okkur oddvitana og við eigum þrjá ráðherra sem voru öflugir á liðnu kjörtímabili og ef við fáum einn til viðbótar þá erum við með margt gott fólk sem gæti klárað það verkefni.
Þitt nafn hefur verið nefnt í ráðherraembætti - myndir þú þiggja það?
Já, ég myndi gera það. Hefur það verið rætt við þig? Nei. | Sitjandi þingflokksformenn stjórnarflokkanna eru í startholunum við að boða til þingflokksfunda til að fara yfir stjórnarsáttmála, en talið er líklegt að það verði ekki fyrr en á morgun. Þingmenn eru forvitnir og spenntir um hver niðurstaðan verður, nú tveimur mánuðum eftir kosningar. |
2021 | 56 | Dóttir konu, sem lést á Heilbrigðisstofnun Suðurnesja eftir ótímabæra lífslokameðferð, segir óskiljanlegt að læknirinn sem bar ábyrgð á meðferð hennar hafi verið ráðinn til starfa á Landspítala. Læknirinn starfaði undir eftirliti á Landspítala fyrst eftir að málið kom upp, en fékk endurnýjað takmarkað starfsleyfi fyrir tveimur vikum. Læknirinn er til rannsóknar hjá lögreglu vegna andláts sex sjúklinga og meðferðar fimm til viðbótar. Samkvæmt heimildum fréttastofu er annar læknir, sem einnig er með réttarstöðu sakbornings í málinu, enn með gilt læknaleyfi. | Móðir Evu Hauksdóttur var lögð inn í hvíldarinnlögn á Heilbrigðisstofnun Suðurnesja árið 2019, en var sett í lífslokameðferð. Hún lést ellefu vikum síðar. Fjölskylda hennar kvartaði undan meðferðinni til Landlæknis.
Og það er bara áfellisdómur .. farið úrskeiðis.
Læknirinn sem bar ábyrgð á meðferð hennar hefur undanfarið verið við störf á Landspítala. Hann er með réttarstöðu sakbornings í rannsókn lögreglu á andláti sex sjúklinga og meðferð fimm annarra. Fram kom í svari frá Landspítala í gær að spítalanum hefði ekki verið kunnugt um umfang málsins fyrr en í gær. Eva furðar sig á að læknirinn fái að starfa á meðan mál móður hennar er til rannsóknar.
Eva segir að fjölskyldan eigi erfitt með að fá upplýsingar um málið, þar sem þau teljast ekki brotaþolar í málinu. | Dóttir konu sem lést á Heilbrigðisstofnun Suðurnesja furðar sig á að læknir, sem er með réttarstöðu sakbornings vegna málsins, hafi verið ráðinn til starfa á Landspítala. Starfsleyfi hans var endurnýjað fyrir tveimur vikum. Annar læknir, sem einnig hefur réttarstöðu sakbornings í málinu, er enn með gilt læknaleyfi samkvæmt heimildum fréttastofu. |
2021 | 56 | Til að flýta framkvæmdum við Vatnsnesveg í Húnaþingi vestra ákvað sveitarstjórnin að stofna til söfnunar á samskotasíðunni Karolinafund. Markmiðið er að safna hundrað milljónum upp í kostnað við framkvæmdir. | Í bókun af fundi sveitarstjórnarinnar í gær segir að hún leggi mikla áherslu á að Vatnsnesvegur fari framar á samgönguáætlun. Núverandi áætlun gerir ráð fyrir að framkvæmdir hefjist í fyrsta lagi árið 2030, á þriðja tímabili hennar. Sveitarstjórnin segir það óásættanlegt fyrir íbúa Húnaþings vestra.
Vegurinn er um 70 kílómetra langur malarvegur sem liggur frá Hvammstanga og út fyrir Vatnsnes. Hann hefur ítrekað verið til umfjöllunar vegna slæms ástands og fjölda umferðarslysa. Á samgönguáætlun er gert ráð fyrir að kostnaður við endurbætur á honum verði um þrír og hálfur milljarður króna. Hundrað milljónir eru því aðeins brot af kostnaðinum, en í bókun sveitarfélagsins segir að þegar markmiði söfnunarinnar verði náð verði upphæðinni komið til samgöngu- og sveitarstjóranrráðuneytisins með þeim formerkjum að hún verði nýtt til uppbyggingar vegarins.
Þeir sem leggja fjármögnuninni lið á Karolinafund geta fengið eitthvað fyrir sinn snúð. Fyrir ákveðna upphæð er hægt að fá stein með nafninu sínu lagðan í veginn og fyrir aðeins hærri upphæð fær maður ábendingar um holur sem ber að varast. Þeir allra rausnarlegustu fá svo að opna veginn persónulega með samgönguráðherra við hátíðlega athöfn. | Sveitarstjórn Húnaþings vestra hefur efnt til söfnunar á samskotasíðunni Karolinafund í því skyni að flýta endurbótum á Vatnsnesvegi. |
2021 | 56 | Atvinnuvega- og nýsköpunarráðuneytið og hugbúnaðarfyrirtækið YAY ehf. fengu í dag hæstu sekt sem Persónuvernd hefur gefið út vegna alvarlegra brota gegn helstu ákvæðum persónuverndarlaga í tengslum við ferðagjöf stjórnvalda. | Allir landsmenn 18 ára og eldri fengu í fyrra ferðagjöf hjá stjórnvöldum og var markmiðið að styrkja ferðaþjónustuna í landinu á tímum Covid. Til að sækja ferðagjöfina þurfti að sækja stafræn gjafabréf í gegnum smáforrit sem hannað var af YAY ehf. Persónuvernd barst fjöldi ábendinga um að við notkun ferðagjafarinnar væri krafist umfangsmikilla persónuupplýsinga og hófst frumkvæðisathugun í október í fyrra. Niðurstaða þeirrar athugunar var hæsta sekt sem Persónuvernd hefur nokkuð tíma gefið út. Atvinnuvega- og nýsköpunarráðuneytið var sektað um 7,5 milljónir og YAY ehf um fjórar milljónir. Helga Þórisdóttir er forstjóri Persónuverndar.
Það sem er undir í þessu máli er það að helstu ákvæði persónuverndarlaga voru brotin í því. Það er nú bara það sem þetta mál gengur út á. Það eru þessar grundvallarreglur persónuverndarlöggjafarinnar sem voru brotnar, til dæmis um fræðsluskyldu, gagnsæi og öryggi. Allt þetta helsta sem þarf að vera í lagi var ekki í lagi í þessu máli.
Sóttar voru upplýsingar um kyn og aldur án lagaheimildar, en auk þess voru sóttar víðtækar og ónauðsynlegar aðgangsheimildir í símtækjum þeirra notenda sem hlóðu niður forritinu, meðal annars trúnaðarupplýsingar í dagatali. Þótt þær upplýsingar hafi ekki verið sóttar þá hefði getað orðið mikið tjón ef þær upplýsingar hefðu ratað í rangar hendur.
Þetta var í raun og veru fyrsta skrefið sem fyrirtækið gerði til að gera þær aðgengilegar og aðrar upplýsingar sem hefði verið hægt að bæta við voru staðsetningarupplýsingar fólks og myndavél og net- og skjalastjórnun, hljóðstilling á dagatali einstaklinga, skrifaðgangur á trúnaðarupplýsingum og tengiliðaskrá og alls kyns upplýsingum sem þarna var búið að forrita fyrsta skrefið í aðgengileika að.
Ekki náðist í ráðherra ferðamála í morgun en í yfirlýsingu frá ráðuneytinu eru mistökin hörmuð og því borið við að verkefnið hafi verið unnið í tímaþröng. Talar ráðuneytið um minni háttar hnökra í upphafi verkefnisins en heilt yfir hafi framkvæmd Ferðagjafarinnar gengið vel. | Persónuvernd hefur gert atvinnuvega- og nýsköpunarráðuneytinu og YAY ehf. að greiða hæstu sekt sem stofnunin hefur gefið út til þessa. Allar helstu grundvallarreglur voru brotnar þegar stjórnvöld útdeildu ferðagjöfinni til landsmanna. |
2021 | 56 | Sveitarfélög á landsbyggðinni ætla að taka sig saman og stofna sameiginlegt leigufélag sem byggir fjölda hagkvæmra leiguíbúða fyrir tekjulægra fólk. | Fimmtán sveitarfélög hafa tekið vel í að stofna saman umsvifamikið húsnæðisfélag ætlað er að byggja og leigja út íbúðir víða á landsbyggðinni. Með stærðarhagkvæmni ætti að vera hægt að hrinda mun fleiri verkefnum af stað.
Húsnæðis- og Mannvirkjastofnun og Samband íslenskra sveitarfélaga lögðu höfuðið í bleyti til þess að finna lausn á húsnæðisskorti víða á landsbyggðinni og óvirkum leigumarkaði. Niðurstaðan varð að sambandið myndi kanna áhuga sveitarfélaga og landshlutasamtaka á að stofna húsnæðissjálfseignarstofnun sem myndi byggja og leigja út hagkvæmar íbúðir til fólks með lægri tekjur.
Karl Björnsson er framkvæmdastjóri Sambands íslenskra sveitarfélaga.
Það hafa svona um fimmtán sveitarfélög brugðist við erindinu sem við sendum og verið jákvæð og vilja fylgjast með. En það er ekki tímabært að taka endanlega afstöðu enn þá, fyrr en búið er að móta hugmyndina betur. Þetta byggist allt á því að byggja hagkvæmt húsnæði og að leigan verði lág fyrir tekjulægri íbúa þessa lands. Það er kannski erfitt að byggja mjög hagkvæmt húsnæði eitt og sér hvert sveitarfélag. En ef þau taka sig saman mörg í svona stofnun, þá höfuð við möguleika á að geta verið með stærri verkefni og fengið hagstæðari tilboð og þá hagkvæmara húsnæði á hverjum stað. (Og eru menn þá kannski að samnýta teikningar og fleira?) Já það má vel vera. Það er svo sem ekki búið að útfæra það en það er ekkert ólíklegt. Það verður allt gert til að uppfylla kröfur um að þetta sé ódýrt og hagkvæmt húsnæði sem sem fær þá stofnframlög frá ríki og sveitarfélögum. Og verður þá hægt að bjóða upp á leigu fyrir tekjulægra fólk. | Sveitarfélög á landsbyggðinni ætla að taka sig saman - stofna sameiginlegt leigufélag og byggja fjölda hagkvæmra leiguíbúða fyrir tekjulægra fólk. |
2021 | 56 | Félagið Heilsuvernd ehf., sem tók við rekstri hjúkrunarheimilanna á Akureyri fyrr á árinu, vill kaupa fasteignirnar þar sem heimilin eru rekin. Byggingarnar eru í eigu Akureyrarbæjar og ríkisins. Tilboð fyrirtækisins hljóðar upp á þrjá milljarða og rennur út á morgun. | Í síðustu viku barst tilboð Teits Guðmundssonar, framkvæmdastjóra Heilsuverndar, fyrir hönd óstofnaðs hlutafélags í eigu Heilsuverndar í húseignir við Vestursíðu 9 og Austurbyggð 17. Tilboðið hljóðaði upp á þrjá milljarða. Var það tekið til umræðu á fundi bæjarráðs þar ákveðið var að setja eignirnar í söluferli og óska eftir aðkomu ríkisins að því. Tilboð Heilsuverndar barst mánudaginn 15. nóvember, og gildir í rúma viku, þar til klukkan 16.00 á morgun, föstudag. Halla Björk Reynisdóttir, forseti bæjarstjórnar segir bæinn hafa innt ríkið eftir því hvernig fara skuli með eignirnar nú þegar þriðji aðili hefur tekið við rekstrinum. Hún segir enga afstöðu hafa verið tekna til tilboðsins enda eigi bærinn ekki eignirnar einn. Af sömu ástæðu hafi eignirnar ekki verið auglýstar til sölu. Í skriflegu svari segir Halla að persónulega hugnist henni að ríkið kaupi Akureyrarbæ út og sjái þá um að leigja út húsnæðið og halda því við. | null |
2021 | 56 | Íslenska karlalandsliðið í körfubolta mætir Hollandi í fyrsta leik í undankeppni HM á morgun. Tryggvi Snær Hlinason, landsliðsmaður, segir að barátta liðsins geti tryggt því sigurinn. | Íslenska liðið hefur verið í Amsterdam síðastliðna daga og undirbúið sig fyrir leikinn gegn heimamönnum í Hollandi. Tryggvi Snær Hlinason, landsliðsmaður, segir undirbúning hafa gengið vel.
Liðin tvö séu álíka sterk og telur hann íslenska liðið eiga góða möguleika.
Sagði Tryggvi Snær Hlinason. Eftir leikinn á morgun heldur íslenska liðið svo frá Hollandi til Sankti Pétursborgar þar sem það leikur gegn Rússlandi á mánudaginn. En leikur Íslands og Hollands hefst á morgun klukkan 18:30 og er sýndur beint á RÚV 2. Upphitun hefst í HM-stofunni klukkan 18.
En þetta er ekki eina íslenska landsliðið sem verður í eldlínunni í dag. Íslenska kvennalandsliðið í fótbolta mætir Japan í vináttulandsleik í dag. Leikið verður í Hollandi og hefst leikurinn klukkan tuttugu mínútur fyrir sjö í kvöld að íslenskum tíma. Þetta er í fjórða sinn sem liðin mætast og Japan hefur unnið allar viðureignirnar til þessa.
Júlían J. K. Jóhannsson, heimsmeistari í réttstöðulyftu, fékk þær fréttir í gærkvöld að hann fengi sæti á Heimsleikunum í kraftlyftingum í Alabama í Bandaríkjunum næsta sumar. Heimsleikarnir eru stærsta fjölgreinamótið fyrir greinar sem hafa ekki sæti á Ólympíuleikunum.
Njarðvík er eitt í efsta sæti úrvalsdeildar kvenna í körfubolta eftir sigur á Fjölni í stórleik umferðarinnar 71-64 í gærkvöld. Tveir aðrir leikir voru á dagskrá. Valur vann botnlið Skallagríms örugglega 92-47, og Grindavík vann mikilvægan sigur í botnbaráttunni þegar liðið hafði betur gegn Breiðabliki 91-75. | null |
2021 | 57 | Verkefnastjóri fyrir íslenska hestinn hjá Íslandsstofu segir, að það sem fram kemur í myndbandi um blóðmerar, sé hræðilegt fyrir ímynd Íslands. Félög hrossabænda og tamningamanna skora á Matvælastofnun, að gera úttekt á aðbúnaði þar sem blóðtaka úr fylfullum merum er stunduð. | Jelena Ohm verkefnastjóri Horses of Iceland hjá Íslandsstofu segir myndbandið skaða ímynd landsins. Verklagið sem sjáist á myndbandinu sé alls ekki í takt við þær framfarir sem almennt hafi orðið í aðferðum við tamningu og umhirðu hesta síðustu áratugi.
Þetta er auðvitað hryllingur fyrst og fremst að sjá fyrir okkur að sjá í hestaheiminum hér á Íslandi. Við erum öll í sjokki og finnum til í hjartanu að þetta skuli vera að gerast með þessum hætti. En auðvitað markaðslega séð og sem ímynd Íslands er þetta hræðilegt.
Hafið þið fengið einhver viðbrögð? Já viðbrögðin hafa verið hrottaleg, fólk er bara eins og við hér heima og ég fékk hótanir í gær um að ætla aldrei að heimsækja Ísland aftur, svo að það er alveg klárt mál að svona hefur gríðarlega mikil áhrif á Ímynd Íslands.
Hún segir þetta þvert á þá jákvæðu ímynd sem unnið hefur verið að síðustu sex ár en met í útflutningi á íslenskum hestum hefur verið nú verið slegið þriðja árið í röð. Jelena segir það áfall fyrir þau sem vinni að markaðssetningu íslenska hestsins, og elski hann og virði að sjá slíka meðferð dýra.
Félag hrossabænda og félag tamningamanna, eru allir búnir að senda áskorun á MAST, að skoða þessi mál, að þetta verði rannsakað og aðbúnaður verði lagaður og það er vonandi bara næsta skref ef það skuli, ef það er einhver staður sem er svona að honum verði bara lokað. | null |
2021 | 57 | Kosið verður að minnsta kosti um þrjár tillögur á Alþingi á morgun vegna talningar í Norðvesturkjördæmi, hugsanlega fleiri. Stefnt er að því að ljúka málinu með atkvæðagreiðslu á morgun. Þingflokksformenn funda með starfandi forseta Alþingis í dag. | Kjörbréfanefnd sem kosin var á þingsetningarfundi í gær hefur setið á fundi frá því í morgun vegna talningarmálsins í Norðvesturkjördæmi en búist er við að tillögur nefndarmanna liggi endanlega fyrir í fyrramálið. Þingfundur hefst klukkan eitt á morgun. Þegar er vitað um tillögur meirihluta nefndarinnar um að staðfesta öll 63 kjörbréfin, tillaga um uppkosningu, það er kjósa aftur í kjördæminu og svo tillögu Pírata um að kjósa aftur um allt land. Enn er ekki útilokað að fleiri tillögur nefndarmanna berist.
Þorgerður Katrín Gunnarsdóttir formaður Viðreisnar og starfandi forseti Alþingis fundar í dag með formönnum allra þingflokka til að ræða með hvaða hætti umræðan fari fram á Alþingi á morgun en stefnt er að því að ljúka henni með atkvæðagreiðslu á morgun.
Verði atkvæðagreiðslan á morgun í samræmi við vilja meirihluta kjörbréfanefndar þannig að núgildandi 63 kjörbréf verði staðfest ætti stjórnarflokkunum ekki að vera neitt að vanbúnaði að kynna nýja ríkisstjórn. Þannig væri mögulegt að kalla flokksstofnanir saman á föstudag og jafnvel kynna nýja ríkisstjórn og stjórnarsáttmála á laugardag. Þá gæti forsætisráðherra flutt stefnuræðu í næstu viku og fjárlagafrumvarp verið lagt fram.
Formenn stjórnarflokkanna hafa sagt stjórnarsáttmálann tilbúinn og eina sem sé eftir sé að skipta ráðuneytum. Búist er við að ráðuneytum verði fjölgað og að verkefni verði færð á milli ráðuneyta. Kristján Þór Júlíusson er sá eini í ríkisstjórninni sem hættir en líklegt er að aðrir sem sitja í ríkisstjórninni verði þar áfram. Af nýjum ráðherrum eru helst nefnd þau Guðrún Hafsteinsdóttir Sjálfstæðisflokki og Willum Þór Þórsson Framsóknarflokki og að Birgir Ármannsson verði forseti Alþingis. Allt kemur þetta í ljós fyrr en seinna og veltur á niðurstöðu morgundagsins. | null |
2021 | 57 | Holdafar rjúpna er mun betra en í fyrra og með því besta sem mælst hefur frá því farið var að fylgjast með viðgangi rjúpna 2006. Fuglafræðingur segir þetta geta boðað betri tíma fyrir stofninn. | Rjúpnaveiðitímabilið stendur nú sem hæst en Náttúrufræðistofnun gaf það út fyrir tímabilið að aðeins mætti veiða 20 þúsund fugla. Stofnunin skoðaði ástand rjúpna nú í haust og voru rúmlega 200 fuglar mældir. Niðurstöðurnar sýndu tölfræðilega marktækan mun á holdafari milli ára sem mældist nú með besta móti. Ólafur Karl Nielsen, fuglafræðingur hjá Náttúrufræðistofnun segir jákvæð teikn á lofti.
Niðurstöðurnar úr þessum mælingum núna sýndu að fuglarnir voru í mjög góðum holdum, bæði fullorðnir fuglar og ungri fuglar, reyndar besta mæling sem við höfum fengið fyrir fullorðna fugla síðan við byrjuðum á þessu. Þannig að mögulega er þetta ávit á að það dregur eitthvað úr náttúrlegum afföllum í vetur of að uppsveiflan fari senn að byrja aftur.
-Nú hafa grænlenskar rjúpur aðeins verið að þvælast hingað til Íslands, hvað veldur?-
Þetta virðist ekki vera í öllum árum en í sumum árum þá gerist þetta. Í sumum árum koma þær hérna í örugglega hundraða eða þúsundavís frá Grænlandi en rjúpan er fafugl á Grænlandi. Þessir fuglar sem byggja norðurhéröðin þeir sækja suður á haustin og það er við þessi ferðalög á haustin sem þeir villast af leið. | Ný rannsókn sýnir að holdafar rjúpna er með því besta sem mælst hefur. Þetta getur hjálpað stofninum að stækka og rétta úr kútnum segir fuglafræðingur. |
2021 | 57 | Eiður Smári Guðjohnsen og KSÍ hafa komist að samkomulagi um starfslok hans sem aðstoðarþjálfara karlalandsliðsins í fótbolta. Ómar Smárason samskiptastjóri sambandsins segir langan aðdraganda að starfslokunum. | Í tilkynningu frá KSÍ sem barst seint í gærkvöld segir að samkomulag hafi verið gert milli KSÍ og Eiðs um starfslok hans. Samkvæmt heimildum RÚV var kornið sem fyllti mælinn atvik eftir leik Íslands gegn Norður-Makedóníu þar sem áfengi var haft um hönd. Síðastliðið sumar fór Eiður í tímabundið leyfi frá störfum hjá KSÍ vegna áfengisvanda.
það snýr bara að persónulegum málefnum og ég get ekki bætt neinu við sem stendur í yfirlýsingunni um það. varðandi þetta sem gerðist í sumar er bara mál sem við unnum eftir okkar bestu sannfæringu á sínum tíma, eins og eg segi bara persónuleg málefni og aðdragandinn langur án þess
að ég vilji fara eitthvað nanar ut í það
Jón Þór Hauksson var látinn fara sem þjálfari kvennalandsliðsins í fótbolta eftir atvik þar sem áfengi var haft um hönd í landsliðsferð. Ómar segir KSÍ ekki hugnast að banna það alfarið í ferðum liðanna þrátt fyrir að tveir landsliðsþjálfarar séu hættir vegna þess á rúmu ári.
við höfum í sjálfu sér ekki haft áhyggjur af þessu í tengslum við landsliðin almennt og sjáum ekki ástæðu til þess að gera einhverjar sérstakar ráðstafanir. Auðvitað gerist það að menn fá sér 1-2 bjóra eftir verkefni og flestir láta það duga og fara svo að sofa og sumir fá sér ekkert, það er bara eins og það er við höfum ekki ástæðu til að hafa áhyggjur af þessu, fólk verður bara að bera ábyrgð á sér sjálft
Arnar Þór Viðarsson hefur unnið með Eið Smára sér við hlið bæði sem þjálfari undir 21 árs liðsins og nú A-liðsins. Verður Arnar áfram þjálfari liðsins?
Arnar er með gildan samning og engin ákvörðun verið tekin um breytingar á honum eða ræddar eftir því sem ég best veit og það verður bara farið í það leita að nýjum aðstoðarþjálfara og arnar mun hafa mest um það að segja hver það verður og vonandi gengur það bara hratt og örugglega svo við finnum bara besta manninn | Eiður Smári Guðjohnsen er hættur sem aðstoðarþjálfari karlalandsliðsins í fótbolta. Samskiptastjóri sambandsins segir langan aðdraganda að starfslokunum en atvik eftir leik gegn Norður Makedóníu er sagt hafa verið kornið sem fyllti mælinn. |
2021 | 57 | Lögreglan á Suðurnesjum hefur til rannsóknar andlát sex sjúklinga á Heilbrigðisstofnun Suðurnesja sem hún telur að ætla megi að hafi verið ótímabær og borið að með saknæmum hætti. Meðferð fimm annarra sjúklinga er einnig til rannsóknar en lögregla hefur rökstuddan grun um að þeir hafi verið í lífslokameðferð að tilefnislausu og með því hafi öryggi þeirra verið ógnað. | Þetta kemur fram í úrskurði Héraðsdóms Reykjaness þar sem fallist er á kröfu lögreglustjórans á Suðurnesjum um að dómkvaddir verði tveir matsmenn til að svara fjórum spurningum í tengslum við andlát eins sjúklings. Landsréttur staðfesti úrskurðinn í síðustu viku.
Aðstandendur sjúklingsins kærðu þrjá starfsmenn HSS til lögreglu í febrúar á þessu ári. Samkvæmt úrskurði héraðsdóms hafa tveir starfsmenn réttarstöðu sakbornings, læknir og annar heilbrigðisstarfsmaður.
Í úrskurðinum kemur fram að lögreglustjórinn sé með tvö álit óháðra sérfræðinga sem bæði hafi verið gerð að beiðni embættis landlæknis. Annað varði störf læknisins og hafi verið gert eftir athugasemdir frá starfsfólki vegna sjúklinga og er dagsett 27. október á síðasta ári. Hitt er álit óháðs sérfræðings vegna kvörtunar frá aðstandendum sjúklingsins sem dómkvöddu matsmennirnir eiga að svara spurningum um.
Fram kemur í úrskurði héraðsdóms að í fyrrnefnda álitinu sé komist að þeirri niðurstöðu að læknirinn hafi sýnt alvarlegan brest í faglegri þekkingu sem ógnað hafi öryggi sjúklinga. Í síðarnefnda álitinu var niðurstaða sérfræðingsins að vanræksla hefði átt sér stað í veitingu heilbrigðisþjónustu.
Í úrskurðinum segir að í málinu sé verið að rannsaka andlát sex einstaklinga sem ætla megi að hafi verið ótímabær og borið að með saknæmum hætti. Þá segist lögreglan einnig vera að rannsaka meðferð fimm annarra sjúklinga sem rökstuddur grunur sé um að hafi verið skráðir í lífslokameðferð að tilefnislausu og með því hafi öryggi þeirra verið ógnað.
Fram kemur í úrskurðinum að lögreglustjórinn hafi í nóvember á síðasta ári fengið tilkynningu frá framkvæmdastjóra lækninga vegna starfa læknisins. Telur lögregla að þar hafi verið tilkynnt mál vegna þriggja sjúklinga.
Lögregla hefur sömuleiðis fengið upplýsingar frá aðstandendum þriggja sjúklinga til viðbótar sem dóu eftir lífslokameðferð á árunum 2018 til 2020. Þá kemur fram að lögreglustjórinn leitaði til héraðsdóms til að fá álit landlæknis vegna andláta tveggja annarra sjúklinga. | Sex andlát á Heilbrigðisstofnun Suðurnesja eru til rannsóknar hjá lögreglunni á Suðurnesjum. Lögregla telur að ætla megi að andlátin hafi verið ótímabær og borið að með saknæmum hætti. Lífslokameðferð fimm annarra sjúklinga er einnig til rannsóknar. |
2021 | 57 | Eftirlit var aukið með hjónunum Einari og Beverly Gíslasyni sem voru dagforeldrar og leikskólakennarar í Garðabæ, eftir að ábendingu frá manni sem hafði orðið fyrir harðræði af þeirra hálfu á vistheimili á Hjalteyri. | Aukið eftirlit var haft með hjónum sem voru dagforeldar og leikskólakennarar í Garðabæ eftir að bæjarfélaginu barst ábendingum um að hjónin hefður beitt börn miklu harðræði þegar þau ráku vistheimili á Hjalteyri.
Fólk sem dvaldi á vistheimilinu á Hjalteyri steig fram í fjölmiðlum í upphafi vikunnar og lýsti kynferðisofbeldi og öðru ofbeldi af hálfu hjónanna Beverly og Einars Gíslasonar. Þau ráku vistheimilið á árunum 1972 til 79. Kvartanir um harðræði bárust félagsmálayfirvöldum á Akureyri sem hættu í kjölfarið að senda börn þangað. Aðrar barnaverndarnefndir hættu síðan einnig að senda börn á heimilið og var það því lagt niður. Hjónin voru þó ekki svipt starfsleyfi. Fimmtán árum seinna voru þau komin til starfa í Garðabæ og Beverly varð leikskólakennari 1994. Hjónin voru svo dagforeldrar 1998 til 2003. Eftir það ráku þau leikskóla, Montessori-setrið. Þau luku störfum sem dagforeldrar og leikskólakennarar 2015.
Bæjaryfirvöld í Garðabæ hafa ákveðið að gera úttekt á störfum hjónanna og hafa hvatt foreldra og börn sem voru í gæslu hjá hjónunum um að senda inn ábendingar. Gunnar Einarsson, bæjarstjóri í Garðabæ, segir engar kvartanir hafa borist vegna starfa þeirra í bæjarfélaginu. Þó hafi manneskja sem dvalið hafi á Hjalteyri haft samband við Garðabæ og lýst vistinni nyrðra.
Við fengum þarna símtal 2008 að mig minnir. Þ | Eftirlit var aukið með hjónunum Beverly og Einari Gíslasyni sem voru dagforeldrar og leikskólakennarar í Garðabæ, eftir ábendingu frá manni sem vistaður hafði verið á Hjalteyri norðið fyrir harðræði af þeirra hálfu á vistheimili á Hjalteyri. |
2021 | 57 | Sænska þingið staðfesti í atkvæðagreiðslu í morgun að Magdalena Andersson verði næsti forsætisráðherra Svíþjóðar. Hún er fyrsta konan sem gegnir þessu embætti. | Atkvæðagreiðslan í sænska þinginu í morgun hefði vart getað staðið tæpar. 117 þingmenn kusu með henni og 57 sátu hjá, sem gera 174 atkvæði. Einnig kusu 174 þingmenn gegn því að hún tæki við embættinu. Í Svíþjóð eru lögin hins vegar þannig að kandídat þarf ekki atkvæði meirihluta þingmanna, heldur má meirihluti þingmann ekki greiða atkvæði gegn honum. Það munaði því aðeins einu atkvæði að meirihluti kæmi í veg fyrir það að þingforsetinn Andres Norlén útnefndi hana nýjan forsætisráðherra landsins.
Sænska: As less than the half of the Riksdag`s members has voted "no", the Chamber has agreed on the proposal to designate Magdalena Andersson as Prime Minister
Magdalena Andersson segist ætla að leggja áherslu á þrennt: Bregðast við auknu ofbeldi í landinu, taka harðar á loftslagsmálum og taka velferðarmál föstum tökum. Hún sagði margt vera gott í Svíþjóð, en vandamálin væru til staðar og hún væri tilbúin að vera í forystu í ríkisstjórn sem hefði burði til þess að taka á málunum.
Sænska: there is so much we can be proud of in Sweden, but it is also clear that we are facing several serious problems and I stand ready to lead a government that does what it takes for us to get on with this".
Með kjöri Andersson hafa konur nú gegnt embætti forsætisráðherra á öllum Norðurlöndunum. Það munaði raunar aðeins nokkrum vikum að konur væru samtímis forsætisráðherrar allra Norðurlanda, en Jonas Gahr Støre tók við forsætisráðherraembættinu af Ernu Solberg í Noregi í síðasta mánuði. | Sænska þingið staðfesti í morgun að Magdalena Andersson verði næsti forsætisráðherra Svíþjóðar. Aðeins munaði nokkrum vikum að konur væru forsætisráðherrar á sama tíma á öllum Norðurlöndunum. |
2021 | 57 | Opið hús er til klukkan þrjú í dag í Laugardalshöll í örvunarskammt fyrir alla þá sem hafa verið fullbólusettir gegn kórónuveirunni í fimm mánuði eða lengur. Framkvæmdastjóri heilsugæslu höfuðborgarsvæðisins segir að aðsóknin sé fín. Hundrað fjörutíu og sjö greindust með veiruna innanlands í gær. | Allir sem voru bólusettir 24. júní eða fyrr eru boðnir velkomnir. Fólk yfir sjötugu getur komið ef þrír mánuðir eru liðnir frá seinni skammti grunnbólusetningar og fólk sem fékk bóluefni Janssen ef meira en fjórar vikur eru liðnar frá bólusetningu.
Óskar Reykdalsson, framkvæmdastjóri Heilsugæslu höfuðborgarsvæðisins, segir mætinguna hafa verið góða hingað til. Hann hvetur fólk til þess að mæta.
Við erum í dag búin að bóka eða reikna með um 2.000 en eigum töluvert meira bóluefni. Við vildum helst fá mjög marga. Einhver þúsund í viðbót væri mjög gott.
147 greindust með kórónuveirusmit innanlands í gær og þrjú virk smit greindust á landamærum. 77 voru utan sóttkvíar við greiningu.
Þeim fækkar um þrjá sem eru inniliggjandi vegna COVID-19 á Landspítala. Í gær voru þeir 22 en eru nú 19.
Þrír eru á gjörgæslu, tveir þeirra í öndunarvél en allir þrír voru í öndunarvél í gær.
Reiknað er með að bólusetningabíll heilsugæslunnar fari af stað á morgun og segir Óskar mikið bókað hjá bílnum nú þegar.
Það verður farið á staði þar sem óbólusett fólk er. Við höfum fengið góða þátttöku og búumst við að þetta muni ganga vel. | Opið hús er í örvunarskammt í Laugardalshöll í dag. Framkvæmdastjóri heilsugæslunnar segir að mæting sé góð. |
2021 | 58 | Formenn stjórnarflokkanna segja einungis dagaspursmál hvenær ný ríkisstjórn verður kynnt. Ekki er endanlega búið að skipta verkum milli flokkanna. | Formennirnir treystu sér ekki til að fullyrða hvort fundur ríkisstjórnarinnar í morgun hafi verið síðasti fundur þessarar ríkisstjórnar. Bjarni Benediktsson, formaður Sjálfstæðisflokksins segir lítið eftir af viðræðunum.
Skipting ráðuneyta liggur ekki fyrir og segir Katrín Jakobsdóttir forsætisráðherra að það muni ekki liggja fyrir fyrr en á lokametrunum.
Sigurður Ingi Jóhannsson, formaður Framsóknarflokksins vildi lítið segja þegar hann var spurður að því hvort flokkurinn hefði náð sínum kröfum fram í viðræðunum. | Ný ríkisstjórn verður kynnt á næstu dögum en formenn stjórnarflokkanna segir að skipting ráðuneyta muni ekki liggja fyrir fyrr en ný stjórn verður kynnt. |
2021 | 58 | Forsætisráðherra segir frásagnir af ofbeldi á börnum á Vistheimilinu á Hjalteyri sláandi. Það hafi verið ákvörðun vistheimilanefndar að rannsaka ekki heimilið. | null | Forsætisráðherra segir frásagnir af ofbeldi á börnum á Vistheimilinu á Hjalteyri sláandi. Það hafi verið ákvörðun vistheimilanefndar að rannsaka ekki heimilið. |
2021 | 58 | Sjávarútvegs- og landbúnaðarráðherra segist sorgmæddur yfir fréttum undanfarinna daga eftir sýningu myndbands alþjóðlegra dýraverndunarsamtaka sem virðist sýna íslenska hrossabændur sem stunda blóðmerabúskap fara illa með hrossin. Nú sé beðið niðurstöðu rannsóknar Matvælastofnunar á málinu. | Bara sorg og maður er forviða á því hvernig fólk getur gengið fram í þessum efnum. Þetta er þeim sem þarna koma að til háborinnar skammar.
Við bíðum eftir því með hvaða hætti stofnunin hyggst leggja málin upp.
En er ekki ljóst að það er pottur brotinn í eftirliti þegar þetta hefur viðgengist í mörg ár og það þarf erlend dýraverndunarsamtök til að benda á þetta.
Ég bendi á að MAST hefur lagt það fram að þeir hafi gert athugasemdir, það kann vel að vera að það sé víða pottur brotinn í því með hvaða hætti eftirlitinu er sinnt og við skulum hafa í huga að það eru fagmenn sem koma að þessu á sumum stöðum sem virðast ekki hafa gengið fram og hafa staðið hjá þegar þarna eru augljóslega hlutir að ganga úr skorðum. Hefurðu sett þig persónulega í samband við hrossabændur? ég hef heyrt í fólki héðan og þaðan og allir eru mjög slegnir yfir þessu | null |
2021 | 58 | Smáframleiðendur til sveita eru uggandi eftir að Pósturinn stórhækkaði gjaldskrá á pakkasendingum til og frá dreifbýli. | Formaður Samtaka smáframleiðenda matvæla segir hækkun á gjaldskrá Póstsins í dreifbýli koma illa við félagsmenn. Pakki sem áður kostaði þúsund krónur að senda kostar nú 1600 krónur. Það muni um slíkt fyrir jólin þegar senda þurfi marga litla pakka.
Pósturinn breytti gjaldskrá í byrjun nóvember, afnam eitt sendingargjald fyrir allt landið og tók upp svæðaskiptingu. Dýrast er að senda pakka til og frá dreifbýli og nam hækkunin þar allt að 60%. Sendingar innan höfuðborgarsvæðisins lækkuðu í verði. Með þessu eiga gjöld að endurspegla raunkostnað.
Þessi hækkun lendir ekki síst á smáframleiðendum í dreifbýli sem gjarnan þurfa að senda margar litlar endingar. Oddný Anna Björnsdóttir í Gautavík í Berufirði er formaður samtaka smáframleiðanda matvæla og rekur einnig gjafavörufyrirtækið Geisla.
Við erum sjálf bæði smáframleiðendur matvæla og gjafavara sem við sendum með Póstinum. Sérstaklega fyrir jólin þegar fólk er að kaupa jólagjafir af okkur. Fyrir okkur að kostnaðurinn hann fari úr þúsund í 1600 krónur skipti náttúrlega gríðarlega miklu máli. Smáframleiðendur matvæla eru staðsettir hringinn í kringum landið og stærsta markaðssvæðið er að höfuðborgarsvæðinu og þaðan fá þeir einnig sín aðföng. Þessi hækkun sem er allt að 60% getur því munað mjög miklu sérstaklega þegar verðmæti sendingarinnar er lítið.
Hækkun Póstsins á sendingum til og frá dreifbýli átti að minnka óeðlilegt samkeppnisforskot ríkisfyrirtækisins á önnur fyrirtæki sem sinna flutningum.
Það er búið að færa mikið af þjónustu frá landsbyggðinni á höfuðborgarsvæðið. Og þá þætti okkur eðlilegt að ríkið kæmi til móts við fólk sem býr á landsbyggðinni með því að niðurgreiða flutningskostnað hvort sem fyrirtækið er í ríkiseigu eða ekki. | Smáframleiðendur til sveita eru uggandi eftir að pósturinn stórhækkaði gjaldskrá á pakkasendinum til og frá dreifbýli. |
2021 | 58 | Starfsemi fimm hrossabænda sem stunduðu blóðtöku úr merum hefur á undanförnum árum verið stöðvuð og hafa þeir ekki fengið leyfi til að hefja starfsemi að nýju. Þetta segir dýralæknir hjá Matvælastofnun sem jafnframt bendir á að starfsemin sé ekki leyfisskyld samkvæmt lögum. | Svissnesk dýraverndarsamtök frumsýndu í gær myndband á Youtube sem sýnir verklag við blóðtöku úr fylfullum hryssum. Sigríður Björnsdóttir, sérgreinadýralæknir hrossasjúkdóma hjá Matvælastofnun segir á hendi stofnunarinnar að hafa ytra eftirlit með starfsemi þar sem blóðtaka fer fram og að Matvælastofnun rannsaki nú myndefni frá dýraverndarsamtökunum.
Síðan hefur komið fram í umræðunni að Matvælastofnun veiti leyfi fyrir þessu, það er ekki rétt þetta er ekki leyfisskyld starfsemi samkvæmt íslenskum lögum.
Við höfum sett þessari starfsemi mjög ströng starfsskilyrði sem við förum fram á að sé fylgt og förum fram á að fyrirtækið sinni með sínu innra eftirliti.
Sigríður ítrekar að ábyrgðin sé þeirra sem halda dýrin og Ísteka sem kaupi blóðið. Eitt af skilyrðunum sem Matvælastofnun fer fram á er að Ísteka hafi ekki viðskipti við starfsstöðvar þar sem upp hafa komið alvarlegir brestir og því hafi fyrirtækið fylgt eftir. Fimm sinnum hafi komið upp slík frávik við eftirlit.
Annað hvort breytist meðferð dýranna þegar eftirlitsmaður er kominn á staðinn eða þetta er mjög fátítt. | Matvælastofnun hefur fimm sinnum stöðvað starfsemi þar sem blóðtökur úr merum eru stundaðar vegna óviðunadi aðbúnaðs. Enginn þessara bænda hefur fengið leyfi að nýju. Sjávarútvegs- og landbúnaðarráðherra segist sorgmæddur yfir fréttunum. |
2021 | 59 | Tíu til tuttugu daga útgöngubann er gengið í gildi í Austurríki. Bólusettir jafnt sem óbólusettir landsmenn eiga að halda sig heima að mestu. Aðgerðum til að draga úr COVID-19 var mótmælt víða í Evrópu um helgina. | Ströngustu sóttvarnareglur sem gripið hefur verið til í vestanverðri Evrópu síðustu mánuði gengu í gildi í Austurríki í dag. Andstæðingar þeirra segja engu líkara en að þeir búi í einræðisríki.
Óbólusettir jafnt sem bólusettir Austurríkismenn eiga að halda sig heima næstu tíu til tuttugu daga til að draga úr áhrifum fjórðu bylgju faraldursins. Fólki er þó heimilt að fara til og frá vinnu, kaupa brýnustu nauðsynjar og hreyfa sig. Veitingastöðum og flestum verslunum og mörkuðum hefur verið lokað. Grunnskólar og leikskólar eru opnir en fólk er hvatt til að halda börnum sínum heima. Um fjörutíu þúsund manns tóku þátt í mótmælagöngu gegn aðgerðunum í Vínarborg á laugardag. Stjórnvöld voru sökuð um einræðistilburði. Sex þúsund tóku þátt í mótmælagöngu í Linz í gær.
Sóttvarnaaðgerðum var mótmælt víðar í Evrópuríkjum um helgina. Til óeirða kom í Hollandi þrjár nætur í röð. Mark Rutte forsætisráðherra kallaði skipuleggjendur þeirra idjóta sem yrðu sóttir til saka. Óeirðirnar ættu ekkert skylt við mótmælaaðgerðir, heldur væru þær hreinræktuð ofbeldisverk. Fjölmenn mótmæli voru einnig í Belgíu, þar sem óeirðalögreglumenn beittu táragasi.
Jens Spahn, heilbrigðisráðherra Þýskalands, ítrekaði í dag nauðsyn þess að láta bólusetja sig til að halda veirunni í skefjum. Hann spáði því að fyrir lok vetrar yrðu flestir Þjóðverjar annaðhvort bólusettir, búnir að ná sér eftir COVID-19 eða farnir yfir móðuna miklu. | Tíu til tuttugu daga útgöngubann er gengið í gildi í Austurríki. Bólusettir jafnt sem óbólusettir landsmenn eiga að halda sig heima að mestu. Aðgerðum til að draga úr COVID-19 var mótmælt víða í Evrópu um helgina. |
2021 | 59 | Að minnsta kosti fimm eru látnir og 40 slasaðir eftir að jeppa var ekið á miklum hraða gegnum jólaskrúðgöngu í miðborg Waukesha í Wisconsinríki í Bandaríkjunum í gær. Einn er í haldi, grunaður um ódæðið. | Tugir urðu fyrir bílnum þegar honum var ekið á ógnarhraða í gegnum skrúðgönguna. Meðal hinna slösuðu eftir ódæðið er kaþólskur prestur og börn úr sunnudagaskóla hans. Shawn Reilly, bæjarstjóri Waukesha segir samfélagið hafa orðið fyrir hryllilegri árás á degi þar sem gleðin átti að vera við völd.
Today our community faced horror and tragedy in what should have been a community celebration. I`m deeply saddened to know that so many in our community went to a parade but ended up dealing with injury and heartache.
Reilly sagðist miður sín yfir að fólk hefði ætlað að gera sér glaðan dag, en snúið sorgbitið heim.
Melinda Stoffel er ein af þeim sem varð vitni að ódæðinu og lýsti hvernig börn stóðu hjá og öskruðu af hræðslu.
I can see kids screaming on the sidewalks. These desn`t happen here I just don`t understand why, I really don`t understand why, it`s just kids having a good time for Christmas and an SUV comes barreling through. Like why?"
Stoffel sagði óskiljanlegt að svona nokkuð gæti gerst, að jeppa væri ekið á saklaus börn að gera sér glaðan dag í aðdraganda jóla.
Einn er í haldi lögreglu vegna málsins en ekki liggur fyrir hvort það sé ökumaðurinn. Lögreglumaður hleypti af skoti á vettvangi til að reyna að stöðva bílinn en ekki er talið að ökumaðurinn hafi skotið úr byssu. Lögregla telur að svo stöddu að þetta hafi ekki verið hryðjuverkaárás en óttast að tala látinna eigi eftir að hækka. | Bæjarstjóri Waukesha í Wisconsin-ríki Bandaríkjanna segir samfélagið hafa orðið fyrir hryllilegri árás, á degi þar sem gleðin átti að ríkja. Í það minnsta fimm létust og tugir slösuðust eftir að jeppa var ekið á miklum hraða gegnum jólaskrúðgöngu í miðborginni. |
2021 | 59 | Alþingi kemur saman á morgun. Biðin frá kosningum til þingsetningar hefur ekki verið lengri síðan á níunda áratug síðustu aldar. | Síðast þegar leið jafn langur tími og nú milli kosninga og þingsetningar var Vigdís Finnbogadóttir forseti, Davíð Oddsson borgarstjóri og Þorsteinn Pálsson tók við taumunum í forsætisráðuneytinu af Steingrími Hermannssyni.
Alþingi kemur saman á morgun í fyrsta skipti frá 6. júlí. Þá verður liðinn lengsti tími í yfir 30 ár milli alþingiskosninga og þingsetningar, og með lengri tíma í lýðveldissögunni frá því þingi var slitið fyrir kosningar þar til það kom fyrst saman að þeim loknum.
Á morgun hafa liðið 58 dagar frá kjördegi að þingsetningardegi, að hvorugum meðtöldum. Það er tólf dögum lengra en fyrir fjórum árum og 21 degi lengra en 2016 þegar þing kom saman í fimmtu lengstu stjórnarkreppu lýðveldissögunnar. Þessi langa bið er þó tiltölulega stutt miðað við það sem gerðist á níunda áratug síðustu aldar. Eftir kosningar 1987 liðu 167 dagar milli kosninga og þingsetningar og fjórum árum áður var biðin tveimur dögum lengri, 169 dagar. Það er lengsti tími sem liðið hefur frá kosningum til þingsetningar á lýðveldistímanum. Þá liðu 208 dagar frá síðasta þingfundi fyrir kosningar til fyrsta þingfundar eftir kosningar. Á morgun verða liðnir 140 dagar frá síðasta þingfundi í júlí. Metið í lýðveldissögunni er þó frá 1953. Þá liðu 235 dagar frá þingslitum 6. febrúar þar til þing kom saman 1. október. Þá voru liðnir rúmir þrír mánuðir frá kosningum og tæpir átta mánuðir frá síðasta þingfundi. | Alþingi kemur saman á morgun. Þá verður niðurstaða undirbúningskjörbréfanefndar lögð fram. Biðin frá kosningum til þingsetningar hefur ekki verið lengri síðan á níunda áratug síðustu aldar. |
2021 | 59 | Evrópski seðlabankinn hyggst ekki bregðast við verðbólguskoti í álfunni með því að hækka stýrivexti. Það er öfugt við nálgun Seðlabanka Íslands. | 0,5 prósentustiga vaxtahækkun Seðlabankans í síðustu viku hefur sætt gagnrýni víða þótt hún hafi verið viðbúin. Verkalýðshreyfingin hefur farið fremst í flokki og í Silfrinu í gær sagði Kristrún Frostadóttir, þingmaður Samfylkingarinnar að ef Seðlabanki þyrfti að ráðast í hraðar hækkanir væri misbrestur í kerfinu. Lilja Alfreðsdóttir, menntamálaráðherra og fyrrum aðstoðarframkvæmdastjóri í Seðlabankanum, sagði í sama þætti að það væri óskynsamlegt að fara bratt í vaxtahækkanir ef útlit væri fyrir að verðbólguskot yrði skammvinnt.
Þar endurómar Lilja orð Christine Lagarde, forseta Evrópska seðlabankans í ræðu sem hún flutti á föstudag. Í ræðunni galt Lagarde varhug við að herða peningastefnuna á sama tíma og þrengdi að ráðstöfunartekjum almennings vegna hækkandi verðbólgu. Líkur væru á að verðbólguskotið í Evrópu, sem einkum stafar af hækkandi orku- og eldsneytisverði, yrði tímabundið. Seðlabankar ættu að horfa til meðallangs tíma og hert peningastefna við ríkjandi aðstæður gæti beinlínis verið skaðleg.
Þess ber að geta að hvatarnir á bakvið þráláta verðbólgu hérlendis liggja í hækkun húsnæðisverðs en Ásgeir Jónsson, seðlabankastjóri, sagði í viðtali við RÚV í síðustu viku að hann teldi tíma hækkana, bæði á húsnæði og hrávöru, á enda.
Bankarnir hafa enn ekki uppfært vaxtatöflur sínar frá síðustu stýrivaxtaákvörðun en þess má vænta að það verði gert á næstu dögum. Þeir sem vilja nota tækifærið og festa vexti áður en hækkanir taka gildi ættu að hafa hraðar hendur, enda miðast vaxtastig nýrra lána við þann dag sem sótt er um. | null |
2021 | 59 | Íslenskur talmeinafræðingur í Danmörku fær ekki að hjálpa til við að grynnka á löngum biðlistum því Sjúkratryggingar neita að gera við hann samning. Talmeinafræðingar megi ekki veita þjónustu frá útlöndum jafnvel þó aðeins sé um fjarþjónustu að ræða. | Þrátt fyrir skort á talmeinafræðingum og langa biðlista neita Sjúkratryggingar að semja við íslenskan talmeinafræðing sem hyggst veita fjarþjónustu líkt og margir kollegar hennar. Ástæðan er sú að hún og hennar tölva eru í Kaupmannahöfn.
Sesselja Björg Stefánsdóttir er talmeinafræðingur og býr í Kaupmannahöfn. Hún óskaði eftir að gera samning við Sjúkratryggingar Íslands og hugðist veita fjarþjónustu á vegum Talmeinastofunnar Tröppu í Reykjavík en fjarþjónusta á vegum fyrirtækisins er talsvert notuð á Íslandi.
En Sjúkratryggingar Íslands vilja ekki veita mér þennan samning vegna þess að ég sit úti í Kaupmannahöfn. En ef ég sæti á Egilsstöðum eða í Reykjavík eða hvar sem er á Íslandi þá gæti ég fengið þennan samning. (Hvaða skýringar fékkstu með þessari höfnun frá Sjúkratryggingum?) Að ég sæti úti í Kaupmannahöfn og það væri allt annað að veita fjarþjónustu á milli landa og þegar ég svo bað um frekari skýringar á því þá var náttúrlega ekki hægt að fá þær. Þetta eru að mínu mati hártoganir.
Sesselja bauð Sjúkratryggingum að hún skyldi vera með starfsstöð á Íslandi og sinna þjónustu þaðan nokkrum sinnum á ári en það þótti ekki nóg. Fjölmörg dæmi eru um að talmeinafræðingar veiti aðeins fjarþjónustu og þykir Sesselju súrt í broti að hún fái ekki að gera slíkt hið sama og hjálpa til við að grynnka á löngum biðlistum.
Það er tveggja ára biðlisti sem er mjög langur tími fyrir börn að bíða eftir því að komast í þjónustu. Ég uppfylli öll önnur skilyrði en það að ég sit ekki á Íslandi. Það er til fullt af fólki sem er tilbúið að vinna en það þarf að semja og svo verð ég að segja að mér finnst gríðarlegar hártoganir að neita fólki um samning vegna þess að það situr í skrifstofustól í Kaupmannahöfn frekar en að sitja í honum á Íslandi þegar um nákvæmlega sömu þjónustu er að ræða. | Íslenskur talmeinafræðingur í Danmörku fær ekki að hjálpa til við að grynnka á löngum biðlistum því Sjúkratryggingar neita að gera við hann samning. Talmeinafræðingar megi ekki veita þjónustu frá útlöndum jafnvel þó aðeins sé um að ræða fjarþjónustu. |
2021 | 59 | Sameinuðu þjóðirnar eru ásakaðar um að hafa hunsað bréf frá aðstandendum þeirra sem létust þegar gríðarleg, mannskæð sprenging varð á hafnarsvæðinu í Beirút, höfuðborg Líbanon í ágúst á síðasta ári. | Lögmannstofa hefur þrisvar sent Sameinuðu þjóðunum beiðni um aðstoð við opinbera rannsókn á ástæðum sprengingarinnar sem olli gríðarlegu tjóni og varð 219 að bana. Rannsóknin hefur tafist verulega vegna deilna og ásakana í báðar áttir og því er enginn nokkru nær um hver beri ábyrgð á því sem átti sér stað.
Viku eftir atvikið kölluðu Sameinuðu þjóðirnar eftir óháðri rannsókn sem gæti af sér réttláta og ljósa sýn á hver bæri ábyrgð. Lögmaðurinn fór fram á að Antonio Guterres aðalframkvæmdastjóra útvegaði allar fáanlegar gervihnattamyndir af hafnarsvæðinu.
Eins var spurt hvort friðargæslusveitir hefðu rannsakað ferðir skipsins sem flutti ammoníumnítratið sem talið er hafa valdið sprengingunni. Það hafði legið í geymslum frá árinu 2013.
Gervihnattamyndir eru taldar geta varpað ljósi á atburðarásina fyrir sprenginguna en enginn veit hvort ásetningur eða slysni olli henni. Hvorki hefur borist svar við bréfunum til Sameinuðu þjóðanna né útskýring á hví þeim hafi ekki verið svarað að sögn Aya Majzoub hjá Mannréttindavaktinni. Því bíður almenningur í Líbanon enn svara um hver beri ábyrgð - ef nokkur - á einhverri mestu sprengingu sem orðið hefur á friðartímum | null |
2021 | 60 | Kínverskur ríkisfjölmiðill hefur um helgina birt tvö myndbönd af kínversku tenniskonunni Peng Shuai, þar sem hún sést brosandi og hress. Ekkert lát er þó á þrýstingi, víða að úr heiminum, á kínversk stjórnvöld vegna málsins, því ekkert spurðist til hennar eftir að hún greindi frá því að fyrrverandi varaforseti Kína hafi brotið á henni kynferðislega. | Ritstjóri Global Times birti í dag myndband þar sem sjá má Peng á opnunarhátíð á tennismóti fyrir unglinga. Þá má einnig sjá hana veita krökkum eiginhandaráritanir. Í gær voru birt myndbönd af henni á veitingastað með þjálfara sínum og vinum. Erlendir fjölmiðlar greina frá því að svo virðist sem samræður þeirra séu sviðsettar og að þau ræði sérstaklega að það sé 20. nóvember.
Frásögn Peng er sú fyrsta opinbera um slíkt brot sem framið er af háttsettum karlmanni í Kínverska kommúnistaflokknum. Hún greindi frá kynferðisbrotum Zhang Gaoli, Djang-álÍ fyrrum varaforseta, á kínverska samfélagsmiðlunum Weibo. Færslan var fjarlægð og eftir það hvorki heyrðist né sást til hennar í nokkra daga.
Erlend ríki, Sameinuðu þjóðirnar og Alþjóða kvennatennissambandið eru meðal þeirra sem hafa krafist svara um afdrif Peng. Steve Simon, formaður sambandsins, segir að honum hafi verið létt að sjá myndböndin en að enn sé óljóst hvort hún sé frjáls ferða sinna. Myndböndin varpi ekki ljósi á það. Kínversk stjórnvöld hafa ekki tjáð sig um málið og lokað er fyrir allar umræður um frásögn Peng af brotunum á netinu í Kína. | null |
2021 | 60 | Hundrað og sautján manns greindust með covid í gær samkvæmt bráðabirgðatölum, þar af var rúmlega helmingur í sóttkví. Skemmtistað í miðborg Reykjavíkur var lokað í nótt vegna brots á sóttvarnalögum. | Af þeim 117 greindust fimm á landamærunum og voru 65 í sóttkví við greiningu. Núna eru 1.775 í einangrun vegna covid og 2.327 í sóttkví. Laust fyrir klukkan eitt í nótt hafði lögreglan á höfuðborgarsvæðinu afskipti af skemmtistað í miðborg Reykjavíkur, en 50 manns voru á staðnum, en samkvæmt reglugerð áttu síðustu gestir að yfirgefa staðinn klukkan 23 eða tveimur klukkustundum fyrr. Málið er til meðferðar hjá embættinu, en Skúli Jónsson aðstoðaryfirlögregluþjónn segir sektargreiðslur það úrræði sem lögreglan hafi.
Skúli segir að hingað til hafi ekki verið gripið til þess ráðs að svipta staðina leyfi fyrir brot af þessu tagi.
Ákveðið hefur verið að takmarka heimsóknir á Umdæmissjúkrahús Austurlands í Neskaupstað og hjúkrunarheimili eftir að smit greindist hjá starfsmanni þar. Allir starfsmenn sem voru við vinnu síðastliðna daga voru skimaðir í gær. Þetta kemur fram í tilkynningu frá aðgerðastjórn á Austurlandi. Um sjötíu sýni voru tekin sem send verða til Reykjavíkur í dag. Ekki er búist við niðurstöðum fyrr en seint í kvöld. Opnað var í sýnatöku á Egilsstöðum frá hálftólf í dag til hálftvö og eru allir sem gruna að þeir kunni að vera útsettir fyrir smiti hvattir til að bóka skimun á heilsuveira.is
Kársnesskóla í Kópavogi var lokað fyrir helgi eftir að smit greindist í skólanum. Alls greindust rúmlega 50 smit, þar af fimm hjá starfsmönnum. Björg Baldursdóttir skólastjóri segir að fundað hafi verið með almannavörnum í gær og er talið að tekist hafi að komast í veg fyrir smitin og að skólinn verði opnaður á ný á morgun.
Skólastarf verður því með nokkuð eðlilegum hætti, en þó með aðeins hertari reglum. | Eitthundrað og sautján kórónuveirusmit greindust í gær og voru sextíu og fimm í sóttkví. Lögreglan á höfuðborgarsvæðinu lokaði skemmtistað í miðborg Reykjavíkur í nótt tveimur tímum eftir heimilaðan afgreiðslutíma. Búið er að takmarka heimsóknir á Umdæmissjúkrahús Austurlands eftir að smit greindist hjá starfsmanni. |
2021 | 60 | Kona sem brotnaði illa á úlnlið eftir að hafa dottið á línuskautum á rétt á bótum úr starfsábyrgðartryggingu lögmanna sem konan fól að gæta hagsmuna sinna eftir slysið. Þetta er niðurstaða úrskurðarnefndar vátryggingamála sem kemst að þeirri niðurstöðu að lögmennirnir hafi sýnt vanrækslu með því að kanna ekki hvort slysatrygging konunnar sem launþega næði einnig til slysa í frítíma. | Slysið varð fyrir rúmum fjórum árum. Konan taldi sig ekki hafa fengið rétta meðferð hjá heilbrigðiskerfinu og í framhaldinu leitaði hún til lögmannsstofu til að kanna rétt sinn vegna meintra læknamistaka.
Í málskoti sínu til nefndarinnar segir hún að lögmennirnir hafi jafnframt bent á að hún ætti mögulega einnig bótarétt vegna slyssins sjálf. Hún hafi því gefið lögmönnunum umboð til að sækja bæði kröfur vegna meintra læknamistaka og aðrar kröfur sem hún kynni að eiga vegna slyssins.
Lögmennirnir tilkynntu slysið í heimilistryggingu konunnar en gerðu ekki kröfu í slysatryggingu launþega sem konan var með.
Konan taldi að með því að gera það ekki hefðu þeir valdið henni fjártjóni. Þegar slysið varð hafi hún verið verkstjóri hjá ákveðnu fyrirtæki og samkvæmt kjarasamningi hafi hún átt bótarétt vegna slysa í frítíma. Þegar hún lýsti sjálf kröfu í þá tryggingu í fyrra var henni hafnað þar sem of langt væri um liðið.
Úrskurðanefndin bendir á að lögmenn séu sérfræðingar í innheimtu bóta. Og því verðiað gera ríkari kröfur til þeirra en ella. Þeim hefði því borið að kanna hvort slysatrygging hennar sem launþega næði einnig til slysa í frítíma og því ætti konan rétt á bótarétt úr starfsábyrgðartryggingu lögmanna. | null |
2021 | 60 | Metfjöldi fólks úr öllum starfsstéttum í Bandaríkjunum og víðar á vesturlöndum hefur sagt upp störfum síðustu mánuði. Þrír af hverjum hundrað Bandaríkjamönnum skiluðu inn uppsagnarbréfi í september. | Vestan hafs er nú talað um mikinn vinnuaflsskort og ástandið jafnvel kallað uppsögnin mikla, skírskotun í kreppuna miklu frá því fyrir tæpri öld. Í tölulegri samantekt Fortune segir að alls hafi 4,4 milljónir sagt upp störfum og höfðu uppsagnir ekki verið fleiri í einum mánuði frá því í desember árið 2000.
Umfjöllun Harvard Business Review um uppsagnahrinuna segir að fólk á milli þrítugs og 45 ára segi einna helst upp, flestar séu uppsagnir hlutfallslega hjá tækni- og heilbrigðisstarfsfólki.
Mikill skortur er nú sagður á starfsfólki í Bandaríkjunum og hafa fyrirtæki leitað til unglinga til að fylla í skarð þeirra sem hættu. Í frétt CNBC um málið segir að atvinnuleysi á meðal unglinga sé nú 11,9 prósent og hafi ekki verið minna frá því í október 1968.
Áþekkt ástand er í Bretlandi þar sem ekki tókst að fylla 1,2 milljónir staða á síðasta ársfjórðungi. Metfjöldi sömuleiðis.
Janet Yellen, fjármálaráðherra Bandaríkjanna, sagðist á dögunum telja að ástæðuna fyrir fjölda uppsagna megi að miklu leyti rekja til kórónuveirufaraldursins. Fólk vilji síður mæta aftur til vinnu og eiga í hættu á að smitast nú þegar fjöldi fyrirtækja vill hætta fjarvinnu. Í umfjöllun Reuters segir að faraldurinn hafi einnig fengið fjölda fólks til þess að íhuga hvort það sé ánægt í starfi eða upplifi kulnun. | null |
2021 | 60 | Aldurshópurinn 6-12 ára er langfjölmennastur í einangrun með Covid. Því er mikið að gera á Barnaspítalanum en það er ekki það eina sem herjar á börnin. Ragnar Bjarnason yfirlæknir á Barnaspítala Hringsins segir að auk Covid séu margar öndunarfærasýkingar að ganga og að þær séu fyrr á ferðinni í vetur. | Það er búið að vera mjög mikið af pestum. Það er búið að vera veira sem heitir Human metaprima veira sem gefur einkenni sem er lík RS-veiru, einnig eru aðrar kórónuveirur en covid í gangi og svo er núna mjög skæð magapest af völdum Noro-veiru. þannig það er mikið að gera.
Já þetta er óvanalegt að þetta fari allt saman, líka er þetta óvanalegur árstími. RS er venjulega eftir áramót, febrúar og mars, þetta byrjar mjög snemma í ár og vonandi ekki teikn um það sem koma skal. | null |
2021 | 60 | Ríkið hefur ítrekað velt niðurskurði yfir á sveitarfélög með tilfærslu verkefna til þeirra án þess að nægt fjármagn fylgi, nú síðast málefnum fatlaðra. Þetta sagði Kristrún Frostadóttir þingmaður Samfylkingarinnar í Silfrinu í morgun. Sveitarfélög séu orðin háð auknum skatttekjum sem fylgja hækkandi fasteignaverði. | null | Þingmaður Samfylkingarinnar segir ríkið sníða sveitarfélögum svo þröngan stakk að þau séu orðin háð auknum skatttekjum sem fylgja hækkandi fasteignaverði. Nægt fjármagn hafi ekki fylgt með tilfærslu verkefna frá ríki. |
2021 | 60 | Nýju þróunarverkefni Velferðarsviðs Reykjavíkurborgar er ætlað að létta álagi af heimilum fólks með heilabilun og bæta lífsgæði þess og aðstandenda sömuleiðis. Vonir standa til að fljótlega verði hægt að fjölga þeim sem njóta þjónustunnar. Tilgangurinn er að fólk geti búið á heimilum sínum sem lengst. | Verkefnið felst í félagslegum stuðningi sem veittur verður á kvöldin, um helgar eða þegar fólk kýs, að sögn Berglindar Guðmundsdóttur skrifstofustjóra öldrunarmála á velferðarsviði Reykjavíkurborgar
Og að því sögðu mun stuðningurinn auðvitað líka nýtast aðstandendum þeirra sem eru oft í mikilli þörf fyrir að það sé aukinn stuðningur inni á heimilinu.
Verkefnið hefst um áramót, það er til tveggja ára og er í samstarfi við Alzheimersamtökin. Til að byrja með verður 30 borgarbúum með heilabilun boðin þjónustan í 2-3 tíma tvisvar í viku.
Við sjáum þetta eingöngu sem fyrsta skref , það var samþykkt fjármagn í þetta fyrir þennan tíma. Vonandi og við stefnum að því að verkefnið stækki svo ár frá ári.
Eru aðstandendur fólks með heilabilun oft undir miklu álagi? Já, það er oft hrætt um ástvin sinn. Það veigrar sér við að fara frá viðkomandi út af heimilinu. Það er mjög mikilvægt að það komi inn þessi aukni stuðningur. | null |
2021 | 60 | Alþjóðaheilbrigðisstofnunin lýsir miklum áhyggjum af stöðu kórónuveirufaraldursins í Evrópu en ný bylgja smita gengur nú af fullum þunga yfir álfuna. Umdæmisstjóri stofnunarinnar hvetur til aukinnar bólusetningar. | Hans Kluge, umdæmisstjóri stofnunarinnar í Evrópu varar við því að hálf milljón gæti fallið í valinn af völdum sjúkdómsins í vetur nema gripið verði til aðgerða. Hann segir að aukin grímunotkun geti þegar breytt miklu. Nokkur ríki álfunnar hafa greint frá metfjölda smita og gripið til útgöngubanns af mismiklum þunga.
Samkvæmt nýjum reglum í Austurríki á fólk helst að vinna heima og ekki fara út nema eftir nauðsynjum eða til að hreyfa sig. Þá verður skylda að láta bólusetja sig gegn veirunni.
Einnig var gripið til hertra aðgerða í Hollandi vegna útbreiðslu veirunnar en þar í landi og eins í Austurríki hafa blossað upp hörð mótmæli vegna aðgerða stjórnvalda.
Kluge segir að kenna megi bráðsmitandi Delta-afbrigðinu um, að bólusetningar hafi ekki gengið sem skyldi víða auk þess sem kólnandi veður hafi áhrif. Hann hvetur því til að aukinn kraftur verði settur í bólusetningar en segir skyldubólusetningu vera þrautalendingu sem hann mæli ekki með. Mikilvægt sé þó að ræða úrræði varðandi frekari bólusetningar.
Kluge segir að sú krafa sem víða hefur sett fram um að almenningur framvísi bólusetningarvottorði sé ekki takmörkun á frelsi heldur frekar leið til að vernda frjálsræði einstaklinganna. | null |
2021 | 60 | Óeirðir brutust út í Haag í Hollandi í nótt á mótmælum gegn hertum takmörkunum vegna covid-faraldursins. Þar íhuga stjórnvöld hertari aðgerðir sem beinast gegn óbólusettum. | Óeirðaseggir hentu grjóti og flugeldum að lögreglu og kveiktu i reiðhjólum. Neyðarástandi var lýst yfir í borginni og sjö, hið minnsta, voru handteknir. Hálfgert útgöngubann er í gildi í landinu, börum og veitingastöðum skal loka klukkan átta á kvöldin og áhorfendur eru ekki leyfðir á íþróttaviðburðum. Í bíðgerð er að takmarka aðgengi óbólusettra að ýmsum stöðum, og eru þær hugmyndir mjög umdeildar. Þegar er í gildi covid-passi sem sýna þarf á ýmsum stöðum en óbólusettir hafa getað nýtt hann með því að sýna fram á neikvæða niðurstöðu úr covid-prófi.
Aldrei hafa greinst eins mörg smit í Hollandi og síðustu daga. Smit á hverja hundrað þúsund íbúa síðustu sjö daga eru um sexhundruð og áttatíu.
Óeirðir hafa brotist út í landinu tvö kvöld í röð. Í fyrrakvöld sauð upp í Rotterdam í mótmælum gegn sóttvarnaaðgerðum. Greint var frá því í gær að lögregla hafi skotið viðvörunarskotum sem hæfðu tvo en nú hefur verið tilkynnt að þrír hafi særst og séu allir á spítala.
Víða í Hollandi voru einnig friðsamleg mótmæli um helgina. Þá mótmæltu þúsundir hertum takmörkunum um helgina í Austurríki, Króatíu og á Ítalíu. | Óeirðir brutust út í hollensku borginni Haag í nótt þegar fólk mótmælti hertum takmörkunum vega faraldursins. Alþjóðaheilbrigðisstofnunin lýsir þungum áhyggjum af stöðu faraldursins í Evrópu. |
2021 | 61 | Landsréttur sýknaði í gær íslenska ríkið af ríflega níutíu milljóna króna kröfu fyrrverandi landeigenda á Geysissvæðinu. Þeir höfðu krafist þess að ríkið greiddi verðbætur ofan á kaupverðið. | Íslenska ríkið keypti árið 2016 75% hlut Geysissvæðisins í Haukadal, en fyrir hafði ríkið átt fjórðung. Í kaupsamningnum var ekki kveðið á um kaupverð heldur samið um að óháðir matsmenn skyldu fengnir til að ákvarða það.
Matsgerðin tók nokkurn tíma og tafðist enn þegar ríkið áfrýjaði upphaflegri ákvörðun matsmanna til svokallaðrar yfirmatsnefndar í samræmi við skilmála samningsins. Í apríl 2019, tæpum þremur árum eftir að kaupin gengu í gegn og ríkið fékk yfirráð yfir landinu, komst yfirmatsnefndin að þeirri ákvörðun að kaupverðið skyldi vera einn milljarður og níu milljónir króna, miðað við kaupdag.
Í niðurstöðu nefndarinnar var tekið fram að ef sú fjárhæð væri framreiknuð miðað við breytingar á byggingarvísitölu frá kaupdegi væri hún 91 milljónum krónum hærri.
Ríkið greiddi landeigendum í kjölfarið einn milljarð og níu milljónir, en landeigendurnir töldu sig hlunnfarna um milljónirnar 91 sem matsnefndin hafði kallað verðbætur og stefndu ríkinu. Landsréttur hafnaði kröfu landeigenda. Samið hefði verið um að matsnefndin ákvarðaði kaupverð, en ekki að henni yrði falið að leggja mat á vexti og verðbætur. Staðfesti Landsréttur þar með úrskurð héraðdóms frá í fyrra. | null |
2021 | 61 | Bandaríkjaforseti kveðst reiður vegna sýknudóms yfir ungum manni sem skaut þrjá, þar af tvo til bana í mótmælum í fyrra. Þó beri að virða niðurstöðuna. Niðurstöðu kviðdómsins var mótmælt á nokkrum stöðum í Bandaríkjunum í gærkvöld. | We the jury find the defendant, Kyle Rittenhouse, not guilty.
Kviðdómurinn sýknar Kyle Rittenhouse af ákærunni, sagði fulltrúi kviðdómenda í gær. Þannig fór með allar fimm ákærurnar á hendur Rittenhouse sem er aðeins átján ára gamall. Hann býr í Illinois-ríki en gerði sér ferð til Wiscounsin-ríkis í ágúst í fyrra vopnaður AR-15, sjálfvirkum riffli sem var hlaðinn með 30 skotum. Þar höfðu staðið mótmæli í nokkra daga eftir að lögregla skaut Jakob Blake sjö skotum, með þeim afleiðingum að hann lamaðist. Á sama tíma voru víða mótmæli gegn lögregluofbeldi og kynþáttahatri eftir að lögregla varð George Floyd að bana. Mennirnir sem Rittenhouse skaut eru allir hvítir. Tvo þeirra skaut hann til bana og særði þann þriðja alvarlega. Einn skaut hann fjórum sinnum.
Joe Biden Bandaríkjaforseti, sagði í tilkynningu að hann væri reiður yfir sýknunni. Hann hefur hvatt landa sína til stillingar.
Well, look, I stand by what the jury has concluded, the jury system works and we have to abide by it.
Forsetinn kveðst þó standa með niðurstöðu kviðdómsins. Kerfið virki og hlýta þurfi niðurstöðunni. | Joe Biden, Bandaríkjaforseti kveðst reiður yfir því að ungur maður sem skaut þrjá á mótmælum í fyrra hafi verið sýknaður. Forsetinn hvetur til stillingar vegna málsins. Niðurstöðu kviðdómsins var mótmælt í gær. |
2021 | 61 | Forseti Hvíta Rússlands útilokar ekki að hersveitir hans hafi aðstoðað flóttafólk við að komast yfir til Póllands. Hann þvertekur fyrir að því hafi verið boðið að koma. | Í einkaviðtali Steve Rosenberg, fréttamanns breska ríkisútvarpsins við Alexander Lúkasjenka forseta segir hann að hermenn Hvíta Rússlands hafi vitað að flóttafólkið vildi komast til Þýskalands. Við erum Slavar og við erum góðhjartað fólk, segir forsetinn og bætir við að kannski hafi einhver hjálpað fólkinu, hann ætli alveg að láta eiga sig að kanna það.
Þúsundir flóttafólks, einkum frá miðausturlöndum, hafa undanfarna mánuði reynt að komast yfir austurlandamæri Evrópusambandsins gegnum Hvíta Rússland. Nágrannaríkin, Evrópusambandið og Bandaríkin auk NATÓ ásaka Hvítrússa um að lofa fólkinu auðvelda leið til sambandsins en hrekja það síðan að landamærunum þar sem það býr við mjög erfiðar aðstæður.
Lúkasjenka segir víðsfjarri að hann hafi boðið fólkinu að koma en hann ætli ekki að bjóða því að vera. Við ætlum ekki að tefja för fólksins, hvorki nú né síðar, því það verður ekki hér heldur í þínu landi.
Lúkasjenka hefur verið forseti Hvíta-Rússlands frá árinu 1994 en landið varð sjálfstætt ríki við fall Sovétríkjanna árið 1991. Vesturveldin hafa kallað hann síðasta einræðisherrann í Evrópu vegna þess hve mjög öll andstaða hefur verið brotin á bak aftur á valdatíma hans. | null |
2021 | 61 | Þarna heyrðum við Dag B. Eggertsson borgastjóra fella Oslóartréð í Heiðmörk í morgun. Tréð mun prýða Austurvöll yfir hátíðirnar og verða jólaljósin tendruð á sunnudag eftir viku, fyrsta sunnudag í aðventu. Sævar Hreiðarsson skógarvörður í Heiðmörk aðstoðaði borgarstjóra við verkið. | null | Það var jólalegt í Heiðmörk í morgun þegar Oslóartréð sem prýða mun Austurvöll á aðventunni var fellt. |
2021 | 61 | Runólfur Pálsson, yfirlæknir á Landspítala segist binda vonir við nýtt Covid-lyf sem lyfjastofnun Íslands er með til skoðunar að veita undanþágu fyrir hér á landi. Síðustu þrjá daga voru í fyrsta sinn fleiri óbólusettir en bólusettir inniliggjandi á spítala. Í gær voru þrettán óbólusettir og tíu bólusettir á sjúkrahúsi. | Þetta hefur undanfarna daga verið þokast í þá átt, lengi val var þetta þriðjungur sem var óbólusettur sem þarfnast innlagnar. Svo hefur þetta verið að þokast upp á við að undanförnu, núna er þetta komið í yfir helming þeirra sem liggja inni.
En afhverju er þetta hlutfall að fara svona upp á við, hlutfall óbólusettra?
við erum að skoða það. Það er ekki gott að segja, þetta getur verið tilviljunarkennt frá einum tíma til annars í þessum hópi. Það er alveg ljóst að þeir hafa miklu meiri tilhneigingu til að veikjast alvarlega heldur en þeir bólusettu.
Nú eru tuttugu og einn með covid á spítalanum. Alls greindust hundrað þrjátíu og þrír með kórónuveiruna innanlands í gær. 78 voru í sóttkví við greiningu. Vefurinn covid.is er ekki uppfærður um helgar og því teljast þessar tölur sem bráðabirgðatölur.
Runólfur segir að staðan sé svipuð á spítalnum
við bíðum í ofvæni eftir því að smitum fari að fækka. ég held ég geti sagt það. þær aðgerðir sem gripið var til hafa ekki ennþá skilað árangri en það skiptir máli hvað hver einstaklingur gerir. EF fólk ástundar sóttvarnir sjálft þá dregur það verulega úr smithættu.
Lyfjastofnun Evrópu hefur gefið út leiðbeiningar til lyfjastofnana varðandi COVID-lyfið molnupiravir ef þær vilja veita undanþágu fyrir notkun þess. Forstjóri lyfjastofnunar Íslands sagði þetta til skoðunar í fréttum RÚV í gær.
Það er ekki gott að segja hversu mikil áhrif það hefur. það eru gögn sem gefa til kynna ða það dragi úr alvarleika veikinda ef meðferð er hafin snemma. Við höfum ekki fengið lyf ennþá sem hefur þannig áhrif á þessa sýkingu að það komi algjörlega í veg fyrir veikindi, en ef við getum haft áhrif sem dregur úr alvarleikanum, þá er það mikilvægt, við bindum ákveðnar vonir við þeta lyf en það er ekki fyrr en það kemur reynsla á notkun þess að við sjáum hversu mikil áhrifin verða. | null |
2021 | 61 | Meirihluti ungs fólks telur hættur steðja að börnum á netinu svo sem í gegnum kynferðislegt efni eða neteinelti. Fæst ungmenni treysta samfélagsmiðlum til að finna réttar og áreiðanlegar upplýsingar. Þetta kemur fram í alþjóðlegri könnun UNICEF, sem var gerð í tilefni af alþjóðadegi barna, sem haldinn er í dag. | Könnunin náði til 21 þúsund einstaklinga í 21 landi í Afríku, Asíu, Evrópu, Norður- og Suður-Ameríku. Niðurstöður könnunarinnar voru birtar í dag, á alþjóðadegi barna.
Að meðaltali telja nærri 75% ungmenna að stjórnvöld eigi að grípa til harðari aðgerða til að taka á loftslagsbreytingum. Í lág- og millitekjuríkjum, þar sem búast má við að áhrif loftslagsbreytinga verði meiri, er hlutfallið enn hærra, eða 83%.
Í nærri öllum löndum telur meirihluti ungs fólks að betur hefði gengið í baráttunni við COVID-19 ef ríki heims hefðu unnið skipulega saman í stað þess að takast á við vandann hvert í sínu horni.
Næstum 80 prósent ungs fólks telur hættur steðja að börnum á netinu, til dæmis í gegnum ofbeldisfullt- eða kynferðislegt efni eða neteinelti, og aðeins 17% ungmenna segja að hægt sé að treysta samfélagsmiðlum til að finna réttar upplýsingar. Rúmlega þriðjungur ungmenna segist oft upplifa áhyggjur eða kvíða og nærri einn af hverjum fimm finnur oft fyrir þunglyndi og áhuga- og framtaksleysi. Aftur á móti er ungt fólk í dag helmingi líklegra en fullorðnir til að telja heiminn fara batnandi, og það sýnir meiri stuðning við réttindabaráttu hinsegin fólks og jafnréttisbaráttu kvenna en eldri kynslóðir.
Kristín Reynisdóttir, hjá Antirasistunum, segir að krafan um jafnara samfélag sé ungu fólki mjög hugleikin. | Ungt fólk sýnir meiri stuðning við jafnréttisbaráttu minnihlutahópa en eldri kynslóðir, samkvæmt alþjóðlegri könnun UNICEF, sem birt var í dag í tilefni af alþjóðadegi barna. Ung kona segir mikilvægt að Íslendingar átti sig á að rasismi fyrirfinnst hérlendis og berjist gegn honum. |
2021 | 61 | Boðað hefur verið til mótmæla í nokkrum borgum Evrópuríkja í dag gegn hertum sóttvarnaaðgerðum. Þrír ungir menn í Austurríki viðurkenndu við yfirheyrslur að hafa ætla að valda lögreglumönnum alvarlegum skaða meðan á mótmælum gegn samkomutakmörkunum stóð á dögunum. | Mennirnir, sem búsettir eru í borginni Linz í norðanverðu landinu segjast hafa ætlað að hella bensíni yfir lögreglumenn og bera eld að þeim. Eins viðurkenndu þeir allir að hafa kveikt í lögreglubíl um miðjan mánuðinn. Þeir segjast hafa litið á lögreglumenn sem óvini sína þar sem þeirra hlutverk var að tryggja að ströngum sóttvarnareglum væri fylgt. Frá þessu er greint á vef danska ríkisútvarpsins og haft eftir lögreglu að trúlegt þyki að ungu mennirnir hafi ætlað að valda skaða. Smitum hefur fjölgað mikið í Austurríki og taka hertar samkomutakmarkanir og útgöngubann gildi eftir helgi. Austurríkismönnum er fyrirskipað að halda sig að mestu heima frá og með næsta mánudegi. Aðeins um 66% landsmanna hefur þegið bólusetningu en tilgangur ákveðnari takmarkana er að tryggja að fleiri verði bólusettir. Boðað hefur verið til mótmæla í Vínarborg í dag vegna aðgerðanna. Einnig hafa verið skipulögð mótmæli í Hollandi og Danmörku gegn sóttvarnaaðgerðum þar. | Boðað hefur verið til mótmæla í nokkrum borgum Evrópuríkja í dag gegn hertum sóttvarnaaðgerðum. |
2021 | 62 | Skammdegishimininn yfir landinu bauð upp á mikið sjónarspil í morgun þegar jörðin varpaði skugga sínum á tunglið svo úr varð svokallaður deildarmyrkvi. Myrkvinn hófst þegar klukkan var nítján mínútur gengin í átta og náði hámarki um þrjár mínútur yfir níu. Þegar mest var þakti skuggi jarðar um 97 prósent af tunglinu. Um stund var tunglið baðað rauðum bjarma sem vel mátti sjá með berum augum. Sævar Helgi Bragason ritstjóri Stjörnufræðivefsins segir að rauða litinn megi rekja til sólarljóss sem berst í gegnum andrúmsloft jarðar. | Svona myrkvar eiga sér stað tvisvar til þrisvar á ári. Við þurfum bara að vera á réttum stað á réttum tíma til þess að sjá hann. Það er algengara að við fáum svona deildarmyrkva frekar en almyrkva. Þannig að þetta gerist annað slagið. Þetta er ekkert mjög sjaldgæft en á tilteknum stöðum á jörðinni ekkert rosalega oft hins vegar.
Er þetta svipað eins og sólmyrkvi jafnvel? Sólmyrkvar eru tilkomumeiri sérstaklega almyrkvar. Sólmyrkvar eru aðeins sjaldséðari, það er að segja svona almyrkvar, heldur en almyrkvar á tungli. Það er reyndar einn fram undan 4. desember á Suðurskautinu. Ég ætlaði að vera þar en það var eitt og annað sem kom í veg fyrir það. Þannig að því miður fæ ég ekki að njóta þess að þessu sinni. | null |
2021 | 62 | Allt stefnir í að metfjöldi áhorfenda verði á Evrópumeistaramóti kvenna í fótbolta næsta sumar. Enn eru til miðar á leiki Íslands á mótinu. | Í fréttatilkynningu sem kom frá Evrópska knattspyrnusambandinu í dag kemur fram að sótt hafi verið um meira en 268 þúsund miða í miðalottóinu en þeir miðar bætast við um 162 þúsund miða sem seldir voru í forsölu fyrr á árinu. Þetta þýðir að áhorfendamet sem sett var á mótinu árið 2017 í Hollandi verður líklegast slegið en alls mættu 240 þúsund áhorfendur á leiki mótsins það ár. Greint var frá því í gær að KSÍ hefði fengið 100 miða til viðbótar við áður uppselda stuðningsmannamiða á fyrstu tvo leiki Íslands á mótinu, gegn Belgíu og Ítalíu 10. og 14. júlí.
Kvennalið Breiðabliks í knattspyrnu tapaði í gær 2-0 fyrir ungverska liðinu Kharkiv í fjórða leik liðsins í riðlakeppni Meistaradeildar Evrópu. Þetta var annar leikur liðsins í röð við Kharkiv en sá fyrri endaði með markalausu jafntefli. Ásta Eir Árnadóttir, fyrirliði Blika segir niðurstöðuna afar svekkjandi eftir góða frammistöðu liðsins í leiknum.
1911astahadegi í Transfer íþróttir - fostudagur
Breiðablik mætir næst Real Madrid þann 8. desember og lýkur leik í riðlakeppninni með leik gegn PSG þann 16. desember. Ásmundur Arnarsson, þjálfari liðsins er meðvitaður um erfiði þessa tveggja leikja sem fram undan eru en Blikar töpuðu fyrir báðum liðum í fyrri umferð riðilsins.
1911asmundurhadegi í Transfer íþróttir - föstudagur | null |
2021 | 62 | Upprunalegt prentað eintak af stjórnarskrá Bandaríkjanna var selt á uppboði hjá Sotheby's uppboðshúsinu í gær fyrir 43 milljónir Bandaríkjadala eða jafngildi ríflega 5,6 milljarða íslenskra króna. | Aldrei áður hefur fengist jafnhátt verð fyrir sögulegt skjal að því er fram kemur á vef uppboðshússins. Eintakið sem selt var í gær er eitt af ellefu sem enn eru til. Öll hin eintökin eru varðveitt á söfnum. Skjalið er 11 blaðsíður og var undirritað af landsfeðrum Bandaríkjanna í Fíladelfíu 17. september 1787. Það var nú selt til stuðnings Dorothy Tapper Goldman stofnuninni.
Howard heitinn eiginmaður Dorothy keypti skjalið á uppboði árið 1988 fyrir 165 þúsund Bandaríkjadali en fleiri munir og skjöl úr hans eigu tengd sögu Bandaríkjanna verða seld á uppboðum á næstunni.
Meðal annars má sjá undirskriftir Georges Washington fyrsta forseta Bandaríkjanna, Benjamíns Franklín og James Madison sem varð fjórði forseti landsins. Níu ríki af þeim þrettán sem upphaflega mynduðu Bandaríkin staðfestu stjórnarskrána 21. júní 1788. Upprunalegt handrit stjórnarskrárinnar er varðveitt í Þjóðskjalasafni Bandaríkjanna í höfuðborginni Washington. | null |
2021 | 62 | Fimmtán hundruð manns hafa undirritað stefnu á hendur íslensku bönkunum vegna meintra ólögmætra lána. Formaður Neytendasamtakanna telur íslenska banka hafa ofreiknað sér vexti fyrir allt að hundrað milljarða króna. | Formaður Neytendasamtakanna segir einstaka banka hafa neitað að gefa upplýsingar sem þurfi vegna stefnu sem verið sé að undirbúa á hendur þeim. Fimmtán hundruð manns hafa undirritað stefnu á hendur íslensku bönkunum vegna meintra ólögmætra lána. Formaður Neytendasamtakanna vonast til að stefna bönkunum á aðventunni.
Formaður Neytendasamtakanna hvetur alla sem vettlingi geta valdið til að skrá sig á síðuna vaxtamálið-punktur-is svo kröfur lántakenda tapist ekki. Fjárkröfur eru aðeins virkar í fjögur ár að jafnaði. Eftir það fyrnast þær. Til að koma í veg fyrir það þarf annað hvort að stefna viðkomandi eða fara með málið fyrir sérstaka úrskurðarnefnd. Neytendasamtökin hyggjast fara með mál neytenda gegn bönkunum fyrir úrskurðarnefnd.
(( Við erum svona á lokametrunum við að klára stefnur á hendur bönkunum og vonumst til að geta birt þeim stefnurnar á allra næstu vikum.
Neytendasamtökin telja að vaxtaákvarðanir lána með breytilega vexti og skilmálar þeirra séu ekki löglegir. Samtökin ætla að láta á það reyna. Formaður Neytendasamtakanna segir samtökin telja bankana hafa ofreiknað sér allt að hundrað milljarða í vexti. Fyrst verði farið með prófmál fyrir dóm. Önnur mál fari svo fyrir úrskurðarnefnd til að fólk tapi ekki kröfum sínum.
Lán sem eru með fasta vexti um tíma sem breytast í breytilega vexti falla undir þessi ákvæði.
Jú við höfum séð það því miður hjá einstaka banka að þeir hafa ekki látið okkur fá þær upplýsingar sem við höfum beðið um sem viðskiptavinir þeirra eiga heimtingu á og við erum núna að reyna að kría út úr þeim banka þær upplýsingar sem viðskiptavinir eiga heimtingu á | null |
2021 | 62 | Framkvæmdastjóri hjúkrunar á Landspítalanum segir það ekki leysa mönnunarvanda spítalans að ráða erlenda hjúkrunarfræðinga hingað til lands. Það sé ekki stefna spítalans að leita markvisst eftir fagfólki í útlöndum. | Hjúkrunarfræðingar í samtals fimm stöðugildum hafa sagt upp störfum á bráðamóttöku Landspítalans. Mikill skortur er á heilbrigðisstarfsfólki og allra mest vantar hjúkrunarfræðinga.
Um 150 erlendir hjúkrunarfræðingar vinna nú á Landspítalanum, flestir frá Filippseyjum. Sigríður Gunnarsdóttir framkvæmdastjóri hjúkrunar á Landspítalanum segir það ekki leysa vanda spítalans að ráða fleiri erlenda hjúkrunarfræðinga.
Við erum nú þegar með töluverðan fjölda af erlendum hjúkrunarfræðingum sem er frábær viðbót og við fögnum þeim og reynum að taka vel á móti þeim. En þeir eru ekki lausnin á þessum vanda. Bæði er það að það er eftirspurn út um allan heim. En kannski ekki síður vegna þess að hjúkrun er í eðli sínu samskiptafag.
og krefst þess að fólk hafi tungumálið á valdi sínu þannig að öll þjálfun og aðlögun inn í starfið er miklu kostnaðarsamari og tímafrekari þegar maður er að taka á móti erlendu starfsfólki.
Þá sé það varla réttlætanlegt að leita markvisst eftir hjúkrunarfræðingum í löndum sem glíma kannski nú þegar við manneklu.
Alþjóðaheilbrigðismálastofnunin hefur mælst til þess til vestrænna ríkja að vera ekki í virkri löðun í öðrum heimsálfum til þess að laða til sín hjúkrunarfræðinga og annað fagfólk frá kannski löndum þar sem er kannski full þörf fyrir þennan mannafla. Þannig að við höfum haft þá nálgun á landspítalanum að taka vel á móti
og vera þakklát fyrir þá sem hingað koma en stunda kannski ekki markvissa leit eða löðun að starfsfólki annars staðar, sérstaklega hjúkrunarfræðingum. | null |
2021 | 62 | Tíu til tuttugu daga útgöngubann gengur í gildi í Austurríki frá og með næsta mánudegi. Landsmönnum verður gert skylt frá fyrsta febrúar að láta bólusetja sig gegn kórónuveirunni. | Stjórnvöld í Austurríki fyrirskipuðu í dag að allir landsmenn, óbólusettir jafnt sem bólusettir, skuli halda sig heima í tíu til tuttugu daga frá og með næsta mánudegi. Frá fyrsta febrúar næstkomandi verður öllum skylt að láta bólusetja sig gegn kórónuveirunni.
Alexander Schallenberg kanslari tilkynnti þessa ákvörðun stjórnvalda á fundi með fréttamönnum í Týrol í dag.
Landinu verður lokað í tuttugu daga, en að tíu dögum liðnum verður árangurinn metinn. Verði hann ekki nógu góður framlengist lokunin í tíu daga til viðbótar. Frá þrettánda desember verður öllum sem hafa látið bólusetja sig að fullu eða náð sér af COVID-19 frjálst að fara allra sinna ferða.
Kanslarinn sagði að aðgerð sem þessi kæmi vitaskuld hart niður á austurrískum fyrirtækjum, en þeim yrði bættur skaðinn.
Þá verður lögboðið frá fyrsta febrúar næstkomandi að Austurríkismenn láti bólusetja sig gegn kórónuveirunni. Með þessu hafa stjórnvöld í Vínarborg gengið harðast fram allra Evrópuþjóða til að vinna bug á veirufaraldrinum. Schallenberg sagði að vegna andstöðu sumra stjórnmálaafla og upplýsingaóreiðufólks væri því miður töluverð andstaða í landinu gegn bólusetningu. Því væri ekki annað til ráða en að skylda fólk til að láta bólusetja sig.
Wolfgang Mückstein heilbrigðisráðherra greindi frá því á fundinum í Týrol að smit á hverja hundrað þúsund íbúa hefðu verið 990,7 síðustu sjö daga. Staðan sagði hann að væri alls óviðunandi. Því væri lokaúrræðið það að fyrirskipa tíu til tuttugu daga útgöngubann. | Tíu til tuttugu daga útgöngubann gengur í gildi í Austurríki frá og með næsta mánudegi. Landsmönnum verður gert skylt frá fyrsta febrúar að láta bólusetja sig gegn kórónuveirunni. |
2021 | 62 | Íbúar á Úthéraði óttast bæði sjón- og örplastmengum frá vindmyllum sem Orkusalan áformar að reisa við Lagarfossvirkjun. | Mjög skiptar skoðanir eru um ágæti þess að reisa tvær stórar vindmyllur við Lagarfossvirkjun á Úthéraði. Íbúar óttast sjónmengun og örplast sem losnar af spöðunum en stuðningsmenn segja mikilvægt að framleiða græna orku.
Orkusalan hefur fengið leyfi fyrir 50 metra háu tilraunamastri til að meta vindorku við Lagarfossvirkjun á svokölluðu Úthéraði. Það er svæðið frá Héraðsflóa inn í átt að Egilsstöðum. Fyrirtækið áformar að reisa þar tvær 150-160 metra háar vindmyllur sem gætu framleitt 10 megavött af raforku. Fulltrúar Miðflokks og VG í sveitarstjórn Múlaþings voru á móti því að veita leyfið en fulltrúar Austurlista, Framsóknar og Sjálfstæðisflokks studdu málið.
Fulltrúi Miðflokks fullyrti að vindorka væri ótrygg og ekki jafn græn á fullyrt væri. Orkusalan væri með rannsóknarleyfi fyrir vatnsaflsvirkjanir á svæðinu upp á samtals 140 megavött sem nær væri að horfa til. Fulltrúi VG sagði mjög lítinn fjárhagslegan ávinning af vindmyllunum og hann ásamt fulltrúa Miðflokks lögðu fram bókun um að réttara væri að meta fyrst hvar vindorkuver eigi heima í sveitarfélaginu.
Í aðsendri grein á Austurfrétt lýsir Þorsteinn Gústafsson, sem selur hestaferðir á svæðinu frá Geirastöðum, miklum efasemdum. Hann vísar í norska og skoska rannsókn þar sem kemur fram að spaðar á einni vindmyllu losi og dreifi 62 kílóum af örplasti á ári. Trefjaplastögnum sem kvarnist úr brúnum spaðanna með efninu PBA. Það sé þrávirkt eiturefni sem safnist upp í náttúrunni, dýrum og mönnum. Þá sé sjónmengunin stórmál enda myndu vindmyllurnar sjást um nær allt Úthérað.
Fulltrúar meirihlutans í sveitarstjórn Múlaþings auk fulltrúa Austurlistans sjá hins vegar ýmsa kosti við að nýta vindorku á svæðinu. Sveitarfélaginu beri að leggja sitt af mörkum til orkuskipta til að Íslendingar dragi úr losun. Breyta þarf aðalskipulagi til að heimila vindmyllurnar og því þurfa áformin mögulega í umhverfismat. | Íbúar á Úthéraði óttast bæði sjón- og örplastmengum frá vindmyllum sem Orkusalan áformar að reisa við Lagarfossvirkjun. |
2021 | 63 | Fjölmenn mótmæli gegn valdaráni hersins í Súdan hafa staðið linnulaust síðan í gær. Að minnsta kosti fimmtán voru skotnir til bana og margir særðust. | Að minnsta kosti fimmtán féllu og tugir særðust þegar þúsundir íbúa Khartoum, höfuðborgar Súdans, komu saman í gær og mótmæltu valdaráni hersins í síðasta mánuði. Mótmælin standa enn. Engan bilbug er að finna á herstjórninni, þrátt fyrir að valdaránið hafi verið fordæmt víða um heim.
Efnt var til aðgerðanna í tilefni þess að í gær hefði hinn borgaralegi hluti bráðabirgðastjórnarinnar í Súdan átt að taka við völdum. Skipuleggjendum mótmælanna tókst að safna saman fjölmennum hópum fólks í nokkrum borgarhverfum þrátt fyrir að símasamband hafi verið rofið. Netið hefur ekki virkað sem heitið getur síðan herinn rændi völdum. Hermenn beittu táragasi gegn mótmælendum og gripu síðan til skotvopna. Flestir létu lífið í norðurhluta borgarinnar. Tugir særðust, að sögn lækna á sjúkrahúsum borgarinnar. Þeir saka hermenn um að hafa beitt táragasi inni á sjúkrahúsunum og hindrað að sumir hinna særðu væru fluttir þangað inn.
Að sögn fréttamanns AFP fréttastofunnar eru hermenn byrjaðir að fjarlægja götuvígi sem mótmælendur hlóðu upp í gær. Símasamband er komið á að nýju, en netið virkar ekki enn. Mótmælendur eru enn á götum úti. Skotið hefur verið táragassprengjum að þeim, en engar fréttir hafa borist af mannfalli. Alls hafa 39 látið lífið frá því að herinn rændi völdum. | Fjölmenn mótmæli gegn valdaráni hersins í Súdan hafa staðið linnulaust síðan í gær. Að minnsta kosti fimmtán voru skotnir, og margir særðust. |
2021 | 63 | Jakob Elleman Jensen, formaður Venstre, stærsta stjórnarandstöðuflokks Danmerkur, segir Mette Frederiksen forsætisráðherra, fara með ósannindi um innihald sms-skilaboða sem var eytt úr síma hennar. | Dönsku lögreglunni hefur ekki tekist að endurheimta sms-skilaboð úr síma Mette Frederiksen. Þetta sagði lögreglan ríkisstjórninni á föstudag í síðustu viku en upplýsingar voru ekki gerðar opinberar fyrr en í gær, daginn eftir sveitarstjórnarkosningar í Danmörku. Ríkisstjórnin segir að ekki hafi verið unnt að birta upplýsingarnar fyrr. Skilaboðin voru talin geta innihaldið mikilvægar upplýsingar í minkamálinu svonefnda. Stjórnarandstaðan er ævareið og telur stjórnina hafa dregið að skýra frá málinu þangað til eftir kosningarnar. Jakob Elleman Jensen, formaður Venstre, var spurður í fréttum DR í gærkvöld hvort hann tryði ekki að ríkisstjórnin hefði ekki getað birt upplýsingarnar fyrr en í gær.
Elleman Jensen gekk enn lengra þegar hann var spurður hvort hann tryði ekki Mette Frederiksen sem segði að í glötuðu sms-skilaboðunum stæði ekkert um lagaheimildir til að aflífa minka.
Nei, ég trúi ekki að hún segi satt sagði Elleman Jensen og sagði að Frederiksen hefði áður umgengist sannleikann af léttuð. Svo bætti hann við að ástæðan fyrir því að sms-skilaboðum væri eytt væri sú að fólk vildi ekki að aðrir læsu þau. Það ber nokkuð nýrra við í dönskum stjórnmálum þegar leiðtogi stjórnarandstöðunnar kallar forsætisráðherra ósannindamanneskju.
Forsagan er að danska stjórnin fyrirskipaði fyrir ári að allir minkar í landinu skyldu aflífaðir af ótta við að stökkbreytt kórónuveira bærist úr þeim í menn. Skömmu síðar kom í ljós að lagaheimild skorti til þeirrar aðgerðar. Þingnefnd rannsakar nú málið og á að hafa aðgang að öllum skjölum málsins, en öllum sms skilaboðum hefur verið eytt. Forsætisráðherra segir að samkvæmt fyrirmælum hafi hún stillt síma sinn þannig að skilaboðum væri eytt eftir þrjátíu daga. Stjórnarandstaðan dregur þær skýringar í efa. | Jakob Elleman Jensen, leiðtogi stjórnarandstöðunnar í Danmerkur, segir Mette Frederiksen forsætisráðherra skrökva til um innihald sms-skilaboða sem eytt var úr síma hennar. Stjórnin hafi leynt upplýsingum fram yfir sveitarstjórnarkosningar. |
2021 | 63 | Ungt fólk hefur hrakist af leigumarkaði í covid-faraldrinum og hefur í vaxandi mæli þurft að flytja aftur heim í foreldrahús. Vísbendingar eru um að dregið hafi úr framboði á leiguhúsnæði á síðustu mánuðum. | Þetta kemur fram í könnun á vegum hagdeildar Húsnæðis- og mannvirkjastofnunar um stöðuna á leigumarkaði. Almennt hefur leigjendum fækkað á síðustu tveimur árum. Margir hafa nýtt sér hagstæð lánakjör til að kaupa húsnæði en aðrir hafa hrakist af markaðinum.
Karlotta Halldórsdóttir hagfræðingur hjá stofnuninni segir að ungt fólk hafi orðið hvað verst úti.
Svo myndi ég segja líka að áhrif af covid faraldrinum þau eru að koma einna verst niður á búsetu hjá ungu fólki.
Yngsta aldurshópnum 18 til 24 ára. Þar erum við að sjá stórlækkun hjá þeim á leigumarkaði og þeir eru í auknum mæli að flytja aftur í foreldrahús
Við mundum geta giskað á að það væri minni atvinna fyrir þau. Kannski mikið til fólk sem er í hlutastörfum, veitingageiranum, ferðaþjónustutengt
og atvinna þar hafi minnkað og þau séu með minna ráðstöfunarfé og hafi þá ekki lengur efni á að vera á leigumarkaði
Þá eru einnig vísbendingar um að dregið hafi úr framboði á leiguhúsnæði á undanförnum mánuðum. Í upphafi faraldursins jókst framboð verulega þegar Airbnb íbúðir fóru inn á hinn almenna leigumarkað.
Við sáum einmitt í kjölfarið af covid og í fyrra þá vorum við að sjá framboð af leiguhúsnæði aukast töluvert. Fólk átti auðveldara með að finna sér húsnæði og svona aukið öryggi.
En við erum að sjá í fyrsta skipti núna síðan 2015 að það sé hærra hlutfall sem finnst erfiðara að verða sér úti um húsnæði. Þannig að það eru vísbending um að það sé að draga úr þessu mikla framboði sem var
Þetta hefur líka þær afleiðingar að leiguverð fer nú hækkandi.
Við sáum það í fyrsta skipti í svolítinn tíma þá hækkaði vísitalan. alveg töluvert milli mánaða.
þannig að það eru kannski svona einhver merki um að það sé aðeins farið að vera erfiðari leigumarkaðurinn hjá okkur | Staða ungs fólks á húsleigumarkaði hefur versnað í Covid faraldrinum og margir hafa neyðst til að flytja aftur í foreldrahús. Þetta sýnir ný könnun. |
2021 | 63 | Aðstoðarframkvæmdastjóri Samtaka atvinnulífsins segir viðbúið að þær launahækkanir sem eru framundan á almennum vinnumarkaði leiði til aukinnar verðbólgu og því hafi ekki komið á óvart að Seðlabankinn hafi ákveðið að hækka stýrivexti. | Stýrivextir voru hækkaðir um núll komma fimm prósentustig í gær og er nú komnir í tvö prósent.
Verðbólguhorfur hafa farið versnandi og Ásgeir Jónsson seðlabankanstjóri segir að þær launahækkanir sem eru framundan séu ekki í takt við efnahagslegan raunveruleika.
Ásdís Kristjánsdóttir aðstoðarframkvæmdastjóri Samtaka atvinnulífsins segir að vaxtahækkunin hafi ekki komið á óvart.
Við höfum verið að vara við þessum launahækkunum og teljum að þetta sé óheppilegt að við séum að fara í slíkar launahækkanir þegar hagkerfið er að koma út úr gríðarlegum miklum samdrætti. Þrátt fyrir að það sé hagvöxtur í ár og á næsta ári þá samt sem áður þá er verðmætasköpunin eða undirliggjandi landsframleiðsla ekki á því stigi
sem var áður en til heimsfaraldursins kom. Þannig að þessar launahækkanir eru ekki í takti við undirliggjandi verðmætasköpun hvað þá getu atvinnulífsins til þess að standa undir þessum hækkunum. Niðurstaðan er því sú að þetta mun að óbreyttu leiða til aukinnar verðbólgu og nú er seðlabankinn að bregðast við með að hækka vexti
Og mun þetta líka leiða til þess að fyrirtæki segi upp starfsmönnum til að mæta auknum kostnaði?
einhver fyrirtæki gætu hugsanlega þurft að gera það. Þetta hefur auðvitað bein áhrif á fyrirtækin og þau gætu þurft að grípa til slíkra ráðstafana | null |
2021 | 63 | Ríkisstjórnin treystir sér ekki til að hefja þingstörf af fullum þunga vegna þess að fjárlagafrumvarpið er ekki tilbúið. Þetta segir þingflokksformaður Samfylkingarinnar. Ríkisstjórnin hafi nýtt sér ástandið í Norðvesturkjördæmi sem skjól. | Þingflokksformenn stjórnarandstöðuflokkanna hittust á fundi nú fyrir hádegi til að ræða stöðuna sem upp sé komin þar sem ekki stendur til að ræða fjárlagafrumvarpið fyrr en í byrjun desember. Þau segja ríkisstjórnina hafa nýtt sér ástandið í Norðvesturkjördæmi sem skjól.
Þingflokksformenn allra flokka funduðu í gær með starfandi forseta Alþingis Willum Þór Þórssyni þar sem ákveðið var að setja þing á þriðjudaginn, kjósa kjörbréfanefnd og fresta svo fundi til fimmtudags til að ræða tillögur undirbúningskjörbréfanefndar og greiða um þær atkvæði. Ný ríkisstjórn og nýr stjórnarsáttmáli verði þannig ekki kynnt fyrr en eftir þennan fimmtudag. Síðan stendur til að fjárlagafrumvarpið verði ekki lagt fram og rætt fyrr en í byrjun desember. Þingflokksformenn stjórnarandstöðuflokkanna hittust á fundi fyrir hádegi til að ræða þessa stöðu, Helga Vala Helgadóttir er þingflokksformaður Samfylkingarinnar.
við vorum að ræða þá stöðu sem uppi er að ríkisstjórnarflokkarnir treysta sér ekki til að hefja hér þingstörf fyrr en 6. desember að því er virðist það er í annarri viku desembermánaðar þau eru ekki tilbúin með fjárlög þrátt fyrir þennan langa tíma sem liðinn er frá kosningum.
Helga Vala segir fjölmörg stór og brýn mál bíða umræðu Alþingis nú þegar fimm mánuðir séu frá því þing kom síðast saman. Megi þar nefna alvarlegt ástand í heilbrigðiskerfinu í miðjum faraldri, hækkandi stýrivexti og sölu Mílu svo fátt eitt sé nefnt og ætli þau að reyna að ná tali af leiðtoga ríkisstjórnarinnar til að fara yfir málin.
þannig að þið teljið að ríkisstjórnin treysti sér ekki til að koma með fjárlagafrumvarpið strax? ja það voru tíðindin af fundinum í gær með sitjandi forseta þingsins að fjárlagafrumvarpið er bara langt í frá tilbúið nú átta vikum eftir kosningar
þau hafa verið að nýta sér þetta ástand í Norðvesturkjördæmi sem einhvers konar skjól | Ríkisstjórnin treystir sér ekki til að hefja þingstörf af fullum þunga vegna þess að fjárlagafrumvarpið er ekki tilbúið. Þetta segir þingflokksformaður Samfylkingarinnar. Ríkisstjórnin hafi nýtt sér ástandið í Norðvesturkjördæmi sem skjól. |
2021 | 64 | Seðlabankinn hækkaði stýrivexti um 0,5 prósentur í morgun. Hluti hækkunarinnar er rakinni til launahækkana í kjarasamningum sem Seðlabankinn segir á skjön við efnahagslegan veruleika. | Þetta er fjórða stýrivaxtahækkunin frá því í maí og sú brattasta til þessa. Vextir stóðu í 0,75 prósentum í maí en verða nú 2 prósent. Ásgeir Jónsson, seðlabankastjóri, segir hækkunina nauðsynlega til að koma böndum á hagkerfið. Kæla þarf húsnæðismarkaðinn og kveða niður verðbólgu. Hækkunin sé til marks um að vel hafi gengið að koma hagkerfinu út úr faraldrinum.
Og eiginlega of vel því það felur þá í sér að við þurfum að bregðast við. Við þurfum að hækka vexti til að partýið fari ekki úr böndunum.
Seðlabankastjóra er tíðrætt um miklar launahækkanir, bæði þær sem þegar eru orðnar og þær sem fyrirséð er að verði samkvæmt kjarasamningum. Hann telur þær ekki í takt við efnahagslegan veruleika.
Eins og þessi hagvaxtarauki sem nú á að greiða út. Ég held að hann sé vanhugsaður í ljósi þess að verðmætasköpunin hefur ekki aukist. Þetta er að einhverju leyti bara pappírshagvöxtur.
Þau skilaboð hafa borist frá verkalýðshreyfingunni að stýrivaxtahækkunum verði mætti með launahækkunum í næstu kjarasamningslotu. Ásgeir segir það hrein öfugmæli.
Tveir plús tveir eru fjórir. Það er ákveðinn efnahagslegur raunveruleiki sem ræður því hvaða lífskjör við getum haft í þessu landi. Við getum ekki farið út fyrir það. Við höfum það hlutverk hér að tryggja það að það sem er samið um í kjarasamningum að það haldi sínu verðgildi. Okkar hlutverk er að tryggja það að íslenska krónan haldi sínu verðgildi og að allir aðilar sem semja í þessu landi geti reitt sig á það að hún haldi stöðugu verðgildi. Verkalýðsfélögin eða hverjir aðrir. | Seðlabankinn hækkaði stýrivexti um 0,5 prósentur í morgun, með fjórðu hækkuninni á árinu. Ein ástæðan er launahækkanir í kjarasamningum sem seðlabankastjóri segir úr takti við veruleikann. Forseti ASÍ segir hækkunina hleypa hörku í komandi kjaraviðræður. |
2021 | 64 | Kirkjuklukka frá tólftu öld mun mögulega hringja inn jólin í Skálholti í ár en engin klukka er nú í turninum. því kirkjuturninn er klukkulaus. Tímabær viðgerð stendur nú yfir en tuttugu ár eru frá því danska klukkan hrundi í gólfið á Skálholtshátíð og síðan hafa þær bilað ein af annarri. | Sú fyrsta datt út. Hún hrundi á gólfið við setningu og messuupphaf á Skálholtshátíð 2002 og fór í nokkuð marga mola og ekki hægt að gera við hana. Þær hafa týnt tölunni eða hætt að hljóma með ýmsu móti, ýmsar ástæður.
Segir Kristján Björnsson vígslubiskup í Skálholti en það er verndarsjóður Skálholtsdómkirkju sem sendur fyrir söfnuninni á viðgerðinni sem er langt komin. Kirkjuklukkurnar voru á sínum tíma gjöf frá Norðurlöndunum sem studdu rausnarlega við byggingu kirkjunnar. En það var danska klukkan sem brotnaði með hvelli fyrir tuttugu árum.
Og nú er viðgerð hafin og fyrsta skrefið er að taka niður klukkurnar.
Já ég er hérna upp í turni með klukkusmiðnum Tomasi frá Danmörku og þeir eru að fara taka niður allar klukkurnar sem eru upp í turni.
Svo að hægt verði að hringja inn jólin í Skálholti kemur til greina að nota tvær klukkur frá 1726 eða jafnvel klukku frá tólftu öld, frá Páli Jónssyni biskupi. | Skálholtskirkjuturn er klukkulaus eftir að klukkurnar hafa bilað ein af annarri. Til greina kemur að notast við klukku frá tólftu öld til að hringja inn jólin í Skálholti þetta árið. |
2021 | 64 | Heilsugæsla höfuðborgarsvæðisins skoðar nú ýmsar leiðir til að ná til þeirra sem ekki hafa þegið boð um kórónuveirubólusetningu. Verið er að greina þennan hóp og til greina kemur að aka um og bjóða fólki bólusetningu. Framkvæmdastjóri hjúkrunar segir brýnt að ná til þessa hóps sem fyrst. | 144 kórónuveirusmit greindust innanlands í gær, þar af 78 utan sóttkvíar. Undanfarna daga hafa óbólusettir verið yfir 40% þeirra sem greinast, en um 10% fólks á bólusetningaraldri hefur ekki þegið boð um bólusetningu. Ragnheiður Ósk Erlendsdóttir framkvæmdastjóri hjúkrunar hjá heilsugæslu höfuðborgarsvæðisins segir að leita þurfi allra leiða til að ná til þessa hóps:
Þetta er hugmynd sem við erum að vinna með núna - hvort við ættum að vera með bólusetningu í boði úti í hverfunum og hafa einhvern bíl til umráða -.
Með þessu er vonast til að ná megi að minnsta kosti til hluta þeirra sem enn hafa ekki þegið boð um bólusetningu.
Þá ætlum við að sjá hvort við getum fært okkur til fólksins.
Vitið þið hvaða hópur þetta er?
Það er verið að reyna að greina betur þessi 10%. Fyrstu vísbendingar eru um að þetta sé fólk í yngri kantinum, þá frekar karlar en konur og hugsanlega fleiri með erlent ríkisfang en íslenskt.
Og þegar þið eruð búin að því gæti strætóinn eða bíllinn hugsanlega lagt af stað - hvert fer hann?
Já, við erum svolítið að spá í það og kortleggja og erum þá að spá í staði eins og allar nýbyggingar, þar er mikið af fólki að vinna. Hugsanlega Kringlan og Smáralind og svona ýmsir staðir sem við erum að horfa á.
Verði af verkefninu mun bíllinn aka um öll sveitarfélögin á höfuðborgarsvæðinu og hugsanlega víðar um land. Ragnheiður segir að ekki sé gert ráð fyrir að boðið verði upp á sýnatöku í bílnum, en það kæmi vel til greina. Brýnt sé að koma verkefninu af stað sem fyrst:
Einhvern tímann núna á næstu vikum. | Ungir karlar eru fjölmennastir í hópi þeirra sem ekki hafa þegið bólusetningu. Heilsugæsla höfuðborgarsvæðisins kannar nú ýmsar leiðir til að ná til þessa hóps, ein þeirra er með strætó. 144 smit greindust hér í gær. |
2021 | 64 | Um fimmtán prósent landsmanna vilja að sóttvarnaraðgerðum vegna kórónuveirufaraldursins verði aflétt samkvæmt nýjum Þjóðarpúlsi Gallup. Stuðningsmenn Miðflokksins og Sjálfstæðisflokksins voru líklegastir til að vilja að öllum aðgerðum verði hætt. | Könnunin var gerð dagana 4. til 14. nóvember. Þegar hún hófst voru litlar takmarkanir í gildi og þá stóð til að aflétta öllum sóttvarnarnaraðgerðum um miðjan nóvember. Næstu daga urðu miklar breytingar á aðgerðum á stuttum tíma. Meirihluti svarenda vildi að sóttvarnaraðgerðir yrðu hertar þegar Gallup náði sambandi við þá. Hlutfall þeirra sem vildu að þeim yrði aflétt hélst óbreytt yfir könnunartímann, óháð fjölgun smita. Um fjórðungur fólks undir fertugu vill aflétta öllum sóttvarnaraðgerðum, en aðeins fimm prósent sextíu ára og eldri eru sammála því. Um einn af hverjum tíu á aldrinum fjörutíu til sextíu ára vilja aflétta.
Yfir helmingur stuðningsmanna allra stjórnmálaflokka utan Sjálfstæðisflokksins vildu herða sóttvarnaraðgerðir dagana sem púlsinn var tekinn. Um þrír af hverjum fjórum stuðningsmönnum Sósíalistaflokks Íslands og Vinstri grænna vildu hertar aðgerðir, en um fjórir af hverjum tíu stuðningsmönnum Sjálfstæðisflokksins. Fjórðungur stuðningsmanna Miðflokksins vildu að sóttvarnaraðgerðum yrði aflétt, 23 prósent stuðningsmanna Sjálfstæðisflokksins og um fimmti hver stuðningsmaður Viðreisnar. | Yfir helmingur landsmanna vill hertar sóttvarnaraðgerðir, samkvæmt nýjum þjóðarpúlsi. Fjölgun smita hafði engin áhrif á fjölda þeirra sem vill að sóttvarnaraðgerðum verði aflétt. |
2021 | 64 | Forseti Alþýðusambands Íslands segir ákvörðun Seðlabankans um að hækka stýrivexti hleypi meiri hörku í komandi kjaraviðræður. Formaður Bandalags háskólamanna telur að vaxtahækkunin skili sér beint út í verðlag og bitni verst á ungu fólki sem er nýkomið inn á fasteignamarkað. | Mikil áhersla var lögð á lækkun stýrivaxta við gerð kjarasamninga á almennum vinnumarkaði fyrir tveimur árum. Samningarnir renna út í haust og viðbúið að hækkanir síðustu mánaða hafi áhrif á komandi kjaraviðræður.
Drífa Snædal forseti Alþýðusambandsins segir að vaxtahækkunin í morgun þurrki út kjarasamningsbundnar launahækkanir.
Það er ágætt að tala mjög skýrt, að Seðlabankinn tekur þá ákvörðun í morgun að hafa af launafólki svona eins og eina umsamda launahækkun á kjarasamningstímabilinu. Það er mjög alvarlegt mál. Seðlabankinn fór mjög bratt í að lækka vexti, gaf væntingar um það að fólk gæti endurfjármagnað og gæti nýtt aukið svigrúm þannig.
Síðan hefur fólk gert ráðstafanir út frá því. Hugsanlega endurfjármagnað til þess að koma til móts við tekjutap út af atvinnuleysi eða einhverju slíku. En síðan þessar bröttu vaxtahækkanir sem við erum að sjá núna munu að sjálfsögðu kalla á það að við förum með töluvert meiri hörku inn í kjarasamningana næstu en við var búist.
Friðrik Jónsson formaður BHM telur að þessi hækkun bitni verst á ungu fólki og dugi lítið til að vinna gegn verðbólgu.
Við erum í hagkerfi sem er mjög viðkvæmt fyrir vaxtahækkunum. Þetta mun skila sér beint út í verðlag má gera ráð fyrir. Þorri fyrirtækja á Íslandi eru lítil og meðalstór sem eru með háa skuldsetningu
þannig um leið og þú hækkar þeirra lánskostnað þá ertu að hækka rekstrarkostnað og hann skilar sér út í verðlag
Ég hef áhyggjur af því hvaða áhrif þetta hefur á ungt fólk sem er skuldsett
og tiltölulega nýkomið út á fasteignamarkað. Þetta er ekki jákvætt inn í kjaraumhverfið | null |
2021 | 64 | Efni úr Fjarðarheiðargöngum verður mögulega nýtt í landfyllingar á Seyðisfirði. Þannig yrði hægt að skapa rými undir atvinnuhúsnæði sem skemmdist í aurskriðunni í desember eða þau sem þarf að flytja vegna hættu á skriðuföllum. | Samráðshópur stjórnvalda um viðbrögð við hamförunum á Seyðisfirði leggur til að efni sem fellur til við gerð Fjarðarheiðarganga verði nýtt í landfyllingu. Þannig megi skapa lóðir til undir atvinnuhúsnæði á öruggum svæðum.
Sagði Gauti Jóhannesson. Rúnar Snær Reynisson talaði við hann.
Seyðfirðingum virðist vandi á höndum eftir nýtt hættumat sem gert var eftir að skriðurnar féllu í desember í fyrra. Bræðsla og hluti af frystihúsi Síldarvinnslunnar á staðnum er á hættusvæði. Reglugerð um bætur úr ofanflóðasjóði takmarkar slíkt hins vegar við íbúðarhús sem veldur mikilli óvissu. Fréttastofa þekkir dæmi þess að atvinnuhúsnæði hafi verið breytt í íbúðarhús en ekki skráð sem slíkt og situr fólk því uppi með það að fá ekki bætur vegna þess. Mögulega er reglugerðin hins vegar ólögleg þar sem hún takmarkar rétt til bóta sem kveðið er á um í lögum.
Gauti Jóhannesson, forseti sveitarstjórnar Múlaþings, situr í samráðshópi stjórnvalda um viðbrögð við hamförunum. Hann segir að hópurinn hafi ekki fundið lausn á því að tryggja bætur vegna atvinnuhúsnæðis en hópurinn vinni að framtíðarsýn í atvinnumálum á Seyðisfirði. | Efni úr Fjarðarheiðargöngum verður mögulega nýtt í landfyllingu á Seyðisfirði. Þannig yrði hægt að skapa rými undir atvinnuhúsnæði sem skemmdist í aurskiðunni í desember eða þarf að flytja vegna hættu á skriðuföllum. |
2021 | 64 | Stjórnvöld í Póllandi vara við því að ástandið á landamærum Hvíta-Rússlands og Póllands geti staðið mánuðum saman, jafnvel í nokkur ár. Hópur manna reyndi að komast yfir landamærin í nótt. | Pólverjar segja að gera megi ráð fyrir að ástandið á landamærum Hvíta-Rússlands og Póllands geti varað mánuðum og jafnvel árum saman. Hælisleitendur reyndu trekk í trekk að komast yfir til Póllands í gær. Til átaka hefur komið.
Mariusz Blaszczak varnarmálaráðherra greindi frá því í viðtali við pólska útvarpsstöð í dag að hælisleitendur hefðu í gær og í nótt reynt að komast yfir til Póllands. Hann sagði jafnframt að útlit væri fyrir að ástandið á landamærunum ætti eftir að standa mánuðum saman, jafnvel í nokkur ár. Pólska landamæragæslan greindi frá því í dag að hælisleitendur hefðu í gær gert 161 tilraun til að komast yfir til Póllands. Átök hefðu orðið í tvö skipti. Níu lögreglumenn, landamæravörður og hermaður hefðu slasast. Mikill kuldi er á þessum slóðum. Hvít-Rússar gripu í gær til þess ráðs að flytja nokkur hundruð hælisleitendur í skjól í stóru vöruhúsi. Ahmed, ungur drengur frá kúrda-héruðum Íraks, greindi fréttamanni á Sky sjónvarpsfréttastöðinni að honum hafi verið orðið svo kalt að hann hefði ekki lengur fundið fyrir fingrunum. Hann óttaðist um líf sitt og eins árs bróður síns ef þeir þyrftu að vera á landamærunum eina nótt í viðbót.
Um það bil tvö hundruð íraskrir hælisleitendur verða sendir heim á morgun. Alexander Lukashenko, forseti Hvíta-Rússlands, sem sakaður er um að hafa valdið ástandinu á landamærunum, segist hafa sent nokkur þúsund til síns heima. | Stjórnvöld í Póllandi vara við því að ástandið á landamærum Hvíta-Rússlands og Póllands geti staðið mánuðum saman, jafnvel í nokkur ár. Hópur manna reyndi að komast yfir landamærin í nótt. |
2021 | 64 | Ari Freyr Skúlason hefur spilað sinn síðasta leik fyrir íslenska karlalandsliðið í fótbolta. Hann tilkynnti þetta á Twitter nú rétt fyrir hádegi. | Kynslóðaskiptin í íslenska karlalandsliðinu í fótbolta halda áfram því í morgun tilkynnti Ari Freyr Skúlason að hann sé hættur að spila fyrir liðið.
Ari Freyr lék 83 landsleiki fyrir Ísland og var hluti af hópnum sem komst í fyrsta sinn á EM og HM. Ari lék í stöðu vinstri bakvarðar með liðinu. Hann er á mála hjá Norrköping í Svíþjóð og leikur þar áfram þó hann sé hættur í landsliðinu.
Síðasti landsleikur Ara Freys fékk snubbótan endi. Hann var í byrjunarliði Íslands gegn Rúmeníu síðasta fimmtudag í undankeppni HM, en fór meiddur af velli eftir fimmtán mínútna leik.
Ari Freyr er 34 ára. Hans fyrsti A-landsleikur var vináttuleikur við Íran 2009. Hann fékk svo alvöru tækifæri með landsliðinu um leið og Lars Lagerbäck tók við því 2012. Síðan hefur hann verið fastamaður og er níundi leikjahæsti landsliðsmaður Íslands frá upphafi.
Sá þriðji leikjahæsti, Birkir Már Sævarsson, tilkynnti á sunnudag að hann væri hættur og fyrr í haust höfðu markvörðurinn Hannes Þór Halldórsson og varnarjaxlinn Kári Árnason gert slíkt hið sama.
Íslenska karlalandsliðið verður ekki á HM í Katar á næsta ári en línur skýrast sífellt betur hvað þátttökuþjóðir varðar. Argentína var meðal þeirra þjóða sem tryggðu sig á mótið í gærkvöldi og að öllu óbreyttu mætir Lionel Messi því á sitt fimmta heimsmeistaramót.
Portúgalinn Cristiano Ronaldo sem gjarnan er nefndur í sömu andrá og Messi þegar talað er um bestu fótboltamenn samtímans og jafnvel sögunnar gæti sömuleiðis komist á sitt fimmta heimsmeistaramót. Það er hins vegar ekkert í hendi hjá Ronaldo ennþá eftir að Portúgal mistókst að tryggja sér HM sætið um helgina og þarf að fara í umspil. | Ari Freyr Skúlason hefur leikið sinn síðasta leik með íslenska karlalandsliðinu í fótbolta. Hann tilkynnti þetta á Twitter nú rétt fyrir hádegi. |
2021 | 65 | Hegðun ferðamanna á tímum heimsfaraldurs hafur gjörbreyst og hver ferðamaður eyðir miklu meiru en áður segir formaður Samtaka ferðaþjónustunna. Sóttvarnastofnun Bandaríkjanna setti í gærkvöld Ísland aftur í flokk yfir hááhættusvæði | Formaður Samtaka ferðaþjónustunnar segir að hegðun ferðamanna á tímum heimsfaraldurs hafi gjörbreyst og hver ferðamaður eyði mun meiru en áður. Þó að smitstaðan á Íslandi sé slæm virðist vera að ferðamenn séu farnir að venjast nýjum raunveruleika.
Sóttvarnastofnun Bandaríkjanna setti í gærkvöld Ísland aftur í flokk yfir hááhættusvæði. Eins má búast við að Ísland verði dökkrautt á sóttvarnakorti Evrópu í fyrsta sinn þegar það verður uppfært í vikunni. Bjarnheiður Hallsdóttir er formaður Samtaka ferðaþjónustunnar.
Það er margt sem bendir til þess að fólk sé farið að venjast nýjum raunveruleika í sambandi við ferðalög og sé ekki tilbúið til að bíða lengur. Það er allt sem bendir til þess að eftirspurn eftir ferðum í heiminum sé aukast mjög hratt núna. Og að fólk sé farið að sætta sig við nýjan raunveruleika og farið að taka því sem sjálfsögðum hlut að sýna alls konar vottorð og fara í alls konar prufur.
En svona í fortíðinni hafa þeir sem best þekkja til á Bandaríkjamarkaði reiknað með sirka 10-20 prósenta samdrætti í eftirspurn þegar landið hefur farið á rautt.
Hún segir faraldurinn hafa breytt hegðun ferðamanna en spurning sé hvort það séu aðeins tímabundin covid-áhrif.
Þannig að þeir ferðamenn sem hafa verið að koma eru þessir eftirsóttu ferðamenn sem eru eins og ég segi hafa dvalið hér lengi og eitt óvanalega miklu hafa gert óvanalega vel við sig í fyrstu ferðunum eftir covid.
Hver ferðamaður eyði nú um 150-180 þúsund krónum fyrir hverjar hundrað þúsund krónur sem hann eyddi fyrir covid. | null |
2021 | 65 | Börn og ungmenni horfa mest á sjónvarpsefni á ensku, og um helmingur notar ensku við tölvuleikjaspilun og á samfélagsmiðlum. Þetta kemur fram í niðurstöðum könnunar Menntavísindastofnunar fyrir Fjölmiðlanefnd, á málnotkun barna og ungmenna á afþreyingarefni, sem er birt í dag á Degi íslenskrar tungu. Samkvæmt niðurstöðunum skera lestur og áhorf á fréttir sig úr, en þar velja flest efni á íslensku. | Þrír af hverjum fjórum á framhaldsskólaaldri segist horfa oftar á bíómyndir og sjónvarpsþætti á ensku og helmingur barna í 4.-10. bekk grunnskóla. Enn meiri munur var á Youtube áhorfi, þar sem níu af hverjum tíum framhaldsskólanemum nota ensku og 3 fjórðu grunskólabarna. Skúli Bragi Geirdal, verkefnastjóri hjá Fjölmiðlanefnd var gestur Morgunútvarpsins í morgun.
Ísleskan er það tungumál sem þau nota helst þegar þau eru að lesa fréttir, það er eini hlutinn þar sem íslenskan er að skora hærra en enskan.
Sama könnun var gerð í Noregi en þar nota fleiri móðurmálið á Youtube, sem kann að skýrast af meira framboði á efni á norsku en íslensku.
Hins vegar er það þannig á samfélagsmiðlum að notkunin, við notum íslensku og ensku álíka mikið hér en í Noregi nota þau ensku umfram norsku og það er athyglisvert líka.
Það er örlítið meiri munur á milli kynja og það er helst þannig að stúlkur eru duglegri að nota íslensku heldur en strákar, sérstaklega er munur eins og inni á samfélagsmiðlum. Þá sáum við líka að þau sem skilgreina kyn sitt sem annað, þau eru líklegri til að nota ensku inn á samfélagsmiðlum og þau eru líka líklegri að nálagast fréttir á ensku heldur en íslensku heldur en aðrir.
Skúli segir ákveðið ójafnvægi á markaði að íslensku miðlarnir verði að fylla ákvæði laga um textun og talsetningu. Þó hefur þrýstingur á Disney+ og Netflix um slíkt skilað árangri.
Svo vitum við ekki, kannski leggjum við rosalega mikið púður í þær veitur sem við höfum í dag og svo koma nýjar veitur sem ráðast á okkur. Nýir miðlar, þróunin er bara það hröð að tíminn og peningar sem við höfum til að setja í talsetningu er bara ekki nægur. | Börn og ungmenni horfa mest á sjónvarpsefni á ensku samkvæmt niðurstöðum könnunar Menntavísindastofnunar. Mestur er munurinn á Youtube áhorfi. Dagur íslenskrar tungu er í dag. |
2021 | 65 | Herforingjastjórnin í Mjanmar hefur ákært Aung San Suu Kyi sem stjórnin steypti af stóli í ársbyrjun. Ákæruefnin snúa að meintu kosningasvindli á síðasta ári þar sem NLD flokkur Suu Kyi, tryggði sér meirihluta á þingi. | Verði Suu Kyi fundin sek gæti það þýtt áratugalangt fangelsi en hún er 76 ára gömul. Hún hefur verið í haldi frá valdatöku hersins í febrúar en ekki hefur verið látið uppi hvenær réttarhöld yfir henni fara fram. Upplausn hefur ríkt í landinu allar götur síðan en herstjórnin hefur brugðist ókvæða við öllu andófi og hótað að leysa NLD-flokkinn upp.
Suu Kyi hefur einnig verið sökuð um að hafa ólöglega þegið fé og gull, fyrir að skapa glundroða og ótta í landinu og fyrir að hafa ólögleg fjarskiptatæki undir höndum. Eins er hún ákærð fyrir að brjóta sóttvarnarreglur. Dóms er að vænta í því máli í desember.
Fimmtán aðrir eru ákærðir fyrir kosningasvindl, þeirra á meðal fyrrverandi forseti Mjanmar Win Myint. Í júlí síðastliðnum ógilti herstjórnin niðurstöður kosninganna og staðhæfði að 11 milljónir meintra svika hefðu uppgötvast. Blaðamönnum er ekki heimilt að vera viðstaddir réttarhöld yfir Suu Kyi.
Alls hafa á þrettánda hundrað fallið í valinn í mótmælum eftir að herforingjarnir tóku völdin í landinu og yfir tíu þúsund verið handtekin. Öryggisráð Sameinuðu þjóðanna brýndi herstjórnina í síðustu viku til að láta umsvifalaust af harðræði í garð borgaranna. | null |
2021 | 65 | Forseti Hvíta-Rússlands vill lægja öldurnar í samskiptum við Evrópusambandið vegna þúsunda hælisleitenda sem vilja komast frá landi hans yfir til Póllands. Átök brutust út á landamærunum í dag. | Forseti Hvíta-Rússlands vill koma í veg fyrir að samskiptin við Evrópusambandið versni enn frekar vegna hælisleitenda sem vilja komast yfir til Póllands og þaðan til annarra ESB-ríkja. Átök brutust út í dag milli hælisleitenda og pólskra hermanna og lögreglumanna sem gæta landamæranna.
Hvítrússneska ríkisfréttastofan BelTA segir að Alexander Lukashenko forseti hafi lýst því yfir á ríkisstjórnarfundi í dag að þetta svokallaða vandamál mætti ekki skaða samskiptin við Evrópusambandið meira en orðið er. Aðaláherslan væri sú að vernda land og þjóð og koma í veg fyrir átök. Lukashenko og Angela Merkel, fráfarandi kanslari Þýskalands, ræddu stöðuna í gær. Haft er eftir honum að þau hafi verið sammála um að það væri öllum fyrir bestu að lægja öldurnar. Þau hafi raunar aðeins greint á um hvernig hælisleitendurnir komust til Hvíta-Rússlands.
Nokkur þúsund flóttamanna eru enn við landamærin. Hópur úr þeirra röðum kastaði grjóti í dag í pólska hermenn og lögreglumenn, sem reyna nú að koma í veg fyrir að þeir komist yfir landamærin. Þeir svöruðu með því að sprauta á þá með háþrýstidælum. Varnarmálaráðuneytið í Varsjá segir á Twitter að sumir hælisleitendur hafi verið vopnaðir höggsprengjum. Jafnframt kemur fram á Twitter að fjórir hvítrússneskir hermenn hafi í gær reynt að klippa á gaddavír á landamærunum og koma ellefu hælisleitendum yfir til Póllands. Pólsku hermennirnir beittu táragasi og tókst að stöðva áhlaupið. | Forseti Hvíta-Rússlands vill lægja öldurnar í samskiptum við Evrópusambandið vegna þúsunda hælisleitenda sem vilja komast frá landi hans yfir til Póllands. Átök brutust út á landamærunum í dag. |
2021 | 65 | Það skýrist í kvöld hvaða Evrópulið komast beint á HM í Katar á næsta ári. Evrópumeistarar Ítalíu þurfa að fara í umspil og Danir töpuðu sínum fyrsta og eina leik í undankeppninni í gær. | Spennan í C-riðlinum var mikil fyrir lokaumferðina en Ítalía og Sviss börðust um toppsæti riðilsins, liðin tvö jöfn að stigum. Ítalía mætti Norður-Írlandi en leiknum lauk með markalausu jafntefli. Á sama tíma vann Sviss Búlgaríu 4-0 og Sviss komst þar með á HM en Ítalía þarf að fara í umspil. Í F-riðlnum voru Danir þegar búnir að tryggja sér efsta sæti riðilsins og farseðilinn á HM, en Dönum mistókst þó að fara taplausir í gegnum undankeppnina. Fyrsta og eina tap liðsins kom gegn Skotlandi í gær, Skotar unnu 2-0, og fara í umspilið. Englendingar rótburstuðu San Marínó í I-riðlinum, 10-0, og enduðu efstir í riðlinum, en Pólland fer í umspil. Harry Kane raðaði inn mörkum í síðustu leikjum undankeppninnar fyrir England, skoraði sjö mörk í síðust tveimur leikjum liðsins. Fjögur markanna komu í gær og tókst Kane þar með að jafna við Gary Lineker er kemur að fjölda marka fyrir England. Mörk Harry Kane fyrir enska landsliðið eru nú orðin 48 talsins. Sir Bobby Charlton er næst markahæsti landsliðsmaður Englands frá upphafi með 49 mörk en sá sem situr á toppnum er Wayne Rooney með 53 mörk. Kane þarf því að skora sex mörk til viðbótar til að bæta markamet Rooney. Undankeppni heimsmeistaramótsins í Evrópu lýkur í kvöld og er spennan afar mikil í G-riðlinum. Fyrir lokaumferðina er Holland með 20 stig og Tyrkland og Noregur með 18. Holland mætir Noregi og Tyrkland Svartfjallalandi.
Haukar unnu nauman eins marks sigur á ÍBV í úrvalsdeild karla í handbolta í gærkvöld, 36-35, og Haukar eru nú einir á toppi deildarinnar með 13 stig. Afturelding vann góðan sigur á KA, 33-29, og fór Afturelding upp í 5. sætið með 10 stig en KA er áfram í 9. sæti deildarinnar með sex. Stjarnan og FH eigast við klukkan hálf átta í kvöld og geta bæði lið komist upp í 2. sætið með sigri. Áttunda umferð úrvalsdeildar kvenna hefst í kvöld með viðureign HK og Hauka en liðin eru jöfn að stigum í 4. og 5. sæti deildarinnar með sjö stig. | null |
2021 | 65 | null | Þrír létust í sjálfsmorðsárásum í Kampala, höfuðborg Úganda, í morgun. Yfir þrjátíu særðust og eru fimm þeirra í lífshættu. Uppreisnarhreyfing sem tengist hryðjuverkasamtökunum sem kenna sig við íslamskt ríki hefur staðið fyrir sprengjuárásum í Úganda undanfarið. Utanríkisráðuneytið birti í dag yfirlýsingu á Facebook-síðu sinni þar sem Íslendingar í Úganda eru hvattir til að hafa samband við borgaraþjónustu utanríkisráðuneytisins ef þeir þurfa aðstoð, en láta annars aðstandendur vita af sér. Utanríkisráðuneytið veit um fjóra Íslendinga í Kampala auk starfsmanna íslenska sendiráðsins og eru þeir allir óhultir. | Þrír létust í sjálfsmorðsárásum í Kampala, höfuðborg Úganda, í morgun. Yfir þrjátíu særðust í árásunum og eru fimm þeirra í lífshættu |
2021 | 67 | Umdeild breyting var gerð á lokaályktun loftslagsráðstefnu Sameinuðu þjóðanna sem lauk í Glasgow í gærkvöld. Forseti ráðstefnunnar segir það standa tæpt að halda hlýnun jarðar undir einni og hálfri gráðu. | Viðræður um lokaútgáfu yfirlýsingar eftir ráðstefnuna drógust á langinn í gærkvöld og var þá orðalag ýmissa ákvæða sem flæktist fyrir leiðtogunum. Orðalagi hvað varðar kol var undir lok þingsins breytt úr að horfið yrði frá notkun kola, yfir í að dregið yrði úr notkun þeirra. Bæði Kínverjar og Indverjar þrýstu að orðalaginu yrðu breytt og fengu það í gegn. Breytingin var umdeild að sögn Breska ríkisútvarpsins, en var samþykkt gegn því að vernda önnur mikilvæg ákvæði. Alok Sharma, forseti ráðstefnunnar, sagði að þrátt fyrir þetta væri með yfirlýsingunni hægt að halda hlýnun jarðar undir einni og hálfri gráðu. Það stæði þó tæpt.
the pulse of 1.5 is weak and that is why, whilst we have reached (what) I do believe is a historic agreement what this will be judged on is not just the fact that countries have signed up but it will be judged on whether they meet and deliver on the commitment."
Sharma sagði að ríkin yrðu ekki dæmd út frá samkomulaginu sjálfu, heldur hvort þau standi við það.
Halldór Þorgeirsson formaður loftlagsráðs segir jákvætt að það hafi tekist að ná sameiginlegum ákvörðunum og ljúka útfærslu á Parísarsamningum og að hraða innri takti samningsins. Þannig er þeim möguleika haldið opnum að takmarka hlýnun við eina og hálfa gráðu.
En það sem er dapurlegt er hvað mörg ríki eru ekki að skila sínu og það er meginástæðan fyrir því að það stefnir enn í það að heimslosunin 2030 verði meiri en heldur en er núna. Það sem hún þarf að gera er að hún þarf að minnka um 45 prósent þannig að við erum langt frá því að vera með þær aðgerðir í ríkjunum sjálfum sem að duga til að skila þessum árangri. | Nokkur hasar var á lokametrum loftslagsráðstefnu Sameinuðu þjóðanna í Glasgow í gær. Leiðtogar eru ekki á einu máli um árangurinn frá ráðstefnunni, og sumir segja samkomulag um að halda hlýnun jarðar í skefjum standi tæpt. Umhverfisráðherra segist bera með sér kyndil vonarinnar frá Skotlandi. |
2021 | 67 | Stór hluti þeirra sem kaupa íbúðir eru fjárfestar. Forseti Alþýðusambandsins vill að samfélagið sammælist um það að íbúðir til sölu séu fyrir fólk sem þurfi þak yfir höfuðið. Ýmis loforð sem stjórnvöld gáfu í tengslum við Lífskjarasamning hafi ekki verið efnd. | Drífa Snædal, forseti Alþýðusambandsins, segir það ekki ganga að fjárfestar og þeir sem selji gistingu í gegnum Airbnb séu þeir sem eigi stóran hluta af fasteignamarkaðnum. Samfélagið verði að ákveða að íbúðir séu fyrir fólk sem þurfi á húsnæði að halda.
Nú er farinn í gang vaxtahækkanafasi. Það er að mælast hærri verðbólga í vestrænum löndum heldur en hefur sést mjög lengi. Það sem við erum að skoða eru náttúrulega bara nauðsynjar fólks: húsnæði, samgöngukostnaður og matvörur. Allt þetta er að hækka. Olíuverð er að hækka, húsnæðisverð og matvöruverð. Ef við lítur á húsnæðismarkaðinn af því að það hefur verið kannski einn stærsti liðurinn í útgjöldum fólks, þá voru ýmiss loforð gefin í tengslum við Lífskjarasamningana 2019 sem hafa ekki verið efnd. Það var svokölluð leigubremsa. Það frumvarp er tilbúið. Það var unnið í samráði við okkur. Það fór ekki í gegn. Ekki heldur frumvarp um vexti og verðtryggingu. Það hefur dregið mjög úr vaxtabótakerfinu, þ.e.a.s. ríkisstuðningur hefur færst meira í stofnframlög til leiguíbúða eins og Bjargs o.fl., sem er gott. Það er eiginlega það sem hefur virkað best fyrir lægst launaða fólki á vinnumarkaði. Húsnæðismálin eru eitt stærsta málið. Nú erum við t.d. að fylgjast mjög vel með því hvernig leiga hækkar, hvernig húsnæðislán hækka í kjölfar vaxtahækkana. En líka hvað það er stór hluti af þeim sem eru að kaupa íbúðir núna sem eru fjárfestar en ekki fólk sem er að kaupa íbúðir til að búa í. Ég held að það væri ágætis fyrsta skref að við myndum sammælast um að húsnæðismarkaðurinn á að vera til fyrir fólk til að hafa öruggt og gott húsnæði á viðráðanlegum kjörum. Það er ágætis fyrsta skref. Það á ekki að vera fjármagnseigendur á markaði. Airbnb-íbúðir eiga að mæta afgangi. Það á að koma reglum yfir Airbnb til þess að það sé ekki að spæna upp húsnæðiðverðið. Þannig að það er hægt að gera ýmislegt sem kostar ekki einu sinni ríkissjóð peninga. | Stór hluti þeirra sem kaupa íbúðir eru fjárfestar. Forseti Alþýðusambandsins vill að samfélagið sammælist um það að íbúðir til sölu séu fyrir fólk sem þurfi þak yfir höfuðið. Ýmis loforð sem stjórnvöld gáfu í tengslum við Lífskjarasamning hafi ekki verið efnd. |
2021 | 67 | Átta rúm voru tekin í notkun á endurhæfingadeild á Landakoti á fimmtudaginn. Þar með tókst að tappa að hluta af útskriftarvandanum á bráðamóttöku Landspítalans en það þarf meira til segir framkvæmdastjóri hjúkrunar. Enn vantar mjög marga hjúkrunarfræðinga til starfa á spítalanum. | En markmiðið er að fara upp í sextán á næstu vikum og við eigum eftir að manna til þess að tryggja að við getum opnað þessi átta rúm til viðbótar.
Segir Sigríður Gunnarsdóttir framkvæmdastjóri hjúkrunar á Landspítalanum. Sérstaklega vantar hjúkrunarfræðinga til að hægt sé að bæta við þessum átta sjúklingum. En fleiri hjúkrunarfræðinga vantar fyrir svokölluð hágæslurými og þeir hjúkrunarfræðingar þurfa að hafa gjörgæsluhæfni. Á vef Landspítalans er undir lausum störfum auglýst eftir fjölda hjúkrunarfræðinga og eins sjúkraliða. Um miðjan október fundaði yfirstjórn Landspítalans með hjúkrunarfræðingum á bráðamóttökunni vegna útskriftarvandans þeas ekki er hægt að flytja sjúklinga á aðrar deildir spítalans eða á hjúkrunarheimili og því þurfa allt upp í nokkrir tugir sjúklinga á liggja á göngum bráðamóttökunnar. Þar var tilkynnt að stefnt væri að því að bæta við á þriðja tug legurýma á næstu vikum og mánuðum. Sigríður segir vissulega ánægjulegt að hægt hafa verið að ráða fólk svo hægt væri að opna þessi átta en meira þurfi til:
Vonandi sjáum við strax merki að það hjálpi okkur með að flytja fólk eða sjúklinga á viðeigandi þjónustustig. En það þarf meira til. | Í vikunni var bætt við átta rúmum á Landakoti sem er hluti af átaki Landspítalans að fjölga rúmum svo hægt sé að flytja sjúklinga af göngum bráðamóttökunnar. Bæta á við fleiri rúmum en til þess þarf fleiri hjúkrunarfræðinga til starfa. |